
(UENO PARKE SURENGTOS VALKATŲ GAUDYNĖS. 
ŠĮIRYT AUŠTANT POLICIJA SUEMĖ 180 ASMENŲ) 


Ankstų 23-iosios rytą, ruoš- 
damasis artėjančiai žiemai, taip 
pat imdamasis būtinų atsargu- 
mo priemonių tiriant bylą Nr. 
109 — ,„„Žiaurios žmogžudystės 
pistoletu“, Tokijo Daito rajono 
Ueno policijos skyrius Ueno 
parke, Ueno geležinkelio stoties 
požeminėse perėjose ir visose 
stoties apylinkėse surengė ten 


nakvojančių benamių gaudynes. . 


Parko teritorijoje už Tokijo kul- 
tūros rūmų, požeminėse perėjo- 
se ir kitur suimta 180 asmenų, 
kurie buvo apkaltinti nusižengę 
teisėtvarkai (valkatavę, nepaisę 
draudžiančių užrašų) ir pažeidę 


elgesio viešose vietose taisyk- 
les (atlikę neleistinus gatvėse 
veiksmus). Visi areštuotieji nu- 
vesti į policijos skyrių, ten 
kiekvienas nuiotografuotas, pa- 
imti pirštų atspaudai, paskui, 
tarpininkaujant  Daito rajono 
socialinio aprūpinimo biurui, 4 
asmenys, pasisakę sergą, pa- 
guldyti į ligonines, o 9 apgy- 
vendinti senelių namuose. Kiti 
pasirašė pasižadėjimą daugiau 
nevalkatauti ir buvo paleisti. 
Tačiau, atrodo, nepraėjus nė 
valandai beveik visi paleistieji 
grįžo į ankstesnes vietas. 


(APIE SAVE) 


Tai užrašai apie žŽmMogų-dėžę. 

Aš pradedu rašyti dėžėje. Gofruoto kartono dėžėje, kuri den- 
gia Mane nuo galvos iki šlaunų. 

Taigi šiuo metu žmogus-dėžė aš pats. Žmogus-dėžė dėžėje pra- 
deda rašyti apie Žmogų-dėžę — štai kaip yra. 


(KAIP PASIDARYTI DĖŽĘ) 


Medžiagos: | 

Tuščia gofruoto kartono dėžė — 1. 

Kvadratinė skiautė polietileno plėvelės (vidutinio skaidru- 
mo) — 50x50 cm. 

Lipni juosta (atspari vandeniui) — apie 8 metrai. 

Viela —apie 2 metrai. 

Lenktinis peilis (darbo įrankis). 

(Be to, norint deramai atrodyti gatvėje, reikia dar trejeto at- 
raižų padėvėto džiuto ir ilgaaulių guminių batų.) 


Tinka bet kokia gofruoto kartono dėžė, kurios dugnas — 1x1 m, 
o aukštis —apie 1 m 30 cm, Praktiniu požiūriu pati geriau- 
sia standartinė įpakavimo dėžė paprastai vadinama „ketvirtaine“. 
Pirmiausia todėl, kad visur naudojamą daiktą nesunku gauti. An- 
tra, kadangi į standartines dėžes dažnai kraunami įvairių formų 
ar beformiai gaminiai (pavyzdžiui, lengvai besideformuojan- 
čios maisto prekės), jos daromos pakankamai patvarios. Trečias 
ir pats svarbiausias privalumas — tokią dėžę sunku atskirti nuo 
kitų. Iš tikrųjų beveik visi man žinomi žmonės-dėžės, lyg susita- 
Ię, naudoja kaip tik šias „ketvirtaines“. Tai ir nenuostabu, nes 
kokios nors į akis krintančios detalės menkintų anonimiškumą, 
kurio trokšta dėžės savininkas. 

Pastaraisiais metais gofruotas kartonas pradėtas gaminti dar 
patvaresnis, jis visada apdorojamas impregnuojančiu skysčiu — 
tad, sausuoju laikotarpiu renkantis dėžę, neverta itin kvaršinti 
sau galvos. Be to, paprastoje dėžėje lengviau kvėpuoti, ji nesun- 
ki ir patogi. Tačiau užsimaniusiam ilgesnį laiką, taip pat ir lie- 
tinguoju laikotarpiu, naudoti vieną dėžę, patarčiau imti „varlia- 
šonę“. Kaip turbūt aišku iš pavadinimo, ji visa aptraukta polieti- 
leno plėvele ir nė kiek nebijo drėgmės. Kol nauja, tokia dėžė 

blizga lyg įtrinta aliejumi, bet jos sienelės, matyt, kaupia elektros 
krūvį ir greitai pasidengia dulkių sluoksniu; pats gofruotas kaI- 
tonas būna storesnis, todėl — linkęs riestis, ypač palei kraštus. 
Visa tai labai krinta į akis. 

Ne taip svarbu, iš kurio galo imsiesi darbo, reikia tik iš pat 
pradžių apsispręsti, kur dėžės viršus, 0 kur apačia (pavyzdžiui, 
galima žiūrėti šonuose įspaustų firmos ženklų arba pasirinkti 
viršumi sveikesnį dėžės galą — kaip kam patinka) ir išpjauti 
dugną. Jeigu turi daug mantos, tai dugną verčiau tik įpjauti, 
įlenkti jo puses į vidų ir sutvirtinti viela bei lipnia juostele — 
bus geros lentynos pasidėjimui. Toliau ne pro šalį lipnia juostele 
apklijuoti išorinius gofruoto kartono sujungimus (trys siūlės 
viršuje ir viena iš šono). 

Patarčiau ypač apdairiai išpjauti langelio kiaurymę. Pirmiau- 
sia reikia tiksliai apskaičiuoti, kurioje vietoje jis turi būti ir ko- 
kio dydžio. Kiekvienas turi pamatuoti pagal save, čia aš pateikiu 
savo matus, mano manymu, tinkamus daugumai, Viršutinė lan- 
gelio briauna — 14 am nuo dėžės viršaus, apatinė — 28 cm že- 
miau, langelio plotis — 42 cm. Pagal šiuos skaičius galima tą vie- 
tą nustatyti tiksliau. Kad dėžė pernelyg nesiūbuotų, tarp jos vir- 
šaus ir galvos reikia įtaisyti kokį plokščią daiktą (aš prisirišu 
storą žurnalą). Tada linija, esanti per 14 cm nuo viršaus, tu- 
rėtų atsidurti maždaug ties antakiais. Gal kam atrodo, kad vieta 
langeliui parinkta per Žemai, bet juk kasdieniniame gyvenime 
žiūrėti į viršų beveik netenka. Priešingai, visą laiką turi žiūrėti 
sau po kojomis, — akivaizdu, kad apatinis langelio kraštas kur kas 
svarbiau. Visu ūgiu išsitiesęs Žmogus turi matyti bent jau pusant- 
IO Metro kelio į priekį, kitaip bus sunku eiti. Dėl langelio pločio 
— Čia jau kaip kam patinka. Svarbu tik, kad dėžė išliktų tvir- 
ta ir joje nepūstų skersvėjai. Juk ji be dugno, tad langelis, šiaip 
ar taip, turėtų būti nedidelis. 

Tada jau galima įtaisyti matinės. polietileno plėvelės užuolai- 
dėlę. Tai irgi gana subtilus ir atsakingas darbas. Plėvelę prie vir- 
šutinės langelio briaunos — iš dėžės išorės — geriausia prikli- 
juoti lipnia juostele, tik labai svarbu perpjauti ją išilgai. Ne 
kažin kokia gudrybė, bet praverčia kur kas daugiau, nei atrodo 
iš pradžių. Pjūvis turi padalinti užuolaidėlę perpus. Pritvirtinus 
viena pusė turi uždengti kokius du tris milimetrus kitos. Kol dėžė 
vertikalioje padėtyje, užuolaidėlės susiglaudusios, ir niekas negali 
žvilgtelėti į vidų. Bet vos truputį ją pakreipus, pro atsivėrusį 
plyšį blyksteli žmogaus-dėžės akys. Paprastas įtaisas, bet kad jis 
gerai veiktų, ypač svarbu parinkti tinkamą polietileno plėvelę. Ji 

turėtų būti gana stora, bet kartu ir elastinga. Visai netinka pras- 
ta pigi plėvelė, kuri iškart sukietėja šaltyje. Apie ploną ir ne- 
stiprią — nėra ko ir kalbėti. Polietileno plėvelė turi būti minkšta 
ir pakankamai svari — kad galėtum be vargo kaitalioti užuolai- 
dos plyšio didumą ir nevargintų veidan pučiąs vėjas. Juk šio 
plyšio plotis iš esmės yra žmogaus-dėžės akių išraiška. Nėra 
prasmės jo lyginti su kokia nors tvoroje pragręžta skylute — 
tai visai kas kita. Šiek tiek didinant ar mažinant dėžės pasvirimo 
kampą, nesunku labai aiškiai pademonstruoti savo požiūrį į kitą 
žmogų. Savaime suprantama, draugiškumo ar meilės šitaip ne- 
perteiksi. Tai bus greičiau įspėjantis, grasus žvilgsnis, rodantis, 
jog už užuolaidos tūno pikčiuma ir paniurėlis. Drąsiai galima 
teigti, kad šita gudrybė svarbiausia iš nedaugelio žmogaus-dėžės 
savigynos priemonių. Norėčiau sutikti žmogų, kuris šaltakraujiš- 
kai atremtų mano mestą pro plyšį žvilgsnį! 

Jeigu nuolat maliesi žmonių minioje, ne pro šalį dėžės šonuo- 
se pribedžioti skylių. Galima stora vinimi ištisai suvarpyti apie 
15 cm skersmens apskritimą, bet ne per tankiai, kad kartonas ne- 
susilpnėtų. Šios skylės bus papildomi apžvalgos langeliai, be to, 
padės nustatyti, iš kur sklinda garsas. Badyti patartina iš vidaus, 
kad kartono šerpetos būtų iš išorės — dėžė atrodys ne tokia dai- 
li, užtat į jos vidų nepateks įstrižos lietaus čiurkšlės. 

Sutvirtinus dėžę, likusią vielą reikia supjaustyti į 5, 10 ir 15 
cm gabaliukus, jų galus užlenkti į priešingas puses— tai bus 
dėžės sieniniai kabliai. Neprotinga nešiotis daugiau mantos, bet, 
pavyzdžiui, tranzistorius, puodelis arbatai, termosas, kišeninis 
žibintuvėlis, rankšluostis, dėžutė smulkmenoms yra stačiai būti- 
ni — sunku išsiversti be tų daiktų, grumiantis su kasdienio gyve- 
nimo sunkumais. 

Apie guminius ilgaaulius batus vargu ar reikia daug aiškinti. 
Jeigu jie be skylių, puiku. Džiuto audeklu apsivyniok strėnas 
taip, kad jis pripildytų angą tarp kūno ir dėžės — dėžė tada tvir- 
čiau laikysis tau ant galvos. Apsivyniojęs visom trim džiuto at- 
raižom, iš priekio jas įkirpk, kad nekliudytų vaikščioti. Įkirpimas 
pravers ir prireikus nusišlapinti ar tenkinant kokį kitą gamtinį 
poreikį. 


(KAS NUTIKO A.) 


Pasidaryti dėžę — nėra taip sudėtinga. Kad ją įrengtum, pa- 
kanka kokios valandos. Bet kad užsidėtum ant savęs ir taptum 
žmogumi-dėže, reikia dar ir nemažai narsos. Šiaip ar taip, jei 

kas nors įlenda į tokią, atrodytų, nekaltą popierinę dėžę ir su ja 
išeina į gatvę, tai gatvėje pasirodo jau ne žmogus ir ne dėžė, v 
naujas padaras, galima sakyti, vilkolakis. Taip, žŽmogus-dėžė — - 
nuodinga būtybė, visur nešiojanti ir skleidžianti ją pagimdžiusią 
neapykantą. Tų pat nuodų turi ir klajojančio cirko iškaboje pa- 
vaizduoti vyras-lokys arba moteris-gyvatė, tik jų nuodų galią kiek 
susilpnina mokestis už bilietą. Žmogaus-dėžės nuodų taip pa- 
prastai neįveiksi. 

Štai įrodymas — tu niekada nesi girdėjęs kalbant apie žmogų- 
dėžę. Žinoma, turiu galvoje ne tik save. Naivu būtų manyti, kad 
toks esu tik vienas. Statistinių duomenų, suprantama, nėra, bet 
pakanka požymių, iš kurių galima spręsti, jog įvairiuose šalies 
kampeliuose glaudžiasi nemažai žmonių-dėžių. Ir vis dėlto niekad 
negirdėjau, kad ta tema būtų kalbama. Atrodo, ir ateityje apie tai 
niekas neketina kalbėti. 

Nors mato visi... 

Gana apsimetinėti, dėtis naivuoliais, bent jau dabar! Tiesa, 
žmogų-dėžę nelengva pastebėti. Tai tarsi kokia po pėsčiųjų til- 
tu, už viešojo tualeto ar geležinkelio bėgių išversta šiukšlių krū- 
va. Bet vienas dalykas yra būti sunkiai pastebimam, o kitas — 
būti nematomam. Žmogus-dėžė — ne tokia jau retenybė, ir ne- 
abejoju, jog kiekvienas turi daugybę progų jį pamatyti. Neabe- 
joju, kad ir tu esi matęs. Bet puikiai suprantu ir tavo nenorą 
prisipažinti. Ne tu vienas stengiesi jo nepastebėti. Tikriausiai 
taip darai nesąmoningai, kažin kokio impulso pagautas stengiesi 
nusukti akis į šalį. Taip jau yra — jei žmogus vidury nakties 
užsideda tamsius akinius arba jeigu jis prisidengia veidą kauke, 
mes jį įtariame turint piktų kėslų ar bent jau manome, kad jis 
pats labai išsigandęs. Ką jau kalbėti apie žmogų, kuris visas pa- 
sislepia dėžėje,— jis visiems atrodo įtartinas ir beprasmiška būtų 
bandyti tai neigti. 

Iš kurgi atsiranda tokių, kurie nieko nepaisydami trokšta tap- 
ti žŽmogumi-dėže? Kokie jų motyvai? Greičiausiai tai, ką aš pa- 
sakysiu, daug kam sukels abejonių, bet egzistuoja daugybė moty- 
vų, Visiškai nereikšmingų įvykių, galinčių paakinti žmogų to- 
kiam žingsniui. Kartais tą motyvą tiesiog sunku įžvelgti — toks 
jis menkas. Štai, pavyzdžiui, kas atsitiko A. 


Vieną dieną po A. langu įsikūrė žmogus-dėžė. Kad ir kaip A. 
suko į šoną akis, nepastebėti jo negalėjo. Kad ir kaip stengėsi ji 
ignoruoti, žŽmogus-dėžė nėjo iš galvos. Pirmiausia A. sutriko, pas- 
kui pasipiktino, kad kažkas neteisėtai įsibrovė į jo įprastą aplin- 

ką, ir galiausiai pajuto įsibrovėliui neapykantą. Vis dėlto nuspren- 
dė dar palūkėti ir nieko nesigriebti. Gal viską sutvarkys kasdien 
šioj vietoj šlavinėjantis triukšmingas įkyruolis kiemsargis? De- 
ja, diena ėjo po dienos, niekas nesikeitė — norinčių įsikišti ne- 
atsirado. Neapsikentęs pasiskundė namų valdytojui — veltui. 
Tikriausiai žŽmogus-dėžė buvo matyti tik pro jo langą, tad kitiems 
namo gyventojams tai mažiausiai rūpėjo. Jiems buvo kur kas 
patogiau apsimesti, kad nieko nepastebi. 

Pagaliau A. nutarė kreiptis į policiją. Bet kai budintis pareigū- 
mas, kiek paabejojęs, pasiūlė rašyti skundą dėl padarytos žalos, 
A. pirmąkart pajuto nerimą. 

„Beje, juk galite jam tiesiai pasakyti, kad dingtų iš akių“. Po- 
licininko jam pavymui mesta sarkastiška replika įkvėpė jį pasi- 
ryžti. Eidamas iš policijos skyriaus, A. užsuko pas vieną bičiulį 
ir pasiskolino pneumatinį šautuvą. Grįžęs namo, valandėlę lukte- 
lėjo, kad aprimtų širdies plakimas, surūkė cigarete, tuomet drą- 
siai žengė prie lango ir įsmeigė žvilgsnį į žmogų-dėžę. Žinoma, 
tik atsitiktinai žŽmogus-dėžė tą pat akimirką pasisuko ir nukreipė 
į jį savo langelį. Juos skyrė vos kokie trys keturi metrai. Tarsi 
įspėjęs A. mintis, žmogus kiek pakreipė dėžę, langelį dengianti 
užuolaidėlė prasiskyrė, o plyšio tamsoje subolavo įdėmiai į A. 
stebeilijanti akis. Kraujas plūstelėjo A. į galvą. Stipriai stumtelė- 
jęs rėmą, jis pravėrė langą. Įdėjo į šautuvą kulką ir ėmė taikytis. 

Bet į kurią vietą šauti? Iš tokio menko nuotolio nesunku pa- 
taikyti kad ir į akį. Tačiau jeigu taip atsitiktų, kokios būtų pasek- 
mės? Geriausia tiesiog duotį jam suprasti, kad nešdintųsi ir dau- 
giau nesirodytų. Kažin kokia jo kūno padėtis dėžėje? Kol A. 
bandė įsivaizduoti susirangiusį Žmogų, ant gaiduko uždėtas pirštas 
nutirpo ir ėmė virpėti. Geriausia būtų, jei žŽmogus-dėžė pabūgtų 
ir išsidangintų pats, daugiau A. nieko nereikėjo. Jis visai netroško. 
lieti kraujo, nė vieno lašo. Bet tegul neverčia ilgai laukti. Jeigu 
žmogus-dėžė atspės, kad tai tik grasinimas, nebus kur trauktis. 
Kiek galima šitaip tampyti nervus!? A. vėl užplūdo pyktis. Per- 
nelyg įkaitęs laikas ūmai užsiliepsnojo. A. spustelėjo gaiduką. 
»Pasigirdo dvigubas pokštelėjimas — tarsi kas lietsargiu būtų 
plekštelėjęs per įmirkusią kelnių klešnę. 

Tą pat akimirką dėžė smarkiai šoktelėjo į viršų. Kad ir kaip 
tobulai yra pagamintas gofruotas kartonas, tai tik popierius. Sa- 
kykim, jis neblogai atlaiko slėgimą, tolygiai pasiskirsčiusį po 
visą plokštumą, bet stiprus bakstelėjimas į vieną tašką jam pra- 
žūtingas. Vadinasi, švininė kulka įsmigo priešininkui į kūną. Tie- 
sa, nebuvo girdėti nei riksmo, nei prakeiksmų, o juk tai būtų 

buvę natūralu. Šoktelėjusi dėžė vėl sustingo, ir tik iš garsų buvo 
galima suprasti, kad jos viduje kažkas tykiai, įtemptai kuičiasi. 
A. sutriko. Jis taikėsi keliais centimetrais žemiau įstrižainės, 
jungiančios viršutinį dešinį ir apatinį kairį langelio kampus. 
Greičiausiai bus pataikęs į dešinįjį petį. O gal iš perdėto atsar- 
gumo žmogaus nė neužkliudė? Bet kodėl tada tokia reakcija? 
Staiga A. dingtelėjo siaubinga mintis. Galimas daiktas, kad žmo- 
gus dėžėje sėdėjo nusisukęs į kitą pusę. Suvokti jo pozą kliudė 
džiutas, Kuriuo buvo apmuturiuota apatinė kūno dalis. Galbūt jis 
sėdėjo sukryžiavęs kojas, pastatęs kelius, liemeniu palinkęs į 
priekį? Toks atvejis būtų blogiausias, nes kulka galėjo tik kliu- 
dyti petį ir įsmMigti į Miego arteriją. 

Nemaloni įtampa sukaustė A. burną, lūpos pavirto nejudriu 
elipsės formos žiedu. Taip jautiesi bėgdamas sapne. Galvoje 
sukosi tik viena mintis — reikia sulaukti, kol jis vėl sujudės. 
Nejuda... ne, juda... tikrai juda... Dėžė neabejotinai svyra į prie- 
kį — ne taip greitai kaip sekundinė laikrodžio rodyklė, bet už 
minutinę vis dėlto greičiau. Negi taip ir plosis į žemę? Girdėti 
keistas garsas — tarsi būtų gremžiamas priskretęs, apdžiūvęs 
molis. Staiga žmogus atsistojo. Jis buvo aukštesnis, nei atrodė. 
Pasigirdo plekštelėjimas — kaip per įmirkusį palapinės audeklą. 
Neskubėdamas pasisuko, porą kartų dusliai kostelėjo, visu kūnu 
pasirąžė. Pradėjo žingsniuoti, vis sūpuodamas dėžę į šonus: Ma- 
tyt, ėjo gerokai palinkęs į priekį, nes regėjosi, kad jo kojos vel- 
kasi kiek atsilikusios nuo viso dėžės dengiamo kūno. Nueidamas 
žmogus-dėžė kažką suburbėjo, bet pernelyg neaiškiai, ir A. nie- 
ko nesuprato. Iškiūtinęs į gatvę, žŽmogus-dėžė netrukus pasuko už 
kampo ir pradingo, o A. pajuto apmaudą, kad nepavyko pama- 
tyti jo veido išraiškos. 

Galbūt A. tik pasivaideno, bet jam atrodė, kad žemė toje vie- 
toje, kur sėdėjo žmogus-dėžė, kiek tamsesnė. Penketas sutryptų 
nuorūkų. Tuščias, popieriaus gniužulu užkimštas butelis. .Jo vi- 
duje du dideli vorai. Vienas nejuda, matyt, jau negyvas. Su- 
glamžytas šokolado popierėlis. Šalia trys tamsios nykščio nago 
didumo dėmelės, išsirikiavusios eilute. Negi kraujas? Ne, tikriau- 
siai skrepliai. Tarsi koks veidmainingas, atleidimo prašantis ki- 
kenimas, paliktas atsisveikinimui. Šiaip ar taip, A. pasiekė, ko 
reikėjo. 

Praėjo kokia pusė mėnesio, ir žmogų-dėžę A. beveik visai už- 
miršo. Tik dar neatsikratė kai kurių neseniai įgytų įpročių, pa- 
vyzdžiui: išėjęs iš namų į darbą, slegiamas nesuprantamo nerimo, 
vengdavo siauros gatvelės, trumpiausio kelio, į metro stotį; atsi- 

kėlęs rytą arba iš kur nors sugrįžęs, pirmiausia pasidairydavo pro 
langą. Kas žino, jei nebūtų sumanęs pirkti naują šaldytuvą, gal 
kada nors be pėdsakų būtų išnykę ir tie įpročiai... 

Nieko keista, kad žmogus panoro įsigyti modernesnį šaldytuvą, 
su atskira šaldymo kamera. Bet tas šaldytuvas buvo įpakuotas į 
gofruoto kartono dėžę. Kaip tik tinkamo dydžio. Kai išėmė šaldy- 
tuvą ir dėžė liko tuščia, A. iš karto prisiminė Žmogų-dėžę. Jam 
dargi pasivaideno, kad kambaryje kažkas šaižiai pliaukštelėjo. 
A. dingtelėjo, jog, apskriejusi ratą, sugrįžo prieš pusę mėnesio 
iš pneumatinio šautuvo paleista kulka. Jis sutriko ir pasiryžo tuoj 
pat sunaikinti dėžę. Bet nežinia kodėl nuėjo valytis dantų, paskui 
ilgai skalavo burną, stropiai plovėsi rankas. Atrodė, kad sugTį- 
žusi kulka įskriejo jam į makaulę ir visaip vartaliodamasi su- 
jaukė smegenų darbą. Netrukus A. apsižvalgė, užtraukė užuolai- 
dą ir sumišęs pabandė įlįsti į dėžę. 

Viduje buvo tamsu, saldžiai kvepėjo impregnuojančiomis me- 
džiagomis. Nustebęs pajuto, kad tūnoti dėžėje neapsakomai 
jauku. Atrodė, dar šiek tiek — ir jis nutvers kažkokį jaudinantį 
ir nepagaunamą prisiminimą. Norėjosi, kad ta būsena niekada 
nesibaigtų. Vis dėlto, pabuvęs dėžėje tik kokią minutę, A. atsi- 
peikėjo ir išsiropštė laukan. Pasidavęs širdyje stiprėjančiam pro- 
testui, nusprendė, kad dėžę sunaikins, tik šiek tiek vėliau. 

Kitą dieną, sugrįžęs iš darbo, A. paėmė peilį ir per jėgą šyp- 
sodamasis išpjovė dėžėje langelį, paskui, jau kaip tikras žŽmogus- 
dėžė, užsidėjo ją ant savęs. Bet kai po kelių akimirkų ją nusimetė, 
juokas jau neėmė. Jis ir pats gerai nesuprato, kas atsitiko, bet 
smarkus širdies plakimas pranašavo gresiantį pavojų. Paniuręs 
šiurkščiai — tik stengdamasis nesugadinti — spyrė dėžę į kam- 
bario kampą. 

Trečia diena. A. aprimo ir nutarė pasidairyti po kambarį pro 
dėžės langelį. Kas jį taip sukrėtė praėjusį vakarą, jau beveik ne- 
galėjo prisiminti. Jautė, kad jo siela pasikeitusi. Bet tos permainos 
jo jau negąsdino, dabar jos atrodė net malonios. Jį supo švel- 
nus, glotnus, žvilgsnio netrikdantis pasaulis — visos kambario 
briaunos ir kampai, regis, suapvalėjo, o daiktai tarytum neteko 
aštrių spyglių. Tokios pažįstamos ir visai nekaltos sienų dėmės... 
netvarkingai suversti seni Žurnalai... atkišęs sulenktą antenos ga- 
liuką portatyvinis televizorius... mėsos konservų dėžutė, kupina 
nuorūkų... Jis tik dabar suvokė, kad visi šie daiktai jį Žeisdavo 
savo spygliais ir vertė gyventi nuolat įsitempus. A. pamanė, kad 
laikas, matyt, liautis žvelgti į dėžę su išankstine panieka. 

Kitą vakarą A. pro dėžės langelį žiūrėjo televizorių. 

Nuo penktos dienos, sugrįžęs į namus, jis iškart lįsdavo dėsiu 
ir taip praleisdavo visą laisvalaikį, nusiimdavo ją tik eidaniaN 
valgyti, miegoti ar prireikus į tualetą. Jo paties elgesys nekėlė 
jam jokio nerimo, gal tik buvo truputį nesmagu. Maža to, visa 
tai, ką jis darė, atrodė jam natūralu ir dargi teikė malonumo. 
Net į savo vienatvę jau nebežiūrėjo kaip į nelaimę, priešingai, 
dabar A. manė, kad tai tikra laimė. | 

Šešta diena. Pagaliau atėjo sekmadienis. Svečių A. nelaukė, 
pats kur nors eiti taip pat neketino. Iš pat ryto užsidėjo dėžę. 
Sielą apėmė ramybė ir nuolankumas, nors tarpais atrodė, kad 
dar kažko neužtenka. Galų gale, jau po vidurdienio, jis suprato, 
ko jam trūksta. Išėjo iš namų ir paskubom apsipirko. Tarp pirki- 
nių buvo naktinis puodas, kišeninis žibintuvėlis, termosas, turis- 
tinių indų komplektas, lipni juosta, viela, veidrodėlis, septynių 
spalvų plakatiniai dažai, įvairūs konservuoti ir sausi maisto pro- 
duktai. Grįžęs kiek patvarkė ir lipnia juosta bei viela sutvirtino 
dėžę, paskui sukrovė į ją ką tik įsigytą mantą ir įlindo pats. 
Dabar buvo apsirūpinęs viskuo — ir maistu, ir daiktais, tad ga- 
lėjo tūnoti dėžėje kiek tinkamas. Ant vidinės dėžės sienos (iš 
kairės, atsisukus veidu į langelį) A. pakabino veidrodį ir, pasi- 
šviesdamas žibintuvėliu, žaliais plakatiniais dažais nusispalvino 
lūpas. Apie akis visomis vaivorykštės spalvomis, pirmiausia — 
raudona, nutapė besiplečiančius ratilus. Dabar jis labiau pri- 
minė paukštį arba žuvį nei žmogų. Veidas pasidarė panašus į iš 
malūnsparnio stebimą vaikų žaidimų aikštelę. O tos aikštelės 
centre buvo matyti galvotrūkčiais sprunkančio paties A. figūrė- 
lė. Taip, geriau priderinti savo veido prie dėžės buvo neįmanoma. 
Pagaliau pajuto, kaip susiliejo su dėže į visumą. Tada A., pir- 
mąkart be jokios savigraužos, pasionanizavo. Ir pirmą kartą, 
nenusiėmęs dėžės, atsirėmė į sieną ir užmigo. 

Kitą rytą, lygiai po savaitės, užsidėjęs ant galvos dėžę, A. vog- 
čiomis išslinko į gatvę. Namo daugiau nebegrįžo. 


A. būtų galima prikišti nebent tai, kad jis kiek aštriau nei kiti 
suvokė žmogaus-dėžės esmę. Bet neverta iš jo šaipytis. Kas nors 
kartą pamėgino įsivaizduoti bevardį miestą, kuriame gyvena nei 
pavardžių, nei vardų neturintys Žmonės (durys šiame mieste — 
jeigu tik jos yra — visiems svetingai atvertos; kiekvienas žmo- 
gus — bičiulis, ir nėra reikalo visados būti budriam; vaikščiok 
aukštyn kojomis ar miegok ant šaligatvio — niekas tau neprie- 
kaištaus; gali ramiausiai užkalbinti pirmą sutiktą; sumanei pa-. 

demonstruotį savo dainavimo meną — dainuok nesivaržydamas, 
o kai nusibos, bet kurią akimirką galėsi susilieti su bevarde 
žmonių minia), kas nors kartą matė šitokį miestą sapne, tam A. 
likimas ne svetimas, nes niekas nėra apsaugotas nuo tokio pat 
pavojaus. 

Todėl, pajutęs norą nukreipti į žMogų-dėže šautuvą, gerai pa- 
galvok. 


(SVARBIAUSIA — SAUGUMO PRIEMONES; 


Rodos, jau minėjau, — dabar aš esu žmogus-dėžė. Pabandysiu 
kiek papasakoti apie save. 

Šią akimirką rašau, palindęs nuo lietaus po tiltu, per kurį 
eina kanalą kertantis prefektūros plentas Nr. 3. Mano laikrodis 
nelabai tikslus, bet turėtų būti maždaug penkiolika šešiolika 
minučių po devynių. Nuo pat ryto nenustoja lyti, ir juodi atei- 
nančios nakties skvernai velkasi žemės paviršiumi. Kiek užgriebia 
akys, Matyti tik žvejų kooperatyvų sandėliai ir medienos rietuvių 
virtinės. Nei kokio gyvenamo būsto, nei praeivių. Čia neprasi- 
skverbia į vieną ar į kitą pusę pralekiančių sunkvežimių žibin- 
tų šviesos. Man blausiai šviečia tik dėžės palubėje kabantis ki- 
šeninis žibintuvėlis. Tikriausiai todėl žaliu tušinuku parašyti hie- 
roglifai atrodo beveik juodi. | 

Pakrantėje lietus atsiduoda šunimi. Purškia tarsi iš pulveriza- 
toriaus, be aiškios krypties, todėl mano pasirinktas prieglobstis 
menkai gelbsti. Tilto fermos per aukštos. Čia ne tik kad nepa- 
sislėpsi nuo lietaus, netinka jis ir dar kai kam. Žmogui-dėžei 
tokiu metu būti šioje patiltėje tikra nesąmonė. Vien jau tai, kad 
apšvietimui eikvoju žibintuvėlio baterijas — beprotiškas išlai- 
dumas. Toks bastūnas kaip aš turi tenkintis tik tuo, ką randa 
tarp išmestų daiktų, 0 neišeikvotų elektros baterijų, suprantama, 
niekas nemėto. Todėl šviestis žibintuvėliu tik užrašų rašymui — 
neleistina prabanga. Tuo labiau kad paskutiniu metu gatvės ap- 
švietimo lempučių padaugėjo, jos modernios ir.kur kas galin- 
gesnės nei anksčiau. Mieste visai nesunku rasti tokią priedangą 
nuo lietaus, kur žibinto šviesoje įmanoma įskaityti net smulkiu 
šriftu spausdintą laikraščio tekstą. 

Tad kas gi Mane verčia štai jau daugiau nei dvi valandos sė- 
dėti tokioje žŽmogui-dėžei netinkamoje vietoje? Turbūt pirmiausia 
ir reikia tai paaiškinti. Žinoma, gali būti, kad, nors ir kaip steng- 
čiausi, nesugebėsiu tavęs įtikinti. Mano istorija tau gali pasiro- 

dyti pernelyg keista, ir tiek. Ką gi, netikėk, bet faktai yra faktai — 
su jais nepasiginčysi. Mat aš parduodu štai šitą savo dėžę. Be to, 
atsirado pirkėjas, kuris už ją panoro sumokėti nemažą — 50000 
jenų — sumą. Dėl šio prekybinio sandėrio čia dabar ir sėdžiu — 
laukiu ateinant to pirkėjo. Ir kaip tu patikėsi, jei ir aš pats tai 
tikiu, tai ne. Fantastiška! Apie ką, po šimts, mąsto žmogus, pa- 
siūlęs didžiulę sumą už nušiurusią popierinę dėžę? 

Bet kodėl aš, netikėdamas šiuo sandėriu, sutikau čionai atei- 
ti? Priežastis labai paprasta. Neturiu jokio pagrindo netikėti, 
štai ir viskas. Taip atsitinka, kai pastebėjęs kelio pakraštyje spin- 
dintį daiktą, nejučiom sulėtini žingsnį. Ir mano pirkėjas traukė 
žvilgsnį ne mažiau kaip kokia besileidžiančios saulės spinduliuo- 
se tviskanti butelio šukė. Stikle lūžtančių spindulių žaižaravimas 
pakeri, nors ir suvoki tikrąją radinio vertę. Staiga pasijunti at- 
radęs spragą į kitą pasaulį, kur kitaip teka laikas. Tokios buvo ir 
jos kojos — liaunos ir grakščios, kaip iš aukštai stebimi ir tolu- 
moje susilieją geležinkelio bėgiai. Eisena tokia lengva, tarsi ji 
plauktų dangumi. Nebuvo pagrindo ja tikėti, bet juk taip pat ne- 
buvo dėl ko ir abejoti. Matyt, nė pats nepajutau, kaip mane pa- 
vergė jos kojos. 

Dabar, žinoma, jau pradedu gailėtis. Arba gal geriau būtų pa- 
sakius taip: mane slegia nuojauta, kad netrukus patirsiu skaus- 
mingą nusivylimą. Apgailėtina savijauta. Šiaip ar taip, žŽmogui- 
dėžei nedera taip elgtis. Aš pats lengva širdžia išsižadėjau savo 
nepriklausomybės ir dvasios ramybės ir taip tapau žmogumi-dė- 
že. Žinoma, šiokia tokia viltis yra, bet tokia menka, kad jos pėd- 
sakus vargiai aptiktų net jautriausias elektroninis analizatorius. 
Ar tai reiškia, kad mano dėžėje vyksta kažkokios permainos? 
Gal ir taip. Juk visą tą laiką, kai trinuosi po šį miestą, man atrodo, 
jog mano dėžė pasidarė pernelyg trapi ir lengvai pažeidžiama. 
Taip, taip, šitas miestas nežada man nieko gero, dabar tuo ne- 
abejoju. 

Žinoma, galiu teisintis, kad susitikimo vietą pasiūlė ji, bet juk 
šią patiltę paminėjau aš. Antra vertus, pavojus gresia ne tik man, 
taip pat turės rizikuoti ir ji, 

Priešais tiltą stūkso akmeninė, tikriausiai nuskendusio vaiko 
atminimui pastatyta Dzidzo! statula — jai uždėtas raudonas fla- 
nelės seilinukas. Šiek tiek toliau pasroviui, šalia besileidžiančių 
prieplaukos link akmens laiptų, stovi, matyt, visai neseniai 
įbestas, baltai nudažytas draudžiantis maudytis skydas. Matomu- 


' Dzidzas — budistų dievybė, keleivių ir vaikų globėjas. 

mas, beje, visai neblogas — juolab kad langelį dengiąs matinis 
polietilenas nuo lietaus sušlapo ir praskaidrėjo. Labai aiškiai re- 
giu išilgai kanalo einančią betoninę dambą, kuri įstrižai kerta 
langelio įrėmintą peizažą. Kelią dambos viršuje apšviečia žals- 
vas nedidelio krovininio laivo žibintas — laivas, nuleidęs inkarą 
kanale, dunkso negailestingai blaškomas stiprios srovės, ir jeigu 
staiga kas pasirodytų tame kelyje, tai iškart kristų į akis, tarsi 
ant balto drabužio užtiškusi rašalo dėmė. 

Štai skersai dambą sliūkina katė. Pasišiaušusi, purvina, sulau- 
kėjusi. Pilvas išsipūtęs kaip ikringos silkės — matyt, greit ka- 
čiuosis. Katės ausis perplėšta, tikriausiai besipešant su varžovė- 
mis. Kad ir ką sakytum, jeigu aš, šitaip greit rašydamas, dar su- 
gebu įžiūrėti tokias smulkmenas, mano nervai kuo sveikiausi. 
Jeigu kas nors bandys mane netikėtai užklupti, jam nepasiseks, 
nes aš iškart pastebėsiu bet kokį judantį padarą. 

Labiausiai, žinoma, norėčiau, kad čia ateitų būtent ji, kaip ir 
tarėmės. Bet vis dėlto sandėris pernelyg neaiškus. 50000 jenų už 
dėžę — stačiai sunku suvokti, bet keista ir tai, kad ji sutiko at- 
nešti pinigus į tokią vietą. Beveik neįmanoma patikėti, nors nėra 
pagrindo ir netikėti. Beveik neįmanoma tuo netikėti, nors nėra 
pagrindo ir patikėti. Tas liaunas, kone perregimas baltas kaklas... 
Šiaip ar taip, turiu būti pasirengęs viskam, atsargumo tikrai ne- 
bus per daug. Tai viskas, kuo galiu sau padėti. Reikia pasirūpinti, 
kad blogiausiu atveju šie užrašai liktų kaip įkaltis. Kad ir kaip 
aš gaučiau galą, nė trupučio neabejoju, jog pats nenusižudysiu. 
Net jeigu mano mirtis panėšės į savižudybę, žinok, kad tai žmog- 
žudystė. Taip, žmogus-dėžė vengia žmonių, slepiasi nuo jų dėžė- 
je, bet su Vv... 


(Sustojau rašęs dėl to, kad pasibaigė tušinuko šerdelė. Kol 
sugraibiau smulkmenų dėžutėje pieštuko nuolaužą ir ją nudro- 
žiau, sugaišau pustrečios Minutės. Bet aš pats, laimė, dar gy- 
vas. Įrodymas — nors tušinuką pakeitė pieštukas, braižas nė 
kiek nepasikeitė.) 


Bet ką aš norėjau pasakyti? Paskutinė raidė tikriausiai yra Žo- 
džio „valkata“ pradžia. Turbūt ketinau parašyti taip: „su valkata 
prašyčiau jo nepainioti". Taip, normaliam žmogui nelengva tą 
skirtumą suprasti, bent jau taip aiškiai, kaip jį suvokia Žmogus- 
dėžė. Be abejo, yra ir panašumų. Pavyzdžiui, ir vieni, ir kiti ne- 
turi asmens dokumentų, nuolatinio būsto, neina į darbą, jų pa- 
vardės nežinomos, amžius neaiškus, neapibrėžta miego ir maiti- 

nimosi vieta bei laikas. Kas dar?.. Na taip, jie nevaikšto į kirpyk- 
lą, nesivalo dantų, retai prausiasi pirtyje, jiems beveik visai ne- 
reikia pinigų pragyvenimui ir t. t. | 

Patys elgetos ir valkatos puikiai suvokia, kuo skiriasi nuo žmo- 
nių-dėžių. Aš pats ne kartą dėl to nukentėjau. Kada nors galbūt 
apie tai parašysiu plačiau, o dabar pasakysiu tik tiek, kad di- 
džiausią priešiškumą man rodydavo patys skurdžiausi vargetos. 
Vos prisiartindavau prie kokios nors gaujos „valdų“, mane tuoj 
pat pradėdavo piktai pulti ir guiti šalin — ką jau kalbėti apie 
ignoravimą. Tokio atviro priešiškumo ir paniekos, tokių begėdiš- 
kų užsipuolimų nė karto nepatyriau iš padorių, sąžiningai dir- 
bančių, turinčių savo namus piliečių. Niekada nesu girdėjęs, 
kad nors vienas elgeta būtų tapęs ŽmMogum-dėže. Bet ir šie, kiek 
žinau, elgetoms į draugus nesisiūlo, taigi čia akivaizdi abipusė 
antipatija. Ką gi, savo .pranašumo prieš elgetas įrodinėti nema- 
nau. Beje, kad ir keista, elgetos visur įtraukiami į bendrą miesto 
gyventojų skaičių, o žŽmonės-dėžės — ne. Vadinasi, visuomenės 
akimis, tapęs žmogum-dėže, nusirisi žemiau už elgetą. 

Kartais žŽmogus-dėžė sunkiai sunegaluoja, ima nebesuvokti ju- 
dėjimo krypties. Tokiomis akimirkomis žmogui-dėžei atrodo, 
kad Žemės ašis keičia padėtį, jį pradeda nemaloniai pykinti, tar- 
si susirgus jūros liga. Bet tai visai kas kita nei paprasta nevykė- 
lio savijauta. Niekada nesigėdijau savo dėžės. Man dėžė — jokiu 
būdu ne aklavietė, į kurią galiausiai užklydau, kartais aš aiškiai 
jaučiu, kad tai durys, už kurių yra kitas, į šį nepanašus pasaulis. 
Nežinau koks, bet, šiaip ar taip, kitoks...— tikinu pats save, O 
tuo tarpu pro savo langelį matau vis tą patį pasaulį, mane vis 
taip pat kankina šleikštulys, o aklavietė lieka aklaviete... Na, bet 
gana verkšlenti. Tai papasakojau tik todėl, kad būtų visiems 
aišku,—- aš dar nenoriu ir negaliu norėti numirti. - 

Kodėl ji taip vėluoja? O gal nė nemano tesėti pažado? Liko 
septyni degtukai. Fe, kaip neskanu rūkyti sudrėkusią cigaretę! 

Pažadas?.. 

Reikia tą bjaurastį nuplauti gurkšneliu viskio. Liko mažiau nei 
trečdalis butelio. 

Tiek jau to. Jei ji mane ir apgaus, kas čia keista? Priešingai, 
nežmoniškai apstulbčiau, jeigu ji laikytųsi žodžio ir ateitų į 
patiltę. Bijau, kad gali įvykti dar ir kitaip: pažadą ištesės, bet pati 
nepasirodys. Nujaučiu, kad greičiausiai taip ir bus. Vietoj sa- 
vęs ji atsiųs tarpininką. Numanau ir kas bus tas tarpininkas. 
Pagaliau jie turbūt sutartinai veikia nuo pat pradžių. Ji — gy- 

vas jaukas, jos darbas nuvilioti mane į šitą vietą, ir čia, po tiltu, 
tarpininkas tikisi mane sudoroti. Kadangi esu ideali auka (iš tik- 
Iųjų, jeigų Žmogus iš pat pradžių laikomas tarsi visai neegzis- 
tuojančiu, jį nužudyti — ne nusikaltimas), kiekvienas, su kuo 
bendrauju, tiesiog pasmerktas tapti Mano žudiku. Bet nebūtinai 
viskas turi pasibaigti būtent taip. Pirmiausia todėl, kad aš pasi- 
ruošęs gintis. Štai, koks status ir įmirkęs tas šlaitas — juo lengva 
nučiuožti žemyn. Žinoma, gali būti, jog priešininkas bus šiek 
tiek stipresnis. O gal, kad ir ką sakyčiau, širdyje aš vis dėlto 
noriu numirti? | 

Šiaip ar taip, jei mano tikrasis tikslas — būti nužudytam, tai 
geresnės vietos ir laiko tiesiog neįmanoma surasti. O kokia grei- 
ta kanalo srovė! Kanalas čia smarkiai siaurėja, ir tas griozdiš- 
kas, pasenusios konstrukcijos, pačioje sraunumoje pastatytas til- 
tas per potvynį panašus į išpampusią vandens arteriją persmau- 
gusį žiedą. Po tiltu turi praplaukti laivai, todėl jo vidurinė dalis 
išlinkusi, o atramos nepaprastai aukštos net prie kranto. Laimė, 
žmogui-dėžei, kuris tarsi sraigė nešiojasi ant nugaros vandens 
nepraleidžiantį namelį, nelabai svarbu nei tilto aukštis, nei įstri- 
žos lietaus čiurkšlės. Dėžė nuo normalaus namo labiausiai ski- 
riasi tuo, kad ji visai be grindų, bet tai, mano manymu, ne trū- 
kumas. Tiesa, sunku apsisaugoti nuo vėjo blaškomų lietaus 
šuorų, jie vis tiek prasiskverbia į dėžę. Tačiau kaip tik dėl to, 
kad nėra grindų, aš galiu nepaisyti vidun patekusios vienos ki- 
tos lietaus čiurkšlės ir ramiai sau laukti, įsitaisęs kone prie pat 
vandens. Jeigu, sutapus potvyniui ir lietui, vanduo pradeda stai- 
giai kilti, nesunku paprasčiausiai pereiti į aukštesnę vietą, rei- 
kia tik saugotis, kad neprisemtum ilgaaulių guminių batų per 
viršų. Nepatyręs žmogus tikriausiai vargu ar įsivaizduos, kaip 
gera būti tokiam nepriklausomam. Beje, potvynis greit pradės 
slūgti. Taigi vanduo aukščiau nei dabar jau nepakils. Tai rodo ir 
juoda ant dambos šono nusėdusių pūvančių dumblių bei mazuto 
juosta, skirianti peizažą į dvi dalis — viršų ir apačią. 

Iš tamsios tolumos ritasi juodos bangos, kurios panaikina vė- 
jo sukeltą vandens ribuliavimą. Dideli ir maži tuoj už tilto atra- 
mų sūkuriuojantys verpetai darosi vis taisyklingesni — tarsi į 
vandenį kas nors būtų įpylęs nevalyto cukraus sirupo. Medinių 
dėžių bei žvejų pintinių nuolaužos, plastmasės indai, kitokie 
plūduriuojantys daiktai, iš pradžių lėtai priartėję, staiga pradeda 
virpėti ir suktis apie savo ašį; apskrieję verpetą kelis kartus, ima 
suktis, regis, ne taip sparčiai, bet po kokios akimirkos panyra 
ir, nors čia nelabai gilu, dingsta be pėdsakų. 

Ką gi, blogiausiu atveju šitą sąsiuvinį pasiųsiu ten pat, kur 
nukeliauja tos sudaužytos dėžės ir pintinės. Jeigu ant dambos 
pasirodys ne ji, o kas nors kitas, sąsiuvinį tuoj pat įkišiu į polie- 
tileno maišelį; ji pripūtęs ir užspaudęs angą, tris kartus užlenksiu 
kraštą, kurį paskui apvyniosiu plona viela. Tai padarysiu per 
kokias 20 sekundžių. Paskui viela suveržtą vietą apvyniosiu 
plastmasės juostele ir, kad geriau kristų į akis, paliksiu ilgą jos 
galą. Japoniško popieriaus virvute prie juostelės pririšiu maždaug 
kumščio didumo akmenį. Tai truks ne ilgiau kaip 5 sekundes. 
Taigi, visam darbui pakaks apie 30 sekundžių. Kad ir kaip nesi- 
sektų, vargu ar sugaišiu daugiau nei minutę. O atvykėlis pirmiau- 
sia turės nulipti akmeniniais laiptais iki prieplaukos ir slidžiais 
šlaito akmenimis nusigauti iki čia; kad ir kaip skubės, užtruks 
apie dvi tris minutes. Nėra ko bijoti, kad mesusitvarkysiu pir- 
mas. Jeigu atvykėlio elgesys atrodys bent kiek įtartinas, krepše- 
lį tuoj pat įmesiu į srovę. Pririšęs akmenį, galėsiu gana toli jį 
nusviesti. Išgriebti krepšelį iš vandens bus neįmanoma, negelbės 
nė ilgiausios rankos. Jei pasiseks pataikyti tiesiai į sūkurio cen- 
trą, krepšelis dings akimirksniu. O jeigu atvykėlis pasirodytų 
esąs plaukimo čempionas ir pultų paskui sąsiuvinį į vandenį? Ne, 
kas jau kas, o geras plaukikas taip beprasmiškai nerizikuos. 
Maždaug valandą nuo atoslūgio pradžios čia draudžiama plaukio- 
ti net valtimis. Kiekvienam, net neskaičiusiam užrašo baltajame 
skyde, aišku, kokie pavojingi verpetai. Kai ' sūkuriai susilpnės, 
maišelis su sąsiuviniu, kurį laiką paplūduriavęs netoliese, besitrau- 
kiančių srovių bus nuneštas į atvirą jūrą. Po kelių dienų, 0 gal po 
keliolikos valandų popierinė virvelė išsileis ir akmuo atsikabins. 
Oro pripūstas maišelis iškils į paviršių, ir pakrantės srovės ne- 
šios jį šen ir ten tarsi balioną, kol kas nors pastebės prie jo 
pririštą raudoną kaspiną. 

Bet, sakykim, priešininkas ateina dabar, šią akimirką... Ar tai, 
ką jau parašiau, įrodo, jog nusikaltėlis — būtent jis? Vargu. 
Net jeigu šiame puslapyje įrašyčiau jo pavardę, niekas tuo ne- 
patikėtų. Kuo prasčiau paaiškinsiu jo motyvus, tuo mažiau bus 
tikima mano užrašais. Viskas bus palaikyta prasimanymu, ir tiek. 
Bet vis dėlto ir aš nesu toks žioplas. Turiu omenyje nespalvotą 
negatyvą, kurį lipnia juosta priklijavau dešiniajame šio sąsiu- 
vinio viršelio kampe vidinėje pusėje. Gal jis ir ne itin kokybiš; 
kas, bet pakankamai aiškus ir gali būti nepaneigiamu įkalčiu. Iš 
nugaros nufotografuotas vidutinio amžiaus bėgantis vyras, kuris, 
tarsi slėpdamas, po pažastimi glaudžia vamzdžiu žemyn nukreiptą 
pneumatinį šautuvą. Padidinus nuotrauką, nesunku bus įžiūrėti 

ir smulkesnes vyriškio figūros detales. Apsirengęs ne itin sko- 
ningai, drabužiai netvarkingi, nors eilutė atrodo ne iš pigiųjų. Se- 
niai nelygintos kelnės. Stori, stiprūs, bet aiškiai nepratę prie juo- 
do darbo, minkšti, apvalainais nagais pirštai. Ypač krinta į akis 
neįprasto modelio batai. Tai žemos kelties, be užkulnių, į šlepetes 
panašūs pusbačiai. Tikriausiai jo darbas toks, kad nuolatos tenka 
nusiauti ir apsiauti. 

Jeigu tik sąsiuvinį radęs Žmogus panorės, šiuos užrašus galės 
nepigiai parduoti. 

Sūkurių klostės ėmė pūstis tartum bicepsai. Eismas, beje, ne- 
mažėja, bet dėl liudininkų neverta sukti galvos. Kas iš to, kad 
tiesiai virš manęs, trankydami betonines tilto plokštes ir, šaižiais 
signalais virpindami orą, negaišdami nė akimirkos, vienas po kito 
lekia pakrauti sunkvežimiai su miško medžiaga ar refrižeratoriai 
ris ir tegirdį vien įnirtingą savo pačių kauksmą. Todėl čia galima 
ne tik ramiausiai atsikratyti lavono, bet ir pribaigti dar gyvą 
žmogų. Tai ideali vieta, norint ką nors nužudyti, bet ne mažiau 
ji patogi ir trokštančiam mirties. 

Pieštuko grafitas visai susirašė. Ką ji sau galvoja? Išvis, ar 
ketina čionai ateiti? 


(Šiuo aprūdijusiu peiliu ir pieštuko žmoniškai nepadroši. 
Rytoj, žinoma, jei dar būsiu gyvas, reikės susirasti dvi tris 
tušinuko šerdeles. Daugiausia tušo būna likę tose, kurias ran- 
du numestas prie mokyklos vartų.) 


(KELIOS PASTABOS APIE PRIKLIJUOTĄ PRIE 
VIRŠELIO NEGATYVĄ — ĮKALTĮ) 


FOTOGRAFAVIMO LAIKAS: vakaras, prieš kokią savaitę ar 
dešimt dienų (laiko pojūčio atrofija — dar vienas būdingas žmo- 
gaus-dėžės negalavimo simptomas). 

FOTOGRAFAVIMO VIETA: prie ilgos juodos sojų varškės 
fabriko tvoros, prie to jos galo, kuris remiasi į kalvos šlaitą 
(šios tvoros šešėlis kerta įstrižai visą kadrą). 


Kaip tik šlapinausi stovėdamas. Staiga išgirdau šaižų pokšte- 
lėjimą. Panašiai į dėžę kaukšteli iš po sunkvežimio padangų iš- 
lėkęs akmenukas (tą garsą gerai pažįstu, nes dažnai nakvoju pa- 

kelėse). Bet dabar šalimais nebuvo nė triračio rikšos vežimėlio, 
koks jau čia sunkvežimis. Tą pat akimirką pajutau aštrų lyg 
danties nervo dilgtelėjimas skausmą kairiajame petyje ir krūp- 
telėjęs nustojau šlapintis. Greitai žvilgtelėjau pro šonines dėžės 
skylutes ir išvydau plačiašakį šilkmedį (jo dalis matyti kairiaja- 
me nuotraukos kampe), augantį ten, kur fabriko tvoros -galas Te- 
miasi į šlaitą, 0 asfaltuotas plentas pereina į žvyruotą keliuką, 
sukantį apie paukščių fermai priklausantį bulvių lauką. Už to šilk- 
medžio tūnojo -susilenkęs vyriškis (tarsi būtų pasirengęs bet ku- 
rią akimirką bėgti). Po pažasčia jis skubiai paslėpė kokio metro 
ilgumo lazdą; tuo metu, vakaro saulės spindulių nušviesta, lazda 
blykstelėjo kaip metalas. Iškart supratau, kad tai pneumatinis 
šautuvas. Nė nesusitvarkęs po šlapinimosi, akimirksniu išsiėmiau 
fotoaparatą. (Mat prieš tapdamas žmogumi-dėže, ilgokai buvau 
laisvas fotoreporteris. Virtęs žŽmogumi-dėže, šį darbą mečiau ne 
iš karto, todėl iki šiol dar laikiau pačią būtiniausią aparatūrą ir 
medžiagas.) Pasukęs dėžę, tris kartus iš eilės nuspaudžiau užrak- 
tą (nustatinėti atstumo nebuvo kada, bet kadangi išlaikymas buvo 
1/250, o diafragma — 11, vaizdas išėjo pakankamai ryškus). Tuo 
tarpu vyriškis keliais šuoliais perbėgo kelią ir dingo iš akių. 


Atidžiai išnagrinėjus šią fotonuotrauką, galima būtų patvirtin- 
ti kai kuriuos iki šiol mano pateiktus teiginius. Tačiau to, ką ra- 
šysiu nuo šiol, patvirtinti negalėsiu. Tad man lieka viltis, jog tu 
arba kas nors kitas, suradę sąsiuvinį, patikėsite mano pasakojimu 
ir patys imsite ieškoti įrodymų. 


-PIRMIEJI SAMPROTAVIMAI APIE TIKRUOSIUS UŽPUOLI- 
KO MOTYVUS... Siūlau prisiminti A. istoriją. Matyt, tai visuo- 
tinė tendencija — susidūrus su ŽmMogumi-dėže ir pačiam panorus 
juo tapti, ši trauka pirmiausia pasireiškia tokiais agresyviais pO- 
elgiais kaip šaudymas iš pneumatinio šautuvo. Štai kodėl nepra- 
dėjau šauktis pagalbos, nepuoliau užpuolikui iš paskos. Priešingai, 
netgi pajutau jam šiokią tokią simpatiją, kaip dar vienam po- 
tencialiam bendraminčiui. Skausmas petyje greit susilpnėjo ir iš 
aštraus pavirto svilinančiu. Tai vieni niekai, palyginti su skausmu, 
kurį ateityje dar turės iškentėti į mane šovęs žmogus. Neverta 
jo persekioti ir stengtis labiau nubausti. 

Tebestebėdamas tuščią į šlaitą kylantį kelią, kuriuo ką tik pa- 
spruko užpuolikas, pajutau, kad iš mano peties varva kaip iš su- 
gedusio vandentiekio čiaupo. Nuo sojų varškės fabriko sklido 
šleikštus smarsas, tarytum būtų deginamas cukrus, tas smarsas 


2 


21 


tarsi dildė nubrūžino aštrius vakarės saulės metamų šešėlių kam- 
pus. Kažkur tolumoje šaižiai ir monotoniškai žviegė diskinis 
pjūklas. Dar iš toliau atsklido guvus motociklo plerpimas. Bet 
praėjo akimirka, kita — kelyje nė dvasios. Galbūt gyventojai 
visi aliai vieno kaip mėšlavabaliai sulindo po žeme? Sakyčiau, 
net pernelyg ramus ir negyvas, žmonių ilgesį žadinąs peizažas!.. 
Bet ne, žmogaus-dėžės akių taip lengvai neapdumsi! Žiūrėdamas 
is dėžės iškart pastebi visą melą ir piktus kėslus. Juk šitas vie- 
nintelis, iš pirmo žvilgsnio toks patikimas kelias tam ir demons- 
truojamas, kad mane sutrikdytų ir pagaliau priverstų kapituliuo- 
ti. Bet aš nesileisiu Mulkinamas. Man čia patinka nebent tik tai, 
kad galiu netrukdomas nusituštinti. Žmogus-dėžė geriausiai jau- 
čiasi stočių rajonuose arba pilnose žmonių prekyvietėse. Mielas 
jo sielai ir atviraširdiškai klaidžiu labirintu apsimetantis trijų 
keturių gatvelių peizažas — tokioje vietoje Žmogui-dėžei gyventi 
maloniausia. Jis nemėgsta provincijos miestelių. Mat kiekviename 
yra tas „vienintelis“ kelias. Mane suima gailestis, kai pagalvoju, 
kaip tame vieninteliame kelyje blaškosi sutrikęs Žmogus su pneu- 
matiniu šautuvu. 

Pro užspaudusius žaizdą pirštus sunkėsi kraujas. Staiga sune- 
rimau. Jeigu taip būtų atsitikę kokioj judrioj Tokijo gatvėje, 
ramiai būtų buvę galima numoti ranka, bet vieninteliame šio T. 
miesto kelyje dviejų žmonių-dėžių aiškiai per daug. Jeigu jis rim- 
tai nusprendė pasidaryti žmogum-dėže, norom nenorom turi iš- 
guiti mane iš savo teritorijos.. Kai supras, kad pneumatiniu šau- 
tuvu manęs nepravijo, galbūt griebsis medžioklinio. O gal aš tu- 
Tėjau elgtis kitaip? Tiesą pasakius, jau keletą kartų su manim 
bandė susipažinti panašūs į šiandieninį užpuoliką vyriškiai. Vie- 
nas iš jų man net šūktelėjo. Bet aš, kaip paprastai, tik dėbtelėjau 
į užkalbinusį pro užuolaidos plyšelį. Kaip jau sakiau, šitaip ne- 
sunku atsikratyti bet ko. Nuo tokio žvilgsnio atatupsti traukiasi 
net policininkai ir geležinkelio stočių tvarkdariai. Gal turėjau 
pasišnekėti su tuo vyriškiu nelaukdamas, kol jis, neradęs iš- 
eities, griebsis pneumatinio šautuvo? 


PASIRODZŽIUS NAUJAM VEIKIANČIAM ASMENIUI, TURĖ- 
JAU VISKĄ PERMĄSTYTI... Tas asmuo atvažiavo dviračiu. Ro- 
dos, tik nusisukau nuo minėtojo tariamai vienintelio kelio, man 
už nugaros staiga pasigirdo: „Kalvos viršuje yra klinika“. Prieš 
užuolaidėlę šmėkštelėjo balti pirštai ir pro langelį įkrito trys 
banknotai po tūkstantį jenų. „„Mėto tarsi į laiškų dėžutę“, — pa- 
maniau, o. pasigręžęs išvydau tolstančią dviratininkės figūrą — 

iki jos buvo jau kokie dešimt metrų. Atrodė, tai dar visai jauna 
mergina, nors iš jos žemo, kimaus balso galėjai to ir nesuprasti. 
Ji išnyko už artimiausio posūkio, nespėjus man net nukreipti fo- 
toaparatą. Ją stebėjau tik kokią akimirką, bet pedalus mynusias 
kojas įsidėmėjau kaip reikiant. Jos buvo lengvos, liaunos, bet ne 
pernelyg plonos, o visi iškilumai tokie, kad nei pridėsi, nei at- 
imsi. Pakinklių oda glotni, žvilganti kaip perlamutrinės kriauklės 
vidus. Tie pakinkliai taip mane patraukė, jog nepastebėjau nė 
drabužių spalvos. “ 

Vis dėlto nemanau, kad vien jos kojų grožis būtų mane paver- 
gęs. Jeigu tą naktį peties žaizda nebūtų įsiskaudėjusi, tikrai ne- 
būčiau lipęs šlaitu į kliniką, taigi niekad nebūčiau sužinojęs, kad 
iš pneumatinio šautuvo šovęs vyriškis — klinikos gydytojas (nors 
tą galėjau nuspėti ir iš nuotraukos), 0 dviratininkė — medicinos 
sesuo. Savaime suprantama, nebūčiau įviliotas ir į šitą idiotišką 
istoriją — tokioje pavojingoje vietoje po tiltu laukti jos (arba 
to, kuri ji atsiųs vietoj savęs). 

O tada aš tik įsikandau cigaretę. Keletą kartu perskaičiavęs 
tuos tris banknotus po tūkstantį jenų, triskart juos perlenkiau ir 
įsikišau už guminio bato aulo. Patupdytas į narvą laukinis paukš- 
tis neliečia maisto ir nudvesia iš bado. Bet pasmerktas mirti 
žmogus pasimėgaudamas traukia paskutinę cigaretę. Kadangi 
nesu paukštis, aš taip pat patenkintas prikišau prie cigaretės 
degantį degtuką — vargu ar reikia manyti, kad aniedu kažkuo 
tarpusavy susiję. Vyriškis su pneumatiniu šautuvu — sau, mer- 
gina — sau, ir nėra čia ko ieškoti kokio ryšio ar suokalbio. O 
pabėgo ji taip skubiai gal vien iš drovumo, gėdindamasi, kad me- 
tė Man išmaldą... 

Deja, kvaila viltis, kad budelis maloniai lauks, kol nuteistasis 
traukia cigaretę po cigaretės. Nuosprendžio vykdymo laikas pa- 
skirtas ir nesulaikomai artėja. Auštant supūliavusi peties žaizda 
ėmė smarkiai mausti, ir aš pasijutau lyg įgrūstas į pernelyg an- 
kštą guminę žamą. Galų gale nusiėmiau dėžę ir, jau nepajėgda- 
mas nieko galvoti, šlaito keliu nudūlinau tiesiai į kliniką. Ten, 
su švirkštu rankoje, manęs laukė dviratininkė ir pneumatinio šau- 
tuvo savininkas, šį kartą su skalpeliu. Nežinau kodėl, bet manęs 
tai beveik nenustebino — tarsi to ir reikėjo tikėtis. 

Kai pagaliau pabudau, šalia lovos stovėjo vos atsiduodanti 
vitaminais ir krezoliu dviratininkė. Baltas jos chalatas, atrodo, 
galėjo sustabdyti laiką. O jei sustoja laikas, tai, suprantama, 
susijaukia ir priežastys bei pasekmės, ir tavęs niekas nepasmerks 
net už begėdiškiausią poelgį. Deja, kokiai begėdystei tuomet man 


23 


nepakako drąsos, nors jaučiausi toks laisvas, kad net užmiršau, 
jog nusiėmęs dėžę atidengiau savo veidą. Ji klausėsi mano prasi- 
manymų, geranoriškai linksėjo galva ir vos šypsojosi; jos šyp- 
sena buvo tokia patikli, lyg būtų iškirsta iš sukietėjusio oro luito 
ir nuspalvinta pluoštu saulės spindulių. — ją regėdamas vaizda- 
vausi, kad ji kalba man apie meilę. Tas šypsantis veidas, per 
kurį net pamiršau, kad chalatas pernelyg ilgas ir jos kojų veik 
nematyti. Tarytum plasnojau sparneliais iš visų jėgų, kaip pir- 
mMąkart pakilęs į orą paukštelis (vėjo blaškomas, pasigailėtinas, 
bet apsvaigęs iš laimės). Pajutęs, kad sparnai pagavo oro srautą, 
ėmiau kilti vis aukščiau; apgirtęs nuo šilto, glamonėjančio jos 
šypsenos dvelksmo, pradėjau net svarstyti, jog dabar, ko gero, 
nebebūtina vėl lįsti į dėžę. O vėliau — pats nežinau, kada ir 
kaip tai įvyko — be galo lengvabūdiškai pažadėjau jai už 50000 
jenų (netgi įtikinėjau, kad galima gauti ir veltui) iš vieno pažįs- 
tamo žmogaus-dėžės (maža ką pažista fotoreporteriai!) nupirkti 
ir atgabenti jai dėžę. Dabar man aišku, kad reikėjo bent jau ge- 
rai išklausinėti, kam jai taip prireikė tos dėžės. Bet tada mačiau 
tik jos šypseną. Man net atrodė, kad tokią akimirką būtų buvę 
kvaila tiek daug laiko skirti kalboms apie dėžę. 

Vos išėjau iš klinikos, kerinti jos šypsena pranyko, ir aš buvau 
priverstas sugrįžti į blankią tikrovę. Kada,. vėl užsidėjęs dėžę, 
atėjau į savo vietą po tiltu, mane ėmė pykinti, ir aš ilgai, sun- 
kiai, riečiamas tuščio skrandžio traukulių, vėmiau. Tikriausiai 
klinikoje be mano žinios buvau pripumpuotas narkotikų. Pa- 
galiau ėmiau suvokti, kad aš paprasčiausiai įkliuvau į žabangas, 
bet ir atgavęs blaivų protą, kad ir kaip keista, nepajutau jai nė 
mažiausio priešiškumo, 


(Kelios dešimtys papildomų eilučių paraštėse. Nei braižu, 
nei rašalo spalva jos praktiškai nesiskiria nuo pagrindinio te- 
ksto.) 


„Kalbu apie tokį elgetą su dėže ant galvos...“ 

„Žinau, juk aš, šiaip ar taip, fotoreporteris. O fotoreporteris 
pirmiausia — stebėtojas. Jo darbo esmė — visur, kur tik įma- 
noma, rasti kokį plyšelį ir stengtis žvilgtelėti į vidų. Moralės 
dėsnių jis nepripažįsta“. 

„Tai buvo sena, aplamdyta gofruoto kartono dėžė... 

„Ko gero, dar paaiškės, kad tai mano bičiulis. Bet gal vis dėlto 
kas nors kitas. Nors nesu tikras. Vienas mano kolega fotorepor- 
1eris nežinia kam... jis ir pats nesugebėtų paaiškinti, spragtelėjo 

užraktu... trumpai kalbant, jis nufotografavo žmogų-dėžę. Paskui 
susidomėjęs ėmė visur jo ieškoti, bet antrą kartą nebesutiko. Ta- 
čiau nuo tada įjunko klydinėti po įvairius akligatvius ir fotogra- 
tuoti juos. Nemėgstančią liudininkų išvirkščią gatvių pusę, už- 
pakalinių kiemų gyvenimą... Kadangi fotografavo tas vietas, ku- 
rios nepakenčia įdėmaus žvilgsnio, turėjo tą daryti tik vogčiomis, 
paslėpta kamera. Tada jam ir atėjo į galvą toji mintis. Jeigu ap- 
simestų Žmogum-dėže, galėtų niekam nekeldamas įtarimo bet kur 
vaikščioti ir ką panorėjęs fotografuoti. Jis visus matys, o pats 
liks nematomas — kas gali būti geriau! Ir neapsiriko — fotogra- 
tuoti iš tikrųjų buvo labai paranku. Tapęs apsimetėliu Žmogum- 
dėže su įkarščiu ėmė medžioti gatvės gyvenimo akimirkas ir da- 
ryti jų nuotraukas. Bet kai netrukus tarp kolegų pasklido apkal- 
bos, jis staiga pradingo. Vienąkart tiesiog negrįžo namo, ir vis- 
kas. Taip jis tapo tikrų žmogumi-dėže“. 

„O Man vis tiek, tegul į mane žiūri — kas nori ir kiek nori“. 

„Bet žvilgsnis — tarsi peilis, persmelkęs drabužius, jis išpjau- 
na tavo kontūrus..." 

„Aš pozuodavau dailininkams, tiesa, jau senokai“. 

„Kalbu rimtai, labai norėčiau tau padėti. Bet, deja, aš bejėgis. 
Pikta, tačiau aš sugebu tiktai žiūrėti pro vaizdo ieškiklį ir sprag- 
sėti užraktu. Dar — skalauti panardintą į ryškalus blankų tavo 
atvaizdą. Žalsvai švytinti darbo lempa... sustojusi prie skaitmens 
„9“ fluorescuojanti sekundinė laboratorinio laikrodžio rodyklė... 
šlapias, lyg suteptas aliejumi, blyksintis fotopopieriaus pavir- 
šius... Štai ima ryškėti pirmosios silueto linijos... Jų randasi vis 
daugiau... jos uždengia viena kitą... pagaliau, tarsi mano širdin 
įsibrovusio nusikaltėlio pėdsakai, išryškėja tavo nuogo kūno 
kontūrai". 

„Aš norėčiau gauti tokią dėžę“. 


(100000 PRAEIVIŲ NEPASTEBEJO GATVĖJE 
MIRUSIO ŽMOGAUS 


23-iąją dieną, 7 valandą va- 
karo, pilnoje grįžtančių iš darbo 
ar išėjusių apsipirkti žmonių 
Tokijo Sindziuku stoties pože- 


metų benamį, atsišliejusį į ko- 
loną. 

To paties policijos skyriaus 
pranešimu, vyriškio ūgis buvo 


minėje perėjoje, šalia vakari- 
nių vartų, policijos patrulis ap- 
tiko mirusįjį — kokių 40-ties 


163 cm, svoris vidutinis. Apsi- 
vilkęs gėlėtais Marškiniais, ap- 
siavęs ilgaauliais darbiniais ba- 

tais, plaukai seniai nekirpti, ne- 
tvarkingi kaip valkatos. Kiše- 
nėse, be 125 jenų smulkiais 
pinigais, rasta keletas laikraščių, 
kuriuos mirusysis rinko tikriau- 
siai Manydamas pasitiesti nak- 


čiai. Pavardės, gyvenamosios 
vietos, kitų duomenų nustatyti 
nepavyko. 


Šią požemine perėja kas die- 
ną praeina keli šimtai tūkstan- 
čių atvažiavusių ir išvažiuojan- 
čių keleivių (pagal Sindziuku 


to, visai šalia įvykio vietos 
įrengta daugybė telefonų-auto- 
matų. Iš liudininkų pasakojimų, 
vyriškis ta pačia poza sėdėjo 
maždaug nuo vidurdienio, bet 
per. šešias septynias valandas 
nė vienas praeivis neatkreipė 
į tai dėmesio ir nepranešė po- 
licijai, kol policijos patrulis pats 
neaptiko. Beje, iki artimiausio 
policininko posto ne daugiau 
kaip 10 metrų, bet tuo metu 
budėjęs pareigūnas tvirtina, jog 


stoties tarnybos duomenis), be mirusįjį jam užstojo kolona. 


(PASKUI ILGAI, ČIA PABUSDAMAS, 
ČIA VĖL UŽSIMERKDAMAS, SNUDURIAVAU) 


Klausyk, ar esi kada nors girdėjęs sakmę apie kriauklelių Žo- 
lę? Man regis, pakrantėje, kurioje dabar sėdžiu, auga kaip tik šios 
žolės, — jų žiedai švyti kaip aromatinių lazdelių žiburėliai, o pro 
visus plyšius tarp akmenų kalasi dygliuoti lapeliai. 

Sakmė byloja, kad pauostęs kriauklelių žolės, susapnuoji, jog 
pavirtai į Žuvį. 

" Tikriausiai tai prasimanymas, nors antra vertus, labai pa- 
našu į tiesą. Juk kriauklelių žolė mėgsta drėgmę, druskingą dir- 
vą ir auga daugiausia pajūryje — tad nenuostabu, jog apie ją 
pasakojama tokia sakmė. Be to, yra žinoma, kad šios žolės žie- 
dadulkėse esantys alkaloidai sukelia lengvą svaigulį — patekę 
į kvėpavimo takus, jie sudirgina gleivinę, tad miegančiajam tik- 
rai gali pasidingoti, jog pasinėrė į vandenį arba yra nešiojamas 
jūros bangų. 

Tačiau ne tai įdomiausia. Pasirodo, susapnuoti kriauklelių žo- 
"lės sapną paprasčiau, nei iš jo pabusti. Matyt, mes niekad nesu- 
žinosime, ką jaučia tikros žuvys, bet sapno žuvies laikas teka vi- 
sai me taip, kaip tekėjo prieš pradedant sapnuoti. Laikas pastebi- 
mai sulėtėja ir atrodo, kad per kelias realias sekundes sapne 
galima išgyventi keletą dienų ar net savaičių. 


»--w- 


di tarp uolos papėdėje linguojančių jūros augalų, nardai po dry- 

žuotus šešėlius, kuriuos meta bangų keteros, gainioji būrius ne- 
rūpestingų žuvelių — trumpai kalbant, tu visa širdimi mėgau- 
jiesi iš žemės traukos išsivadavusio kūno lengvumu. Tau net at- 
rodo, kad jeigu pasidarei lengvesnis pats, tai tikriausiai paleng- 
vėjo ir visam pasauliui. Jautiesi pajaunėjęs bent dešimčia metų 
ir vienu akimoju atsikratęs visų Žemės traukos nulemtų nega- 
lių — tavęs nevargina sunkumas skrandyje, nejauti sprando ir 
pečių nuovargio, neskauda kelių sanarių, nebrinksta kojos. Tau 
labai gera, lengvumas tave svaigina tarsi sakė. 

Deja, svaigulys anksčiau ar vėliau praeina, žuvis (žinoma, 
netikra) pripranta prie naujųjų pojūčių ir galop tampa viskuo 
persisotinusi. Tingiai slenkant laikui, žuviai pasidaro taip nuobo- 
du, kad ji vos gali tverti. Nesunku suprasti, kaip subjūra šitaip 
nucbodžiaujančios netikrosios žuvies nuotaika. Ją apima nevil- 
tingas abejingumas; kuriam prilygti galėtų nebent visų penkių 
jutimų paralyžius. Dar neseniai taip džiuginusi kūno laisvė paga- 
liau tampa nepakenčiama. Žuviai atrodo, kad kažkas ją nuo gal- 
vcs iki kojų apmuturiavo ir įspraudė į žuvies formos tramdo- 
muosius marškinius. O kaip būtų gera kojų padais vėl pajusti 
tokį šiurkštų ir mielą žemės paviršių! Net sąnariai pradeda ilgė- 
tis dar taip neseniai juos slėgusio raumenų ir kaulų svorio. Sap- 
no žuviai be galo norisi vaikščioti. Bet staiga pastebi, kad -vaikš- 
čioti neturi kuo, ir baisiai nustemba. 

Pasigenda, beje, ne tik kojų. Štai nėra ir ausų, nėra kaklo, pe- 
čių... O svarbiausia — nėra rankų. Širdį užplūsta karti nuoskau- 
da. Žuvis tikra, kad kažkas išrovė jai rankas. Niekada kaip rei- 
kiant nepatenkinsi smalsumo, jei negalėsi paliesti tave sudominu- 
sio daikto. Norėdamas ką nors gerai pažinti, turi tą daiktą pačiu- 
pinėti, paspaudyti, palankstyti, papešioti — visa tai gali padaryti 
tik pirštais. Visada norisi palytėti ir paglostyti. Prakeiktas žvynų 
maišas! Žuviai dingteli mintis įtempti kūną ir tą maišą perplėšti, 
bet net iš visų jėgų įsiręžusi, pravėrusi žiaunas ir pašiaušusi nu- 
garos pelekus, valioja teišspausti tik pilką kelių centimetrų ilgio 
išmatų virvagalį, kuris pakimba pilvo apačioje. 

Visas iš paskutiniųjų besitampančios netikrosios žuvies kū- 
nas pritvinksta kraujo, bet tą akimirką jai dingteli lemtinga min- 
tis: „O gal aš esu netikra žuvis?“ Bet vos tik užklysta abejonės, 
ima dėtis labai keisti dalykai. Ne tik kojų bei rankų, bet ir balso 
stygų iš prigimties negalinti turėti žuvis ūmai pajunta nenumal- 
domą norą kalbėti. Dvilypumas tiesiog plėšyte plėšo! 

O kas, jei visa tai vyksta ne iš tikrųjų, 0 sapne? 

Vis „tiek, pernelyg ilgai užsitęsęs sapnas. Begalinis sapnas, 
trunkantis taip ilgai, jog neįmanoma prisiminti, kada jis prasidė- 
jo. Vis dėlto, ar pavyks kada nors pabusti? 

Yra patikimas būdas įrodyti sau, kad sapnuoji... jį visi Žino, 
ir aš ne kartą esu jį išbandęs — tereikia stipriai įgnybti sau į 
delną... nors ne, šiuo atveju tai netinka, juk nėra nei nagų, ku- 
riais galėtum įgnybti, nei paties delno. Ką gi, jei ši gudrybė ne- 
pritaikoma, gal pamėginti kitą — sukaupti drąsą ir pulti stačia 
galva nuo uolos? Praeityje ne kartą esu griebęsis ir šios priemo- 
nės. Tikrai, puolančiam nuo uolos nebūtinos nei kojos, nei ran- 
kos. Tik vėl bėda — kaip, tiesą pasakius, jūroje plūduriuojanti 
žuvis galėtų nuo kur nors pulti žemyn? 

Iš tikrųjų meteko girdėti, kad Žuvys kristų. Net nustipusios, 
jos iškyla į jūros paviršių ir plūduriuoja. Žuvys — ne kokie oro 
balionai, kurie nukrenta, vos praradę keliamąją galią. Kritimas 
žuvims — tai antikritimas. 

Antikritimas?., 

O kodėl ne? Kitaip sakant, tai kritimas priešinga kryptimi — 
į viršų, įneriant į orą. Rizika užsimušti lieka tokia pati. Panėręs 
į Orą, pabustum taip pat kaip atsitrenkęs į žemę — žinoma, jei- 
gu tai sapnas. 

Kai viskas jau buvo apgalvota, žuvį apniko dvejonės, regis, 
visai nebūdingos šaltakraujams. Jeigu regėdamas sapną, pradedi 
suvokti, kad sapnuoji, vadinasi, panorėjęs gali bet kurią akimirką 
pabusti. Tiek iškentusi ir pagaliau suvokusi, kaip išsivaduoti, 
žuvis panoro pažiūrėti, kas bus toliau — juk itin skubėti nebuvo 
kur. 

Netikroji žuvis nusprendė dar mažumėlę pakentėti. Netgi jos 
valia, prisigėrusi jūros žalsvumo, įsitempė ir dar labiau pažaliavo. 

Praėjo kelios dienos, o gal kelios savaitės, ir netikroji žuvis 
pajuto, jog laikas ryžtis. Tuo metu viršuje siautė audra. Jūrą už- 
griuvęs galingas tropinis ciklonas sujudino ją iki pat dugno. Ri- 
tosi didžiulės bangos, gebančios įkvėpti narsos netgi neryžtingai, 
baikščiai netikrajai žuviai. Ne, ji visai netroško numirti. Ji tik 
panoro pažinti stangrią didingų bangų jėgą. 

Ir štai virš žuvies iškilo milžiniška staugianti lyg penkiasdešimt 
išrikiuotų elektrinių pjūklų banga. Ji pagriebė ir nusinešė netik- 
rąją žuvį, o dar po akimirkos, visu smarkumu atsitrenkusi į 
krantą, sviedė ją aukštai į dangų. Paniruši į Orą, netikroji žuvis 
mirė. 

Bet ar ji pagaliau pabudo? Na jau ne, kriauklelių žolės su- 
keltas sapnas taip lengvai nesibaigia! Kaip tik tuo jis ir skiriasi 

nuo paprasto sapno. Juk netikroji žuvis žuvo anksčiau, nei pa- 
budo, tad pabusti jau ir negalėjo. Nuo šiol ji buvo pasmerkta am- 
žinai sapnuoti — regėti save numirusią. Tarsi pakliuvusi į mo- 
dermnų greitojo šaldymo įrenginį, ji turėjo visiems laikams likti 
mirusia netikra žuvimi. 

Galbūt tarp audros bangų išmetamų negyvų žuvų pasitaiko 
ir daugiau tokių nelaimingųjų, kurie užmigo prisiuostę kriauk- 
lelių žolės. 

Keista, bet aš pats žuvimi dar nepavirtau. Tai užsnūstu, tai vėl 
pabundu, bet kaip buvau žmogus-dėžė, taip juo ir pasilieku. Ge- 
rai pagalvojus, Žmogus-dėžė ir netikroji žuvis nelabai ir skiriasi. 
Užsidėjęs dėžę, aš praradau savo tikrąjį aš ir virtau pseudosavimi. 
Matyt, tapęs netikru, įgijau imunitetą, kuris neleidžia man iš- 
vysti kriauklelių žolės sapno. Tikriausiai, kad ir kiek Žžmogus- 
dėžė sapnuotų, jis žŽmMogumi-dėže ir liks. 


(PAŽADAS IŠTESĖTAS, KARTU SU 50006 JENŲ NUO 
TILTO NUMESTAS LAIŠKAS. TAI ĮVYKO VOS PRIES 
5 MINUTES. LAIŠKĄ PRIKLIJUOJU ŽEMIAU) 


„Aš jumis pasitikiu. Pakvitavimo nereikia. Pavedu jums pa- 
čiam sunaikinti dėžę. Prašau ją suplėšyti ir išmesti į jūrą prieš 
prasidedant atoslūgiui'. 


Keistas pavedimas. Iš visų pusių apžiūrėjęs, pabandžiau dar 
kartą tą laišką perskaityti. Gal reikia skaityti kaip nors ypatingai“ 
Ne, nieko daugiau jame neįžvelgiu. Triskart perlenktą žalsvomis 
linijomis popieriaus lapelį prisikišau prie pat veido ir pauosčiau. 
Jis vos dvelkė krezoliu. 


Kodėl buvau toks tikras, kad ateis ne ji, o gydytojas? Todėl, 
kad visa, ką jis iki šiol darė, rodė jo rezgamas pinkles. Ir vis 
dėlto atėjo ji. Taip, atėjo pati. Pati atėjo. Pati... Garbės žodis, 
nesuprantu, ką tai reiškia... Nors gal ir suprantu... Ji ištesėjo 
duotą pažadą, ir tiek. Kodėl aš taip sutrikau? Gal -todėl, k. 
laukiau išdavystės? Ką gi, gal ir taip. Be to, kuo baisesnė ' | ų 
buvusi ta išdavystė, tuo labiau ji man būtų patikusi. To ir 

suglumau, kai ji netikėtai ištesėjo žodį. Bet palauk, gal ką nors 
svarbaus pražiopsojau? Pavyzdžiui, jos požiūris į visą šią istori- 
ją... taip taip, jos vaidmuo... reikia visa tai dar kartą gerai ap- 
galvoti... 


„Matyt, rašyti nėra prasmės. Nei aš ką nors nužudžiau, nei 
mane kas nužudė, tad ar verta iš naujo narplioti veikėjų mMoty- 
vusė 


Iš dangaus nusileido laiškas be adreso... Suplėšyti ir išmesti? 


Na, na, ramiau! Juk čia 50000 jenų. Šiaip ar taip, niekas ma- 
nęs neprašė, kad, paėmęs pinigus, sunaikinčiau užrašus. Ji reika- 
lauja ko kita — kad aš atsikratyčiau dėžės. Už 50000 jenų aš 
perdaviau jai nuosavybės teises į dėžę. Gerbdamas pirkėjos valią 
ir laikydamasis susitarimo, aš, suprantama, turiu sunaikinti dė- 
žę. Tarsi viskas aišku, ir vis dėlto sunku suvokti. Kam, tiesą sa- 
kant, ir kokia bus iš to nauda? 50000 jenų vien už tai, kad iš- 
mesčiau daiktą į jūrą... Pinigų švaistymas — pernelyg švelniai 
pasakyta!.. Nejau aš jiems kaip krislas akyje? Ne, nereikia per- 
dėti savo reikšmės, turėtų būti. koks paprastesnis, kur kas 1o- 
giškesnis motyvas. Kokia nors konkreti nauda — kad sumokėjęs 
50000 jenų, nesijaustum pralošęs.... 

Ne, to neįmanoma įsivaizduoti. Stačiai protas nesurezga. O 
gal reikia eiti ir sviesti tuos pinigus jiems veidan? Jie labai 
klysta, jeigu mano, kad nesugebėčiau to padaryti. 


Gerai, sakykim, jog kol kas visi samprotavimai klaidingi. Įsi- 
vaizduokim, kad ji sumanė šį žaidimą, idant pagaliau perduotų 
dėžę gydytojui. Gydytojui dėl kažkokios priežasties žūtbūt prirei- 
kė dėžės. Gal iš pradžių ji jam pritarė ir norėjo padėti. Arba 
bent dėjosi pritarianti. Bet ilgainiui, artėjant prie tikslo, ėmė vis 
labiau dvejoti. Galimas daiktas, geriau pagalvojusi suprato, kad 
sumanymas nieko gero nežada. Bet kad ir kaip ji įtikinėjo gydy- 
toją, tas nenorėjo jos nė klausyti, ir jai liko tik stengtis jam 
sutrukdyti. Laimė, tuo metu buvo jau susidraugavusi su žmo- 
gumi-dėže. Ir ji sumanė užbėgti įvykiams už akių ir liepti žmogui- 
dėžei pačiam tą dėžę sunaikinti. Jeigu dėžės nebus, gydytojas no- 
rom nenorom turės atsisakyti savo įgeidžio. 

Taip... visai panašu į tiesą... Kad ir koks būtų gydytojo tiks- 
las, 50000 jenų jis, matyt, vertas. Toli gražu ne vis vien, kokios 
priežasties paakinta ji ėmė griauti gydytojo planus — norėdama 
jam gero ar tik rūpindamasi savimi, — bet, šiaip ar taip, aki- 

vaizdu, kad jie ne visad sutaria. Na ką gi, gal ir man likimas bu: 
palankus... 

Kaip tik todėl aš visai nelinkęs skubėti ir išsyk atsisveikinti st 
dėže. Kad pasiryžčiau tokiam žingsniui, turiu dar šį tą perprasti 
Pirmiausia pamėginsiu sužinoti, ką ji iš tikrųjų mano. Juk turi 
teisę. Be to, atvirai kalbant, aš jaučiuosi paniekintas. Labai pui 
ku, kad ji atėjo pati, tačiau elgėsi pernelyg jau dalykiškai. Ap 
žergusi lengvą penkių pavarų dviratį (laivo prožektorius apšviete 
blykčiojantį jos lietpaltį... pro ploną audinį permatomi kūno kon 
tūrai... ir pagaliau švysčiojantys jos keliai ir blauzdos, varančio: 
mane iš proto...), ji nesustodama praskriejo pro draudžiant 
maudytis skydą ir, nekreipdama jokio dėmesio, jog aš jai moja 
žibintuvėliu, įsuko į plentą per tiltą... Netrukus už kokių dvieji 
metrų nuo manęs įmirkusios žemės paviršiumi slystelėjo virpčio. 
jantis blyškus šviesos ratilas. Tai buvo kišeninis žibintuvėlis, ku 
riuo ji švietė persisvėrusi per tilto turėklus, Suprantama, jo: 
pačios tuo metu nemačiau, juk žmogui-dėžei, negalinčiam žiūrė 
ti į viršų, visa, kas viršuje, yra už jo regėjimo lauko ribų. Paskui 
pasigirdo .plekštelėjimas... Netoli nuo virpančio šviesos ratc 
kažkas nukrito. Tai buvo polietileno krepšelis su dėl svorio įdėtu 
akmeniu. Be to, krepšelyje radau laišką ir penkis vamzdeliu su- 
suktus banknotus po 10000 jenų. Ir viskas — ji iškart nudūmė 
atgal. Buvo visai šalia — ir nepasakė nė žodžio. Tamsoje pradin- 
go greit švysčiojančios blauzdos, paskui nustojo blykčiojęs per- 
mirkes lietpaltis, paskiausiai išnyko ir raudona švieselė. Kai 
perskaičiau laišką ir suskaičiavau pinigus; staiga įsivaizdavau 
girdįs tylų miglos lašelių srovenimą,— bet argi įmanoma jį išgirsti? 
O galbūt tokį pat garsą skleidžia kraujas, srovenantis manc 
smegenų kraujagyslėmis? | 


50000 jenų... Norėčiau jai kai ką paaiškinti, tik jai vienai... 
Tam, kas moka tokius pinigus, greičiausiai tai — niekis, bet žmo- 
gui-dėžei 50000 — didžiulė suma, kurios imti nevalia. Matyt, ji 
tiesiog nesupranta, kas yra žmogus-dėžė. Ji nepakankamai gerai 
suvokia, ką Žmogui-dėžei reiškia dėžė. Visiškai neketinu puikuo- 
tis — vargu ar būtų įmanoma išgyventi trejus metus dėžėje vien 
iš noro pasigirti. Vėžys-atsiskyrėlis, vos tik įlindęs į kiautą, 
kaipmat su juo suauga, jo kūno užpakalinė dalis suminkštėja ir, 
jėga išplėštas, jis neišvengiamai žūva. Tik tam, kad grįžčiau į 
ankstesnį gyvenimą, Man neverta lįsti iš dėžės. Ryžčiausi tada, 
jeigu galėčiau it nusimetęs lėliukės kiautą vabzdys po -metamor- 

fozės atgimti naujame pasaulyje. Juk širdies gelmėse vyliausi, 
kad su ja susitikęs atrasiu tą naują pasaulį... 


Žinoma, aš dar nežinojau, 
Koks išropos gyvis 
Iš žŽmogaus-dėžės lėliukės. 


(VEIDRODYJE) 


Lietaus lašai tapo smulkesni, bet pakilo vėjas. Pūstelėjus 
smarkesniam šuorui, lietaus čiurkšlės ėmė tikšti į visas šalis, iš- 
siskleisdamos tarsi vėduoklės. Tamsu, nors į akį durk. Tik kalvos 
viršūnėje, virš klinikos vartų šviečiąs raudonas žibintas, tikriau- 
siai dėl tinkamos pastatui vietos, buvo matyti nuolatos ir iš bet 
kur. Tamsioje dangaus mėlynėje jis tartum krislas aky. Šiuo ke- 
liu esu ne kartą ėjes, bet pirmąsyk — su dėže. Todėl dabar ke- 
lias atrodė pernelyg tolimas. Nors kelionės su dėže man papras- 
tai neprailgsia. 

Kiekvienas supančioje aplinkoje linkęs matyti tai, kas jam tuo 
metu svarbu arba įdomų. Rodos, gerai įsivaizduoji, kaip atrodo 
autobuso stotelė, bet visai neprisimeni, kad šalia jos auga kur 
kas labiau į akis krintanti ieva. Sunku nepastebėti ant kelio gu- 
linčios 100 jenų monetos, bet pro surūdijusią vinį ar kelkraštyje 
augančią žolę praeini, tarsi jų nė nebūtų. Dažniausiai, eidamas 
pažįstamu keliu, į nieką nekreipi dėmesio. Bet jeigu tą patį peizažą 
išvysti pro dėžės langelį, viskas atrodo kitaip. Aplinka tampa 
vienalytė, o visos jos detalės — vienodai svarbios. Ir nuorūka... 
ir šuns pėdsakas... ir sukrutėjusi antro aukšto lange užuolaida... 
ir įduobos senos geležinės statinės šonuose... ir į pirštą įsirėžęs 
žiedas... ir į tolumą lekiantys geležinkelio bėgiai... ir suakmenėjęs 
nuo lietaus cemento maišas... ir nešvarūs nagai... ir nesandarus 
liuko dangtis... Man labai patinka stebėti tokį peizažą. Gal todėl, 
kad jis panašus į mano sielą, — atstumai sunkiai nustatomi, o 
daiktų kontūrai neaiškūs. Ir sąvartynas gali būti gražus. Joks 
vaizdas nenusibosta, jei matai jį pro dėžės langelį. 

Bet dabar, šiame tamsiame šlaito kelyje, dėžė manęs beveik 
nebeveikė. Raudonas žibintas, rodės, nė kiek neartėjo. Akyse te- 
bešmėžavo kraujo spalvos dėmė, ją regėjau ir užsimerkęs. Po ko- 
jomis ne taip tamsu kaip aplinkui — kelias užpiltas žvyru. Šis 
peizažas tiktai erzino ir ginė į priekį. Tolumoje tvyrojo vieno- 

das pelenų spalvos dangus (beje, vakarų pusėje debesys pradėjo 
sklaidytis). Galimas daiktas, mane slegia pernelyg tamsi naktis 
(todėl aš ir nemėgstu naktų). O gal gadina nuotaiką pernelyg 
aiškus tikslas? 

Šiaip ar taip, aš, mažumėlę linguodamas dėžę, atkakliai dūli- 
nau... Deja, užsidėjęs dėžę, nelabai paskubėsi. Oras joje menkai 
keičiasi, todėl greitai suprakaituoji. Purvas, priskretęs prie odos, 
sudrėksta, ir ima niežtėti net apie ausis. Liemuo palinkęs į priekį, 
ir dėžė, taip pat pasvirusi, lengvai plekšnoja man per sėdynę. 
Laimė, dėžė kartoninė, tad plekšnojimas vos girdėti. 

Staiga pasigirdo triukšmingas gyvulio šnopavimas. Didžiulis 
sarginis šuo šiurkščiai pasitrynė man į kelius, suurzgė ir tuoj 
pat nubėgo šalin. Šlapia jo nugara raudonavo tarsi nudažyta. 
Pakėlęs akis, išvydau, kad žibintas jau čia pat. Rūkas praretėjo, 
pro jį Matyti užrakinti geležiniai vartai. Naktinio iškvietimo var- 
pelis nudažytas fluorescuojančiais dažais. Bet aš neketinau skam- 
binti, kad atrakintų vartus. Nė trupučio nenorėjau susidurti su 
gydytoju. Todėl apžergiau gyvatvorę ir persiritau per ją į sodą. 
Ten manęs jau laukė šuo, bet lotį jis tarsi nė nemanė. Gydyda- 
masis klinikoje, kartais numesdavau jam paėsti ir mažumą pri- 
sijaukinau. Blausiai švietė tik vienas langas fasade. Kojos kliuvo 
už aukštos, nešienaujamos žolės. Tikriausiai anksčiau ten buvo 
gėlių lysvė. Suklupau ant išdėliotų aplink ją akmenų ir prie ma- 
nęs, Matyt, Manydamas, jog noriu pažaisti, džiaugsmingai pripuo- 
lė šuo. Sustojau kaip įbestas, sulaikiau kvapą, veidu žliaugiąs 
prakaitas užliejo akis. 

Jos kambarys buvo kitapus namo, antras iš kairės. Nuo mūsų 
susitikimo nepraėjo nė valanda, ir aš pamaniau, kad ji tikriausiai 
dar nemiega. Jeigu ir atsigulė, tai bent nespėjo įmigti. Nėra ko 
nerimauti, kad netikėtai pažadinta išsigąs ir pakels triukšmą. Aš 
tenoriu grąžinti 50000 jenų ir nutraukti sutartį, o jeigu pasiseks, 
atvirai apie viską pasikalbėti, tegu nors per langą. Kaip to pa- 
sieksiu, priklausys nuo jos elgesio, galimas daiktas, griebsiuosi 
net prievartos. 

Bet kodėl tas fasado langas apšviestas? Štai ten — ligo- 
nių priimamasis, toliau — gydytojo kabinetas, o kas už jo?.. Gal 
vo jau po dvyliktos, ir aš nusprendžiau, kad, ko gero, jie pamir- 
šo išjungti šviesą, bet kas žino... Dėl visa ko nutariau žvilgtelėti. 

Apatinė stiklo pusė buvo matinė, mačiau tik kambario lubas. 
Šviesa, sklindanti iš apačios greičiausiai nuo stalinės lempos, ryš- 
kiu ovalu plito kambario gale. Norint sužinoti daugiau, reikėjo 

pasilypėti ant kokio nors daikto. Bet kaip jį surasi, jei nevalia 
pasišviesti žibintuvėliu? Laimė, prisiminiau, kad smulkmenų dė- 
žutės dugne guli automobilio šoninis veidrodėlis. Nujaučiau, kad 
jis Kada nors man praversiąs, todėl nedvejodamas jį pasilikau ir 
nešiojausi iki šiol. Išėmęs veidrodėlį iš dėžutės ir nušluostes nuo 
jo dulkes, aš iškėliau jį virš galvos ir, vos pakreipęs, pažvel- 
giau iš apačios. Panaudojant iškeltą veidrodėlį, žiūrėti pro siaurą 
langelį — tikras vargas. Bet pasidarbuoti vertėjo. Priešingai nei 
tikėjausi (kažkodėl maniau, kad veidrodėlyje pamatysiu apverstą 
vaizdą), viską, kas buvo kambaryje, regėjau beveik normaliu 
kampu. 

Pirmiausia išvydau ant plataus darbo stalo krašto stovinčią sta- 
linę lempą. Ją gaubė balta erdvė. Nustatęs veidrodėlį taip, kad 
jis nejudėtų, iš tos baltumos išskyriau sienas ir duris. Senas, 
daug mačiusias sienas ir duris, kurių įdaužimų ir nelygumų 
nebedengė nė dažnas dažymas. Šalia lango stovėjo aukšta, gele- 
žinė lova,— tokia pat, kokios esti palatose, ir taip pat balta. 
Šalia jos — šiek tiek tamsesnė, bet irgi balkšva lentyna, netvar- 
kingai prikrauta senų žurnalų ir knygų. Patalpa didelė, bet nejau- 
ki, — tiesa, šalia stalo stovėjo stereoaparatūra — veikiausiai tai 
gyvenamasis kambarys. 

Pagaliau kambarys man visai nerūpėjo. Vėliau, kai bandžiau 
atkurti savo prisiminimus, man prieš akis jis iškilo būtent toks. 
Svarbiausia — jame buvo du žmonės. Juos pamatęs, daugiau 
niekuo nebesidomėjau. Visus kitus daiktus mačiau protarpiais, ir 
jie išliko mano sąmonėje tik kaip paskiros mozaikos detalės — 
tarsi būčiau virtęs vabzdžiu ir žiūrėčiau facetinėmis akimis. 

Vienas iš tų dviejų buvo ji. Išvydęs ją šiame kambaryje, per- 
nelyg nesistebėjau, juk ji gyveno po tuo pačiu stogu. Bet ji buvo 
nuoga. Nuogut nuogutėlė stovėjo viduryje kambario ir, pasisu- 
kusi veidu į mane, kalbėjosi su kitu ten buvusiu žmogumi. 

Tas, su kuriuo ji kalbėjo, buvo žmogus-dėžė. Jis sėdėjo ant 
lovos krašto, užsidėjęs visiškai tokią pat kaip mano . goiruoto 
kartono dėžę. Žmogų-dėžę mačiau tik iš nugaros ir iš dešinio šo- 
no, bet suspėjau įsitikinti, jog ir dydžiu — dėl to neliko abejo- 
nių, — ir tuo, kaip buvo sutepta, net pusiau nusitrynusiu spaudu 
su prekės pavadinimu dėžė nė per centimetrą nesiskyrė nuo 
tokios pat mano dėžės. Be abejo, tai naginga kopija. O jos vidu- 
je... na, žinoma, ten gydytojas, kas gi daugiau! 

(Staiga Man dingtelėjo: tokį vaizdelį jau esu 
kažkur matęs.) 


34 


Taip, taip, aš prisimenu net prisilietimus — kambaryje mes bu- 
vome dviese: aš ir ji, visiškai nuoga... Bet kur, kada?,. Ne, nerei- 
kia savęs apgaudinėti, iš tikrųjų tai tik geismo sukelta iliuzija. 
Ir kas patikės, kad atėjau čionai vien sugrąžinti tuos 50000 jenų! 
Atėjau, nes širdies gelmėse svajojau patekti į tokį kaip šis kam- 
barį. Taip, išvysti ją nuogą... žiūrėti ir žiūrėti į jos kūną, dar 
labiau ją apnuoginti, prasiskverbti iki tos nuogybės, kuri esti po 
paprastu nuogumu... 


(Prierašas paraštėje — raudonu rašalu. Kodėl man taip pa- 
tinka slapta stebėti? Gal todėl, kad esu bailys? O gal esu li- 
guistai smalsus? Kartais man atrodo, jog ir žŽmogumi-dėže aš 
tapau todėl, kad norėjau netrukdomas stebėti. Man patinka 
slapčiomis žvelgti į viską, kas dedasi aplinkui, bet juk sky- 
lutės kiekvienoje tvoroje neišgręši; todėl ir užsidėjau dėžę, 
kuri yra ne kas kita, kaip kilnojama skylutė visam pasauliui 
stebėti. Regis, tuo pat metu aš užsimanau bėgti ir persekioti. 
Kuris iš tų mano norų nugalės?) 


Aistringas geismas regėti jos kūną taip sustiprėjo, kad tiesiog 
netilpo dėžėje. Tarytum ištinusios dilgčiojančios dantenos pri- 
pildė visą burną. Bet argi vien aš kaltas? Argi ji manęs negun- 
dė? Net jeigu ir pamirštumėm tą 50000 jenų istoriją — juk ji ir 
anksčiau buvo ne kartą užsiminusi, kad norėtų su manim bend- 
rauti, Man pozuoti. 

Štai ką ji papasakojo apie save klinikoje, aptvarsčiusi man 
žaizdą. Prieš pradėdama dirbti medicinos seserimi, ji buvo dailės 
koledžo studentė (gabi ar ne — dabar tai nesvarbu), vertėsi 
sunkiai, pragyvenimui pozuodavo privačių dailės mokyklų moks- 
leiviams, dailininkų mėgėjų klubų nariams ir kai kuriems savo 
kolegoms (šitoje pasakojimo vietoje jos balse pasigirdo karti at- 
gaila). Daugiau kaip prieš metus klinikoje jai buvo padarytas 
abortas (po šių Žodžių ėmiau ją jausti kaip kūnišką, fiziologinę 
būtybę). Toliau viskas klostėsi savaime — dėl pooperacinių kom- 
plikacijų išgulėjo klinikoje ištisus tris mėnesius ir neįstengė ap- 
mokėt gydymo, o tuo metu kaip tik išėjo iš darbo medicinos se- 
suo, kurios vieton ji ir buvo priimta. (Kažkas joje Mane erzina, 
tik nelabai suprantu kas.) Darbo klinikoje vis daugėjo, bet jai 
žadėjo paisyti ir jos poreikių. Kai nebūdavo sunkių ligonių, va- 
karais ir laisvomis dienomis užtekdavo laiko ir patapyti. Ir vis 
dėlto pozuotojos darbas jai patikęs labiau, jau nekalbant apie 
užmokestį. Ir visai ne todėl, pridūrė jį atviraširdiškai, kad po- 

zuodama atseit nieko neveiki. Žinoma, pozuojant nepluši išsijuo- 
sus, bet vis dėlto tas darbas vargina, jam reikia didelės ištver- 
mės. Be to, jaudulys, apimantis tave, kai stovi prieš kitus nuoga, 
pakelia gyvenimo tonusą, žadina kūrybinę energiją (meluoja, 
pamaniau, juk jos pačios nutapyti paveikslai —- gryniausia abs- 
trakcija, neturinti nieko bendra su natūra). Ji netgi užsiminė, 
kad ir dabar mielai pozuotų, jeigu tik tam neprieštarautų gydy- 
tojas. 

O jau tos kalbos, kad ją labai domina mano fotoreporterio 
profesija, buvo tikrų tikriausias iššūkis. Iš kulkos, išimtos iš mano 
žaizdos, iš to, kaip aš nemokšiškai apsikirpęs, ji, be abejo, puikiai 
suprato, kad esu tiktai laikinai iš savo kiauto išlindęs Žmogus- 
dėžė. Bet tada į tą akivaizdų gudravimą neatkreipiau dėmesio. 
Jaučiausi kilniadvasis globėjas, užglostąs jos sielos žaizdas. Štai 
tuo metu ji Mane ir suviliojo. Bet galiausiai susitvardžiau — Man 
net ėmė atrodyti, kad gal neverta laukti, kol mano idilišką gyve- 
nimą dėžėje sugriaus kas nors kitas, geriau padaryti tai savo 
rankomis. Viršutiniuose ir apatiniuose akių vokuose prasikalė 
dantukai. Akys užsidegė, mane užvaldė beprotiškas troškimas 
įsisiurbti į ją šiais dantukais. 

Bent jau iš dalies šis mano troškimas išsipildė. Ji nuoga... Ryju 
ją akimis... Taip, aš iš tikrųjų regiu ją nuogą. Tiesa, šis nuogumas 
skirtas kitam vyriškiui — nors ir mano antrininkui. Todėl šis 
reginys neteikia man džiaugsmo, atvirkščiai — tik kursto pavydą. 
Tarytum besikankinąs iš troškulio įsivaizduotų, kad geria van- 
denį. Juk aš matau ne tiek jos nuogumą, kiek savo antrininką, 
kuris daro tai, ko geidžiau aš. Tą akimirką prisiminiau, kokią iš- 
gyvenau neviltį, kai sykį sapnavau, jog plūduriuoju aukštai pa- 
lubėje ir žiūriu į apačioje gulintį savo paties lavoną. Man buvo 
gėda, ir kilo noras iš savęs pasijuokti. 

Ranka, laikanti veidrodėlį, nusilpo, veidrodėlis pakrypo ir 
kambario atspindys nuplaukė į šalį. Parėmiau veidrodėlį kita 
ranka ir šį kartą nustačiau jį taip, kad jis būtų šonu prisispaudęs 
prie lango skersinio. Supratau, kad tai tik miražas, bet kai ger- 
klė perši iš troškulio, puoli bėgti ir prie iliuzinio šaltinio. 


Jiedu žiūrėjo vienas į kitą — juos skyrė kokie keturi žingsniai. 
Ji jautėsi laisvai ir, deja, nebuvo jokio pagrindo įtarti, kad jų 
santykiai bent kiek nedraugiški. Ar ji jau papasakojo jam apie 
savo kelionę prie tilto? Jeigu abu veikė išvien, tai pats laikas iš 
manęs skaniai pasijuokti. Iš tokio kvaišo, naivaus, dėžėn įsi- 
spraudusio tipelio, kuris, laikydamasis žodžio, pusdienį kiurkso- 

jo po tiltu, žiūrėjo į sūkurius ir pagaliau sulaukė atpildo — 
50000 numestų kaip šunėkui jenų... tam dėžiagalviui... vaikš- 
čiojančiai išvietei... dėžėn įkištai menkystai... Savimi prekiaujan- 
čiai dėžei... 

pučio piktos valios ar kėslų. Jaučiuosi pažemintas, bet visai ne- 
pajėgiu pykti. Aš pasiryžęs eiti paskui ją. Tai mano sklidina van- 
dens taurė, kurią pagrobęs klastingas apsimetėlis. Jos nuogumas 
kur kas patrauklesnis, nei įsivaizdavau. Kitaip ir būti negali — 
joks vaizduotės kūrinys neprilygs tikrai nuogybei. Mano troš- 
kimas ją Matyti — ne kaprizas, o gyvybinis būtinumas, nes nuo- 
gybė egzistuoja tik kol yra stebima. Ją reikia fotografuoti ir ta- 
pyti drobėje, nes ji išnyksta, vos tik atitrauki žvilgsnį. Nuogybė 
ir kūnas --— visai ne tas pats. Nuogybė yra meno kūrinys, kurį 
nulipdo akys, — tik ne iš molio, o iš kūno. Kūnas priklauso jai 
vienai, bet nuosavybės teisių į jos nuogumą aš taip paprastai 
neatsisakysiu. 

Nuogumas, tarytum lengvai besisupanti ant bangų moteris, 
rėmėsi į grindis kaire koja. Nuogumas tarytum stebuklingas 
kaspinas, kylantis viršun iš fokusininko rankų. Dešiniosios kojos 
pirštai liečia kairiosios pėdos keltį, sulenktas kelias šiek tiek pa- 
suktas į išorę. Kuo gi mane taip patraukė jos kojos? Gal jos man 
primena gimdymo organus? Išties, turint galvoje šiuolaikinę ma- 
dą, lytiniai organai priklauso greičiau kojoms nei liemeniui. Bet 
svarbu ne vien tai, juk būna kur kas labiau geismą žadinančių 
kojų. Gyvendamas dėžėje, matai daugiausia apatinę kūno dalį, 
todėl nenorom tampi kojų žinovu. Kad ir ką sakytum, moters 
kojos turi būti aptakios. Svarbu, kad kaulai, sausgyslės, sąnariai 
visiškai ištirptų kituose audiniuose ir niekaip negalėtų paveikti 
kojų formos. Iš tikrųjų jos — ne tiek judėjimo priemonė, kiek 
skraistė, gaubianti lytinius organus. (Čia nėra nieko žeminančio, 
juk patys brangiausi indai visuomet uždengiami.) O atidengti 
jas galima tik rankomis. Todėl moters kojų žavesys (jį neigia tik 
veidmainiai) patiriamas ne tiek akimis, kiek rankomis. 

Kad ir kaip būtų, kojos, kurias dabar mačiau, nė iš tolo ne- 
buvo panašios į vyriškas. Už sunkumų kilnojimą, nuolatinį prie- 
šinimąsi žemės traukai vyrai atsilygina kojų išvaizda — jos gys- 
lotos, sąnariai išsikreipę; todėl vyro kojos yra judėjimo priemo- 
nė, ir tiek. O štai jos kojos laiko kūną tarsi be jokių pastangų — 
šiaip ar taip, nematyti nė vieno įtempto raumenėlio. Veržlios, 
liaunos, ilgos, — joms prilygti galėtų nebent niekaip nesulaukian- 
čio, kol persilauš balsas, paauglio kojos. Pavargusiam kelyje vy- 

rui jos kelia ilgesį... besvorės kaip paukščio sparnai... žingsniuo- 
ja taip lengvai, tarytum jų neveiktų žemės trauka. Įnoringos 
kojos — nei lekiančios beatodairiškai it vyriškos, nei delsiančios 
it moteriškos. Lėkte lekiančios, nelinkusios nusileisti lyčiai — to- 
kios kojos žadina norą vytis. Nesiimčiau tvirtinti, kad jos kojos 
ypatingai moteriškos (nors pabrėžtas moteriškumas taip pat gali 
vilioti). Jose glūdi šis tas daugiau nei įprastas tiesus ar vingiuotas 
prie lytinių organų vedantis kelias. Cal įžvelgiu šiose kojose savo 
idealą? O gal priešingai — tik bandau įsprausti jas į to idealo 
rėmusį.. 

Du balti, kiek įstrižai pasvirę pusrutuliai. Tokie apčiuopiami, 
palyginti su kojomis. Po jais įsirėžusi gili raukšlė rodo, kad čia 
kūno svorio centras. Ryškūs vos kilstelėtos dešiniosios šlaunies 
kontūrai primena paukščio krūtinkaulį. Šlaunų susijungimo vie- 
tą gaubia švelnus plaukų debesėlis. Padūmavusias jų sruogeles 
judina iš kažkur pučiantis vėjas. Tačiau palaidi, nerūpestingai 
perbraukti šukomis galvos plaukai nė kiek nejuda, taigi vėjas 
dvelkia tik pažeme. Tikriausiai pučia kambaryje veikiantis ven- 
tiliatorius, jis, matyt, blogai sureguliuotas, ir vėsus Oras sruve- 
na palei grindis. Jos šlaunys kiek įtemptos, o pilvas atpalaiduo- 
tas ir pasviręs į priekį — dėl to ji atrodo lengvai pažeidžiama. 
Pečiai, priešingai, stipriai atlošti, o iš jų stačiai į viršų kylantis 
kaklas laiko sakytum iššokusią iš šarnyrų, priekin panarintą 
galvą. Ji jaučiasi laisvai, bet kartu atrodo perverta plonos, plie- 
ninės, per visą kūną einančios šerdies. Ji apglėbusi save ranko- 
mis — dešiniąja prie bambos, kairiąja — po krūtimis. Krūtys tur- 
būt atrodo mažesnės, nei yra iš tikrųjų, nes krūtinės ląsta įtempta 
ir išsiplėtusi. Po krūtimis matyti rausvas liemenėlio įspaudas. 
Beje, tokia pat kelnaičių gumelės žymė yra ir virš klubų. Vei- 
kiausiai ji nusirengė visai neseniai. Drabužiai drybso čia pat, po 
jos kojom. Juodos kelnaitės ant balto chalato atrodo kaip nusti- 
pęs, beiėgiškai ištempęs. kojeles voras. 

Ji vos prikandusi apatinę lūpą. Bet lūpa vis krypsta į šoną ir 
nuolat išslysta. Jos šypsena raižo man širdį aštriais liūdesio aš- 
menimis. Į žmogų-dėžę ji žiūri iš padiibų, nutaisiusi meilikaujamą 
veidą. Jis, rodos, kažką kalba (matyt, nelabai įtikinamai), ji pa- 
kelia veidą ir dviem trim žodžiais atsako. Nugaros raumenys įsi- 
tempia it plieninės ruletės juosta. Ši įtampa pasklinda po visą 
kūną, iki pat pirštų galiukų, ir štai moteris jau žengia žmogaus- 
dėžės link. „Kur tu eini!'— nejučiomis vos nesušaukiau. Dia- 
iragma mano krūtinėje pasidarė nepaslanki kaip suragėjusi oda, 
vos galėjau įkvėpti; per kaktą srovelėmis žliaugė prakaitas, ir 
mano galva turbūt tapo panaši į prinokusį melioną. Ji kažką pa- 
38 


ėmė iš dėžės. Tai buvo pusiau nugerta stiklinė alaus. Man labai 
nepatiko, kad ji ketino gerti iš tos pat stiklinės, iš kurios gėrė 
apsišaukėlis žŽmogus-dėžė. Mano raumenys išpampo, rodėsi, tuoj 
susprogs, bet aš nepajudėjau, nesudaužiau stiklo ir neįsiveržiau 
į kambarį, nes pasijutau išduotas (puikus išsisukinėjimo pavyz- 
dys, būdingas žmogui-dėžei). Ji prisidėjo prie lūpų stiklinę ir ne- 
vikriai, tarsi traukdama į save virtus makaronus, ėmė siurbčioti 
alų. Šiaip taip išgėrusi, grąžino žmogui-dėžei stiklinę ir atatups- 
ta, kiek siūbuodama, dideliais žingsniais pasitraukė atgal. Supra- 
tęs, kad apsišaukėlis neišlįs iš dėžės, lengviau atsidusau. Pečius ir 
nugarą kausčiusi įtampa atlėgo, pasigirdo garsas, tarsi būtų plė- 
šiama lipni juosta. Grįžusi į ankstesnę vietą, ji pradėjo kažką 
greitai kalbėti. Paskui staiga mutilo ir, pakėlusi aukštyn akis, 
pasiglostė strėnas. Tada vėl prabilo žmogus-dėžė, bet atrodė, kad 
jai ne itin įdomu. 

Staiga ji pasisuko ant kulnų ir sustojo, atgręžusi jam nugarą. 
Paskui greitai pritūpė, suglaustomis alkūnėmis ir keliais atsirėmė 
į grindis ir sustingo, aukštai pakėlusi strėnas. Dabar ji visa atsi- 
dūrė lempos gaubto šešėlyje, dėl to jos kūnas atrodė plastiškes- 
nis. Liemuo, šlaunys ir dilbiai sudarė smaigaliu žemyn nukreiptą 
trikampį, įrėminusį nusvirusias krūtis. Pajutau, kad pradedu trauk- 
tis ir raukšlėtis lyg vystantis medžio lapas, lieka tik akys. O 
apsišaukėlis žŽmogus-dėžė tuo metu slinktelėjo į priekį ir ėmė 
lėtai linguoti. 

Netikėtai žemė man po kojų suliulėjo tarsi minkoma tešla, 
aš netekau pusiausvyros ir suklupau ant kelių. Pasigirdo cyps- 
mas, nors aš lyg ir nepravėriau burnos. Pasirodo, cypė ne žemė, 
o šuo, iš nuobodulio suinanęs įlįsti man tarp kelių. Kaip tyliai 
nuvyti šunį? Aš, suprantama, tūnosiu it pelė po šluota, bet jeigu 
pradės loti šuo, tai nieko gero. O jis, vis labiau nerimaudamas, 
baksnojo dėžėn drėgna, į muilo gabaliuką panašia nosim. Matyt, 
užsigeidė įlįsti pas mane į vidų. Nieko nepadarysi — iš savo at- 
sargų paaukojau jautienos konservų dėžutę, peiliu pradūriau jo- 
je skylę ir daviau šuniui pauostyti bei lyžtelėtiį ištekėjusių sul- 
čių, o paskui sviedžiau kiek pajėgdamas toliau. Vargšas šuo — 
kiaurą naktį galynėsis su iais konservais! 

Paskubom grįžau prie lango. Veidrodėlio stiklą buvau nučiu- 
pinėjęs purvinais pirštais. Greitai patrynęs jį į marškinių ranko- 
vę, vėl iškėliau į viršų. Kambaryje viskas buvo pasikeitę. Laimė, 
tai, ko klaikiai bijojau, matyt, neįvyko. Apsišaukėlė dėžė tebe- 
riogsojo kaip ir pirma ant lovos krašto, be įplyšimų ar kokių 
kitokių deformacijų. Žinoma, jis galėjo ją paimti ir-su dėže. Tai 

įmanoma, nors poza turėtų būti absurdiška. Tačiau tik jai pade- 
dant, be to, sugaištų kur kas daugiau laiko. Ar aš, vydamas šunį, 
tiek užtrukau? Nė nenutuokiu; antra vertus, juk ji per tą lai- 
ką jau buvo apsirengusi. Stovi kambario kampe, pasirėmusi į 
stalą, ir rūko. Visos pernelyg ilgo chalato sagos tvarkingai už- 
segtos, ir kojų beveik nematyti. Kai nesimato kojų, ji atrodo keis- 
tai abejinga, — sakytum visai kitas žmogus. Cigaretė jau treč- 
daliu sutrumpėjusi. Rūsčiai suraukti antakiai. Iš chalato kišenės 
kyšo klizma. Plonas, bet stiprus pirštas tvirtai laiko guminį kliz- 
mos kaklelį. To piršto nagas padengtas perlamutriniu laku. Stačiai 
sunku patikėti, kad vos prieš kelias minutes mačiau ją nuogą. 
Nejaugi tai, kas atsispindėjo veidrodyje, buvo nei daugiau nei 
mažiau kaip miražas? 

Krūmų tankmėje šnopavo šuo,— suspaudęs dantimis konser- 
vų dėžutę, jis trankė ją į žemę. Pasikasiau kaklą — pirštai ap- 
čiuopė daugybę purvo volelių. Minkiau iš jų kamuolėlius ir 
jaučiau, kaip ima mausti širdį. Kodėl šitaip kankinuosi, jeigu 
tai, ko labiausiai bijojau ir ko gal net nebūčiau ištvėręs, iš tik- 
rųjų neivyko,— jis jos nepaėmė? Gal todėl, kad pernelyg daž- 
nai turiu būti tuo šunimi, kuriam vietoj kaulo numeta akmenį? 

Viena ranka gesindama cigaretę, o kita krapštydama ausį, ji 
iuo pat metu purto galvą. Lempos šviesa plieskia jai tiesiog į 
veidą, ir todėl atrodo, kad atstumas tarp akių padidėjo, o pačios 
akys kiek žvairuoja. Prašiepusi dantis, ji nepatikliai šypsosi — 
darosi panaši į įnoringą vaiką. Neigiamai papurčiusi galvą, ji 
susičiaupia — kiek išsišovusi apatinė lūpa nelauktai atrodo pa- 
tinusi. Paskui, kiek susilenkusi, koja padaro tokį judesį, tarytum 
spirtų nematomą Oro balioną. Pasisuka ir įstrižai kirsdama kam- 
barį eina durų link. Žengus jai keletą žingsnių, aš supratau, kad 
lai ta pati moteris. Ji plaukte plaukia, lyg būtų nesvarumo bū- 
senoje — stačiai svaigina! Beje, nesvarumas išgyvenamas ir 
krentant. Žmogus-dėžė nušliaužė nuo lovos. Bet ji, nė nepasi- 
gręžusi, patraukė už rankenos, atlapojo duris ir dingo. Kurį lai- 
ką dar atrodė, kad apsišaukėlis tuoj puls jai iš paskos — jis 
panėšėjo į vabzdį, kuriam ištrauktos kojos. Vėliau pamačiau. 
kad jam trūksta tik ilgaaulių guminių batų, visa kita apranga — 
net džiuto audeklas — niekuo nesiskiria nuo maniškės. Durys 
užsitrenkė, žmogus-dėžė stabtelėjo. Matyt, jis ir neketino jos 
vytis, nes, sūpuodamas dėžę, apsigręžė ir, vilkdamas kojas, tarsi 
apsišlapinęs, nuspūdino atgal. Tada pamačiau ir dėžės priekį. Visai 
tokį pat kaip mano langelį, nei įtaisymu, nei atspalviu nesiski- 

riančią polietileno užuolaidėlę (beje, visos dėžės angos — taip 
pat ir skylė šlapinimuisį — buvo uždarytos). 

Nėra ką sakyti, gamindamas šį dublikatą, darbo jis įdėjo. Vien 
įnoriu ar smalsumu to paaiškinti neįmanoma. Turi būti kokia nors 
rimtesnė priežastis. Todėl vargu ar jis apsidžiaugtų, jei naiviai 
bandyčiau nutraukti sandėrį ir sugrąžinti 50000 jenų. Gal jis įsi- 
vaizduoja, kad priėmęs pinigus, perleidau jam teisę būti tikruoju 
žmogumi-dėže, 0 pats tapau antrininku? Juokingais žaislinio ro- 
boto žingsneliais nuo vieno kambario kampo iki kito kėblina ma- 
no šešėlis. Ne itin malonu matyti veidrodyje savo atspindį, ku- 
ris, nepaisydamas šeimininko valios, daro kas jam patinka. 
Kvaištelėjęs tipas! Kodėl jis iškart nenusimetė dėžės?.. Gal gir- 
tas?.. Gal šitaip Žaidžia jau ilgai ir dabar nusimesti dėžės nepajė- 
gia? Ką gi, nenori išlįsti, lindėk sau į sveikatą! O gal vietoj tavęs 
išlįsti man? Iš tikrųjų, mes greitai nesusigaudysime, kur tu, o kur 
aš. Pala pala, juk tą sandėrį sumanė ji... taip, pasvajokim trupu- 
tį — vien tam, kad įkištų jį dėžėn? Ir tuomet ji laisva. Galbūt ji 
ir norėjo, kad vietoj jo iš dėžės pasirodyčiau aš? 

Bet jau laikas sprukti. Kol kas man dar daug kas neaišku. 
Svarbiausia apsirengti, o nusimesti dėžę galima bet kurią akimir- 
ką. Ramiai viską apsvarstęs, jau rytoj, galėsiu čia sugrįžti. Bet 
prieš išeidamas turiu nors akies krašteliu žvilgtelėti į jos kam- 
barį. Perkirtau centrinių durų link vedantį žvyruotą takelį (jis 
gausiai apipiltas žvyru, todėl mano žingsnių nebuvo girdėti) ir 
palenkęs priekin dėžę ėmiau brautis pro Žmogaus ūgio korėjie- 
tiškų chrizantemų atvašyną; akimirką man pasivaideno (gal svai- 
gino įkaitusių žolynų garai?), jog matau įdubą, primenančią švy- 
tinčią perlamutro kriauklę. Gal aš išvydau jos pažasties duobu- 
te? Galinė namo pusė nukreipta į šiaurę, todėl langai ten kiek 
aukščiau ir siauresni. Be to, jos langą dengė storo audeklo užuo- 
laida, pro kurią vargiai skverbėsi net elektros šviesa, — ką nors 
pamatyti nebuvo jokios vilties. Bet išeiti labai nesinorėjo ir, pri- 
siglaudęs po karnizu, nežinia ko luktelėjau: Vėjas, drebindamas 
laštaką, kartkarčiais apipildavo mane stambiais lašais, kurie 
bumbteldavo į dėžę kaip į būgną. Ji to, matyt, negirdėjo arba 
tiesiog nekreipė dėmesio. 

Nusimesti dėžę, žinoma, nesunku. O jei nesunku, tai nėra ko 
blaškytis ir skubėti. Bet, jeigu tai įmanoma, norėčiau kam nors 
paduoti ranką. 

(PUSKETVIRTO PUSLAPIO, ANT PASKIRŲ LAPELIŲ 
UŽRAŠYTAS INTARPAS) 


(Skiriasi ne tik popierius. Skiriasi ir hieroglifai, pirmąkart 
rašyta parkeriu. Bet jei kas nors šiuos užrašus perkels į kitą 
sąsiuvinį, tai ir popierius, ir rašysena, suprantama, bus vienodi. 
Neverta dėl to jaudintis.) 


„Na gerai, o kas paskui?" 

„Gerklė perdžiūvo..." 

„Štai stiklinė, tiesa, įtrūkusi". 

„Nieko“. 

„Na?“ 

„Nusirengiau, kaip buvom susitarę...“ 

„Aš klausiau, ar degė kambaryje šviesa“. 

„Alaus liko tik tiek?" 

„Dar kartą klausiu, ar nusirengei tamsoje?" 

„Visiškoje tamsoje. Ilgai kuičiausi, kol atsisegiau liemenėlį". 

„Liemenėliui atsisegti šviesos, mano manymu, nereikia. Juk 
atsegti galima ir apčiuopomis“. 

„Taip, bet vis dėlto..." 

„Na gerai, o kas toliau?" 

„Jis nekantravo ir pasisiūlė padėti, bet aš nesutikau“. 

„Keista“. 

„Kas?“ | 

“ „Sakei, kad buvo visiškai tamsu. Kaipgi jis pamatė, jog nega- 

li atsisegti liemenėlio?" 

„Jis ir nematė, šiaip susiprato?“ 

„Na ir kaip, ar pagaliau padėjo?“ 

„Sakiau gi ne". 

„Kodėl?“ 

„Buvom susitarę, Kad jis prie Manes neprisilies... be to, mano 
labai ilgos rankos, žiūrėk, aš lengvai sudedu už nugaros delnus...“ 

„Na gerai. Taigi tamsoje nusirengei ir, jau nusirengusi, įjun- 
gei šviesą. Ar taip?“ 

„Turbūt taip...“ 

„Palauk, o injekcija?“ 

„Padariau, suprantama". 

„Nuoga ir įjungusi šviesą?“ 

„Tamsoje nė ampulės neįpjautum". 

„Būtų užtekę ir to, kad pasirodei nuoga. Kam dar reikėjo pli- 
kai leisti vaistus?“ 

„Koks skirtumas?“ 

„Milžiniškas!“ 

„Nešaukit taip“. 

„Gerai, bet ar tu nesupranti, kad, pavyzdžiui, nusirengiant, mo- 
ters nuogumas kur kas atviresnis nei pozuojant? Argi tai neaišku? 
Tas pats ir darant injekciją. Bet koks nuogos moters judesys tik 
paryškina jos nuogumą. Tik nesakyk, kad to nežinojai“. 

„Supratau, nuo šiol būsiu atsargesnė“. 

„Dabar dar kartą papasakok viską nuo pat pradžių“. 

„Taigi nusirengiau, įjungiau šviesą...“ 

„Pirma tikriausiai šviesą gesinait" 

„Taigi užgesinau šviesą, nusirengiau, įjungiau šviesą, tada su- 
leidau vaistus“. 

„Vis dėlto kažkaip keista — negi jūs per tą laiką nepasakėt 
vienas kitam žodžio?“ 

„Ne, kodėl gi..." 

„Še tau, prašiau juk nieko nepraleisti". 

„Nieko ypatinga nekalbėjom... Taip... iš pradžių, atrodo, apie 
orą... jis dar palietė-mano plaukus...“ 

„Juk buvot susitarę, kad jis tavęs nelies!“ 

„Bet lietė tik plaukus". | 

„Nesvarbu — ką“. 

„O gal jis atsitiktinai prisilietė...“ 

„Nereikia jo teisinti". | 

„Palietė tuo metu, kai pasilenkiau įjungti stalinės lempos'. 

„Lempos?“ 

„Jis paprašė“. 

„Kam?“ 

„Pasakė, kad šviesai krentant iš viršaus, ne viskas gerai ma- 
tyti“. 

„Nieko sau! Šitaip dar nežinia ko galima panorėti!“ 

„Gerai, aš būsiu atsargesnė“. 

„Ką jis dar pasakė?“ 

„Kad lauke turbūt lyja. Mat mano plaukai buvo šiek tiek pri- 
laižyti". 

„Tikriausiai sudrėko nuo prakaito". 

„Taip, buvau suprakaitavusi“. 

„Bet palauk, jis prašė įjungti stalinę lempą dar prieš kalbant 
. apie orą?“ 

„Taip, apie lempą kalbėjo anksčiau". 
„Visiškai susipainiojau“. 


„Atleiskit. Aš labai pavargau. Gal jau gana... Štai kaip virpa 
mano keliai — lyg sėdėčiau ant burzgiančios skalbimo mašinos“. 

„Tai eikš čia. Ant mano kelių bus maloniau nei ant skalbimo 
mašinos". 

„Noriu rūkyti“. 

„Rūkymas naktį kenkia odai". 

„Bet tai geriau nei nusirengti". 

„Neužkalbinėk man dantų. Ano tipelio akivaizdoje išties ne- 
vertėjo nusirengti, juk jis vyras. Nusimauti kelnaites prieš lipant 
į vonią — visai kas kita, ar ne?" 

„Kodėl jūs taip atkakliai klausinėjate? Kam tos smulkmenos? 
Man jos baisiai įkyrėjo“. 

„Aš tik noriu žinoti, kas iš tikrųjų įvyko". 

„Užteks priekaištauti, aš norėčiau greičiau viską užmiršti“. 

„Vadinasi, buvo tai, ką norėtum užmiršti?“ 

„Turiu jus apvilti — nieko, ką jūs vaizduojatės, neatsitiko". 

„Jeigu tai tiesa, — puiku". 

„Taip, tai tiesa. Iš pradžių, nusišluostęs pūliuojančias akis, jis 
prašė mane atsistoti viena ar kita poza ir taip spigino akis, tarsi 
tikėtųsi išvysti brangenybę. Bet netrukus pradėjo veikti vaistai — 
jo Žvilgsnis vis blausėjo, po kokių penkių minučių jis įsispitrijo 
į liuminescencinę lempą, o mane, ko gero, jau menkai ir matė". 

„Taip tau tik atrodė“. 

„Galiausiai aš dar padariau jam klizmą“. 

„Klizmą?“ 

„Nežinojau, nė kaip jo atsikratyti. Daugybę kartų klausinėjo 
vis to paties... Nesuprantu, kas jį apsėdo... Prašė pažiūrėti, ar yra 
erekcija. Klaikiai nusibodo! Mėginau viską nuleisti juokais, bet 
jis neatstojo. Kentėjau keletą minučių, paskui supykau... Pasa- 
kiau, kad liautųsi šnekėjęs nesąmones ir kad pats geriausiai tu- 
rėtų žinoti, kas ten jam darosi...“ 

„Jeigu žinotų, turbūt neklausinėtų“. 

„Paskui jis ėmė verkšlenti. Prašė, kad prieičiau arčiau, vylė- 
si, jog mano prakaito kvapas sukels erekciją“. 

„Be juokų, ar tas kastruotas paršas šį tą gali?“ 

„Ne. Nieko neįstengęs, pagaliau apsiverkė. Aš net išsigandau. 
Bet ašaros, ko gero, buvo apsimestinės. Nes jam sriūbaujant, 1ū- 
pos tik išvypo, o veidas liko ramut ramutėlis. Ir ta smarvė iš 
burnos!.. Visą laiką, kol jis kaulijo, laikiau užgniaužusi kvapą. 
O jis vis labiau kaito. Kai atsistojau keturpėsčia ir jis pamatė 
mane iš užpakalio, visai pasiuto“. 

„Ar bandė ką nors daryti?“ 

„Ne. Turbūt dėl injekcijos. Aš stengiausi nejudėti. Ir tarsi 
žiūrėjau į save iš šalies. Keistas pojūtis... atrodė, jis mane hipno- 
tizuoja... Nieko panašaus iš tikro nebuvo, bet vos tik tai įsivaiz- 
davau, iškart pasijutau prarandanti valią. Suvokusi, kad jis mane 
stebi, akimirksniu netekau jėgų, — atrodė, kad nesugebėsiu at- 
sistoti. Sėdynė tapo bekraujė, pabalo, pasidarė nejautri... Ta- 
rytum suakmenėjo...“ | 

„O kaip klizma? Padarei?" 

„Taip, vėliau... Tada staiga liovėsi verkęs ir ėmė greitai greitai 
marmaliuoti — visai kaip širdininkas, prašąs nitroglicerino...“ 

„Bjaurus tipas“. 

„Kalbėjo jau ne apie erekciją, atrodė, bandė dėkoti. Dantys 
sukąsti, pro juos veržėsi keistas garsas, lyg „siū siū“.., Gerai įsi- 
klausiusi, supratau, kad tai „ačiū, ačiū...“ 

„Kodėl neatsisakei iš pat pradžių?“ 

„Kartoju, jūs per daug rimtai į viską žiūrit“. 

„Gal ir taip". 

„Prašau nusiraminti. Aš norėjau viską papasakoti, kad suprastu- 
mėt, jog man ta istorija nė motais.“ 

„Ką gi, tuomet padėkim čia tašką. Ateik pas mane, ko stovi 
vidury kambario... O kojinių ar nenusimausi?..“ 

„Aš be kojinių“. 

„Tada greičiau eikš čionai... Gal pademonstruotum, kokių po- 
Zų prašė tas tipasė" 

„„Gesinkit šviesą...“ 


(PAINŪS RAŠANČIOJO IR APRAŠOMOJO 
SANTYKIAI) 


| Tebematau nuogą, keturpėsčią jos figūrą. Apverstas liemens, 
šlaunų ir dilbių trikampis. Jis atsispaudė man akyse, ir, kad ir kur 
žiūrėčiau, visur regiu tą permatomą, ryškiai nubrėžtą kūno spal- 
vos kontūrą. Sunkiai, tarsi šunys per karščius, alsuoja visos ma- 
no odos poros. Jaučiu kylant šleikštulį Nežmoniška įtampa. 
Trūksta oro. Galbūt ir dėl nuolatinės nemigos. 

Vis dėlto, kada ir kaip čionai atšliaužiau? Matyt, kojos pa- 
čios atnešė. Dabar trys valandos aštuoniolika minučių. Esu miesto 
pliaže, kurį nuo T. uosto skiria tik įlanka. Tuščia smėlėta pakran- 
tė, po kojomis krebžda vėžiai-atsiskyrėliai. Ant bambuko karčių 
plaikstosi trikampės, susisukusios nuo drėgmės žalios vėliavėlės. 

Nors visi keliai į pliažą leidžiasi nuo įlanką supančių kalvų šlaitų, 
vargu ar įmanoma čionai paprasčiausiai atriedėti. Bet tikriausiai 
man to labai norėjosi. 

Beje, būtent čia pereitą savaitę stabtelėjau kiek pasitvarkyti, 
prieš eidamas į kliniką. Sunku surasti geresnę vietą, kur žmogus- 
dėžė galėtų patyliukais atsikratyti dėžės. Be .to, reikėjo išsimau- 
dyti, išsiplauti galvą, nusiskusti barzdą, išsiskalbti apatinius bal- 
tinius ir marškinius. Stotyse ir laivų prieplaukose visada būna 
prausykla, bet tik pliaže, nutaikius progą, kai nėra žmonių, pa- 
vyks ramiai, nebijant priekaištų, išsimaudyti po dušu persirengi- 
mo patalpoje. 

Be to, rimtų priežasčių slėptis aš neturiu. Viską, ką buvau 
numatęs, sutvarkiau. Išsimaudžiau, išsitrinkau plaukus, nusisku- 
tau, išsiskalbiau marškinius ir apatinius baltinius. Atrodo, buvau 
kiek persišaldęs, todėl, kol viskas džiūvo, nutariau dar pasėdėti 
dėžėje — daugiausia kokią valandą luktelėsiu ir tada jau paliksiu 
ją visam laikui. Aš kone palikau ją. Koks čia žygdarbis suplėšyti 
pradėjusią trūnyti dėžę. Tarytum pasikasyti uodo įkandimą. Jau 
matau tunelio gale šviesą. Jeigu dėžė — kilnojamas tunelis, tai 
nuoga jos figūra — akinama šviesa, sklindanti pro tunelio angą. 
Ji kantriai laukia mano žvilgsnio. Man atrodo, aš jos ieškojau 
net trėjus metus. | 

Ir štai netikėtai susidūriau su apsišaukėlių žmogumi-dėže. Iš- 
vydau savo antrininką, įsistebeilijusį į susirietusią, keturpėsčią 
jos figūrą (bejėgiška ir tuo pat metu įžūli poza). Dar niekad taip 
nesibjaurėjau savo dėže. Tai, ką mačiau, priminė man košmariš- 
ką, daug kartų matytą sapną, kada palubėj plevenanti mano siela 
žvelgia į apačioj gulintį mano paties lavoną. Ar ir dabar man dar 
gaila skirtis su dėže? Ne,— ji tiesiog įkyrėjo! Tai tik tunelis, iš 
kurio aš jau išeinu. Man negaila net šito sąsiuvinio, galėčiau jį 
suplėšyti ir išmesti vos pabaigęs rašyti eilutę. 


Atrodo, jis užsidėjo dėžę dar visai neseniai. Tą laiko subjau- 
rotą kartono dėžę aptikau plyšyje tarp viešojo tualeto ir kažko- 
kios medinės tvoros (galbūt tai buvo atviros automobilių stovėji- 
mo aikštelės aptvara?). Dėžė be šeimininko tas pat kaip apleisti 
namai — ji greičiau sensta ir dūlėja, vėjas nudažo jos šonus vys- 
tančių vynuogių lapų spalva. Vis dėlto iškart supratau, kad tai 
žmogaus-dėžės paliktas kiautas. Nelygūs langelio kraštai, tarsi 
išplėšyti rankomis... vėjo taršomi polietileno užuolaidėlių liku- 
čiai... šonai sakytum nuberti spuogų — išbrinkusios, greičiausiai 
nuo vandens, kadaise pradurtos apžvalgos skylutės. Pamėginau 

atplėšti priekinę sieną. Tarytum nuėmiau lipnu pleistrą. Išvydau 
dėžės vidų ir ūmai nesąmoningai užstojau savo kūnu plyšį -— 
mirštantį, išniekintą būstą norėjosi paslėpti nuo praeivių akių. 

Dėžės viduje, ant sienų, it delno atspaudai šlapiame molyje 
išliko daugybė iškalbingų šeimininko (pavadinkim jį kad ir B.) 
gyvenimo pėdsakų. Pavyzdžiui, skylės, užtaisytos valgymo lazdelė- 
mis ir izoliacine juosta. Iškirpta iš Žurnalo nuotrauka nuogos 
moters, pavirtusios dabar kone paukščio išmatų spalvos dėme. 
Raudona virvutė, kuria dėžė, kad per daug nesikratytų, būdavo 
pririšama prie kelnių diržo. Kabanti po langeliu plastmasinė 
smulkmenoms dėžutė. Begalė įrašų, dengiančių veik visą vidinį 
paviršių. Keli neišmarginti stačiakampiai buvo likę tik tose vie- 
tose, kur anksčiau tikriausiai kas nors kabojo: radijo imtuvas, 
skrynelė ar žibintuvėlis. 

Dėžė buvo jau negyva ir priešintis negalėjo. Atrodė, lyg ma- 
tyčiau išskrostą B. mumiją. Nuo tos minties net krūptelėjau. 
Anksčiau dar niekada neįsivaizdavau tokios savo (dėžės) mir- 
ties. Maniau, kad, kai išmuš toji valanda, aš tiesiog išgaruosiu 
kaip vandens lašas. Bet štai kaip tai esti iš tikrųjų. Koks gi buvo 
tolesnis B. likimas? 

Žinoma, dėžės mirtis dar toli gražu nereiškia, kad mirė ir 
pats B. Galbūt jis metė dėžę, priėjęs tunelio galą? Tuomet dėžės 
likučiai yra ištrūkusio į laisvę drugelio (jeigu drugelis — perne- 
lyg romantiškas žodis, tegul būna cikada arba lašalas) lėliukės 
išnara. Šiaip ar taip, aš nenorėjau galvoti apie kitokią pabaigą. 
Beje, dar matyti pėdsakų, iš kurių galbūt įmanoma ką nors suži- 
noti. Ieškodamas įrodymų, aš ėmiau įdėmiai tyrinėti įrašus. De- 
ja, B., atrodo, rašė vandeniu nuplaunamu flomasteriu, todėl be- 
veik nieko negalėjau perskaityti. Plastmasinė skrynelė sandariai 
uždaryta dangteliu. Jeigu dar egzistavo koks siūlo galas, tai jis, 
žinoma, skrynelėje. Kai vargais negalais ją atidariau, dangtelis 
nutrūko nuo kilpų. Viduje pamačiau du tušinukus, stalo peilio 
nuolaužą, keletą žiebtuvėlio titnagų, be stiklo ir tik vien su mi- 
nutine rodykle laikrodį, užrašų knygelę. Knygelė buvo be virše- 
lių, tad pirmajam puslapy iškart išvydau užrašą. Laimė, aš .jį 
tuoj pat perrašiau ant savo dėžės sienos (tada dar buvo daug 
laisvos vietos), todėl dabar galiu atkartoti pažodžiui. 


„Jį persekiojo nesuvokiamas nerimas. Vos tik ilgesniam 
laikui išeidavo iš namų, tuoj pat apimdavo baimė, kad jo butas 
staiga. gali pradingti, — pagaliau kiekvienas ėjimas į gatvę jam 
pasidarė tikra kančia. Po truputį jis virto tikrų tikriausiu na- 

misėda. Tūnodavo užsirakinęs kambaryje, ir nė žingsnio per 
slenkstį. Galiausiai jis, regis, mirė iš bado arba pasikorė. Sa- 
ko, kad iki šiol dar niekas neatpažino jo lavono...“ 


Pabandžiau atversti kitą puslapį, bet užrašų knygutė išskydo 
tarp mano piršių kaip įmirkęs biskvitas. Kartu išskydo ir gija, 
nusidriekusi į tiesą, tad aš ir dabar nežinau, kas buvo mano ap- 
tiktosios dėžės griaučių šeimininkas. 


„Ką gi, gal jau laikas skirtis su dėže? Kodėl taip nedžiūsta 
marškiniai ir apatiniai? Lietus baigėsi, bet tamsūs nuo vandens iš- 
brinkę debesys nesisklaido, ir Oras prisigėręs drėgmės. Laimė, lindė- 
ti dėžės viduje ne taip jau bloga ir nuogam. Ką tik kruopščiai nu- 
sigramdžiau purvą, todėl visas mano kūnas it atgimęs, man netgi 
malonu apglėbti pačiam save. Vis dėlto amžinai šitaip tūnoti nė 
nemanau. Greičiau jau baigtųsi tas rytinis štilis! 

Tamsus drėgnas dangus ir juoda jūra susilieja akių aukštyje. 
Jūra už dangų gerokai tamsesnė. Tamsu kaip nuo lyno nutrūku- 
siame lifte. Bedugnė juoduma, kurią matai ir užsimerkęs. Girdėti, 
kaip šniokščia bangos. Regiu savo smegeninės vidų. Jis panašus į 
siūlų išraizgytą katedros kupolą. Vaizdas kaip dirižablio viduje. 
Tvinkčioja nuolatinio neišsimiegojimo apnuodytas kraujas. No- 
riu miego. Prieš paliekant dėžę, gerai būtų bent dvi tris valandas 
numigti. 

Dar stipriau užmerkiau ir taip jau suspaustus akių vokus. Kaip- 
mat išvystu bangas. Taisyklingos, siaurėjančios, tarsi skriestuvu 
nubrėžtos gretos tęsiasi, kOl visiškai susilieja begalinėje tolumoje. 
Kiekviena banga turi pryšakį ir keterą, pryšakis padabintas si- 
dabru. Bandydamas žvilgtelėti į įdubą tarp dviejų bangų, pasilen- 
kiu, tą pat akimirką man iš akiduobių išrieda abi akys ir — 
šlept šlept — sukrenta į jūrą. Iš ten, kur jos įkrito, pakyla skys- 
tas dūmelis. Akių obuoliai susidauždami raičiojasi tarp bangų. 
Mane ima šleikštulys. Atsimerkiu. Ir dangus, ir jūra vis tokie pat 
juodi, vis dar štilis, niekas nepasikeitę. Ir aš — toks niekingai 
mažas — tebekiurksau ant kieto įmirkusio smėlio. Matyt, man 
lieka tik sėdėti ir laukti, kol miegas mane užklups iš netyčių. 

Bet jeigu ir nepavyks bent valandėlę snustelėti, kada nors 
ateis laikas keltis ir daryti, kas nuspręsta. Sunaikinęs dėžę, ly- 
giai aštuntą valandą dar kartą drošiu į kliniką. Vėliau eiti netin- 
ka, nes dešimtą pradeda rinktis ligoniai, ir aš iki to laiko turiu 
viską sutvarkyti. Antra vertus, jei atsibelsiu pernelyg anksti, 
galiu būti nedraugiškai sutiktas. Atėjęs apie aštuntą, jų jau ne- 

pažadinsiu, be to, deryboms liks geros dvi valandos, nors tai nė: 
ra itin daug. Jeigu laiko vis tiek pritrūks, galimas daiktas, mano 
pašnekovai turės priimti ligonius kitą dieną. Šiaip ar taip, dery- 
bos bus ilgos... nors, dėl ko, tiesą sakant, derėsimės? 


(Užsirašau, kad nepamirščiau. Man kaip tik dingtelėjo, ką 
jai pirmiausia pasakysiu susitikęs. Aš pasakysiu: ,„Nenoriu, 
kad tu iš manęs juoktumeis arba ant manęs pyktum. Tegul 
šaiposi ar pyksta kas nori, tik ne tu".) 


Ką gi, bent jau neturiu ko prarasti. Jei derybos nenutrūks, 
galbūt mums pavyks susitarti, 0 jei nepavyks, išsiskirsime ne- 
susitarę. Dabar svarbiausia apgalvoti, ką ir kokia tvarka darysiu, 
kad spėčiau iki aštuntos valandos. Nors to darbo ne kažin kiek. 
Perplėšus dėžę į kokius tris gabalus ir sumaigius, ją galima pa- 
prasčiausiai nutrenkti į šiukšlyną. Tam prireiks daugiausia penkių 
minučių. Sutvarkyti asmeninį turtą — tai tik būtiniausia manta, 
be kurios sunku įsivaizduoti klajoklišką gyvenimą, — taip pat 
juokų darbas. Štai kad ir šis plastmasės gabalas, ant kurio dabar 
guli sąsiuvinis. Paprasčiausia 40x45 cm dydžio, storoka balzgana 
plastmasės lenta, tačiau tai — kone svarbiausias mano rakandas. 
Pirmiausia tai mano stalas. Valgant arba dėliojant pasjansą, ne- 
judantis plokščias pagrindas stačiai būtinas. Gaminant maistą, ji 
virsta virtuvine lentele. Vėjuotą žiemos naktį ja kaip langine 
uždengiu langelį, tvankią vasaros naktį ja galima pasivėduoti. 
Kai sėduosi ant drėgnos žemės, lenta man atstoja nešiojamą suo- 
lelį, kai reikia ardyti surinktas nuorūkas ir suktį cigaretes — pa- 
tikimas darbo stalas. 

Tenkintis nedideliu kiekiu daiktų išmoksti ne iš karto — tai 
menas, kurio moko gyvenimas. Tik pradėjęs gyventi dėžėje, nie- 
kaip negalėjau atsikratyti įprasto požiūrio į patogumus ir ne- 
šiojausi daugybę daiktų — kaupiau ne tik tuos, kurie tikrai 
buvo reikalingi, bet ir tuos, kurių paskirties nė neįsivaizdavau. 
Pavyzdžiui, balta skardinė dėžutė su reljefiniu trijų nuogų mo- 
terų, laikančių aukso obuolį, atvaizdu (būtinai kam nors pra- 
vers!), keistos formos akmuo (galbūt tai senovinis akmens įna- 
gis?), pačinko ruletės rutuliukas (pravers, jeigu reikės perstumti 
į kitą vietą kokią nors sunkenybę), trumpas anglų— japonų kalbų 
žodynas (kas žino, gal kada ir prireiks), paauksuotas moteriško 
batelio kulniukas (jis labai įdomios formos, galima panaudoti 
kaip plaktuką), buitinė 125 voltų, 6 amperų rozetė (blogai, jei 
prireikus. tokio daikto nėra po ranka), žalvarinė durų rankena 

(pririšus prie virvės, bus baisus ginklas), lituoklis (be abejonės, 
kada nors pravers), penkių raktų ryšulėlis (tarkim, reikėtų atra- 
kinti spyną, galbūt vienas jų jai tiktų), 45 mm skersmens ketaus 
veržlė (pakabinta ant siūlo, ji virsta seismografu, džiovinant fo- 
tojuostas, gali būti panaudota kaip svarelis)... Tokių ir panašių 
įnagių prisirinkau begalę ir, kai nuo tų daiktų svorio ir dėl to, 
kad jie kimšte prikimšo mano dėžę, aš ir žingsnio negalėjau ženg- 
ti, man pagaliau paaiškėjo, jog visus išvardintus daiktus reikia iš- 
mesti. Žmogui-dėžei nereikia lenktinio peilio su septyniom įvai- 
rios paskirties geležtėm, jis privalo išmokti viską padaryti ran- 
koje teturėdamas vienintelį skutimosi peiliuką. Trumpai kalbant, 
jei daiktas naudojamas rečiau nei triskart per dieną, žmogui-dė- 
žei jis netinka, ir geriausia kuo greičiau jo atsikratyti. 

Suprantama, iškart visko išmesti nepajėgsi. Kaupti turtą ne- 
lengva, o išmesti dar sunkiau. Atrodo — jei nebūsi abiem rankom 
įsikibęs į savo daiktus, juos gali nunešti vėjas. Pavyzdžiui, žmo- 
gui, mėgstančiam klausytis radijo, be abejo, labai apmaudu nu- 
šveisti šiukšlynan neblogą portatyvinį radijo imtuvą su dažnių Mmo- 
duliatorium ir palengvinti savo nešulį, O aš tokį imtuvą išme- 
čiau. 

Beje, norėčiau jai kada nors papasakoti, kaip lioviausi klau- 
sęsis radijo laidų. Jeigu kitaip negalima, tegul kartu su ja manęs 
pasiklauso ir apsimetėlis žmogus-dėžė. Tegul, prieš pradedant 
derybas, jie gerai suvokia, kas aš esu. 


„Klausi, kodėl taip anksti atėjau? (Kreipiuosi tik į ją, o gydy- 
tojas, užsidėjęs savo nusibeždžioniautą dėžę, tegul sėdi kurioje 
nors kambario kertėje). Išėjau pamankštinti kojų, ir tiek. Tai 
mano rytinis pasivaikščiojimas. Kelias, kuris veda čionai nuo 
sojų fabriko, nėra itin dailus, bet man jis patinka. Beje, kaip va- 
dinasi tie seni smulkialapiai medžiai, kurių taip gausu palei ke- 
lią? Labai įdomiai atrodo iš vešlios lapijos daiktais kyšantys stogų 
trikampiai. Sutrūkinėjęs sienų tinkas, aukšti, siauri, aliejiniais 
dažais nudažyti langų rėmai — juos matydamas jautiesi lyg pik- 
tą darbą sumanęs nusikaltėlis... Neįtikima?.. Tada gal pasakysiu 
"kitaip. Aš atėjau vien todėl, kad norėjau ateiti, vien todėl... Vėl 
negerai?.. Neatrodau toks? Ką padarysi, toks jau mano veidas. 
Jei. žmogaus akys blausios, jo veidas vargu ar gali kelti pasiti- 
kėjimą. Beje, štai 50000 jenų... (neapsakomas pasidygėjimas api- 
ma mane, ir aš trenkiu banknotus ant stalo). Nors tu man tuos 
pinigus ir įgrūdai, tai nereiškia, kad aš sutikau juos priimti. Man 
dar reikia pagalvoti. Tiesa, dėžę jau sunaikinau — dėl to gali būti 

rami. Manau, dabar mudu atsiteisę, nors ne, — ko gero, aš tau 
dar kiek skolingas. Na, o tu,— kaip laikaisi, ar patinka gyventi 
dėžėje? (Tardamas šiuos žodžius, staiga pasilenkiu prie apsime- 
tėlio-dėžės ir žvilgteliu pro langelį, bet tuoj pat, nelaukdamas 
atsako, vėl nusisuku į jos pusę.) Nors gal kai kam atrodys, kad 
dabar netinkamas laikas, norėčiau papasakoti istoriją apie radi- 
jo laidas — tada tu gal geriau Mane suprasi. Taip taip, apie radi- 
jo laidas. Noriu prisipažinti, kad kadaise buvau labai susirgęs 
naujienų liga. Kaip tai atrodo? Ogi taip — tave tuoj pat apima 
nerimas, jeigu neišklausai bent vienos naujienų laidos. Kas valan- 
dą keičiasi situacija mūšio laukuose, tai tuokiasi, tai skiriasi ki- 
no žvaigždės ir dainininkai... į Marsą skrieja raketa, pasiuntęs 
signalą SOS, pradingsta žvejybos laivas... sučiuptas ugniagesių 
komandos viršininkas, sergantis piromanija, iš bananų krovinio 
pasipila nuodingos gyvatės, nusižudo pramonės ministerijos tar- 
nautojas, išprievartauta trejų metų Mergaitė, o tuo pat metu di- 
delių laimėjimų pasiekia arba sužlunga tarptautinė konferencija... 
kuriama sterilių žiurkių veisimo draugija, supermarketo statyboje 
rastas į betoną įmūrytas kūdikio lavonas, pasaulyje užfiksuotas 
rekordinis dezertyravusių kareivių skaičius... trumpai kalbant, 
pasaulis kunkuliuoja kaip virš ugnies kabantis katilas. Atrodo, 
vos atitrauksi akis, — ir gali pasikeisti net žemės rutulio forma. 
Galiausiai ėmiau prenumeruoti septynis laikraščius, kambary pa- 
stačiau du televizorius ir tris radijo imtuvus, neišeidavau iš namų 
be tranzistoriaus, net miegoti guldavau su ausinėmis. Juk tuo 
pat metu įvairios stotys praneša įvairias naujienas — kas žino, ar 
ko nors nepražiopsosiu, ar ko nors itin svarbaus nepraleisiu. Jei 
gyvūnas labai baikštus ir visą laiką žvalgosi aplinkui, jo kaklas 
galų gale ištįsta kaip žirafos, arba jis, kaip beždžionė, jau nieka- 
da nepasiryš nulipti nuo medžio. Prašau nesijuokti, tokiam žmo- 
gui kaip aš tai visai nejuokinga istorija. Klausantis naujienų ir 
jas skaitant, niekais nuėjo didesnė mano gyvenimo dalis. Keik- 
davau savo silpną valią, bet negalėdavau atsitraukti nuo radijo 
ir televizoriaus — nors verk! O svarbiausia — taip elgiausi 
puikiai suprasdamas, kad klausykis nesiklausęs,— iš naujienų lai- 
dų tiesos apie pasaulį nesužinosi. Suprasti supratau, bet sustoti 
nepajėgiau. Todėl, kad man reikėjo ne tiesos, ne faktų, 0 vien 
formos — į štampuotas frazes įvilktų naujienų. Trumpai kalbant, 
aš sirgau — buvau pavojingai apsinuodijęs naujienų nuodais. ' 

Ir vis dėlto vieną dieną pasveikau. Kaip priešnuodis pravertė 
visai nereikšmingas atsitikimas, toks menkas, kad kitoje istori- 
joje jo niekas nė neminėtų. Tai... hm, kurgi tai atsitiko?.. Ak taip, 

plačioje pėsčiųjų gatvėje, tarp banko ir metro stoties... Buvo 
vidurdienis, tuo metu žmonių ten nelabai daug... Priešais mane ly- 
giu žingsniu ėjo vidutinio amžiaus vyriškis, tikriausiai koks 
tarnautojas. Nelauktai jis kluptelėjo ir iš lėto ėmė smukti žemyn, 
tiesiai ant grindinio, paskui nuvirto ant šono ir sustingo. Tarsi 
žaistų su vaikais meškų medžioklę. Pro šalį ėjęs jaunuolis, grei- 
čiausiai studentas, ironiškai nužvelgė ant šaligatvio išsitiesusį 
vyriškį, paskui, kreivai šypsodamasis, dėbtelėjo į mane ir pak- 
lausė: „(Gal mirė?“ Aš nieko neatsakiau, ir jis, nors nenoromis, 
pasisuko ir nužingsniavo skambinti telefonu iš tabako krautuvė- 
lės už dviejų namų. Profesinio įpročio paakintas,— tiesą sakant, 
per mėnesį tegaudavau kokį vieną ar du užsakymus, paprastai 
tai būdavo reklaminės naujų prekių nuotraukos,— išsitraukiau 
fotoaparatą ir ėmiau ieškoti geriausios padėties. Bet tuoj apsigal- 
vojau ir, nė karto nenuspaudęs užrakto, įkišau fotoaparatą atgal 
į futliarą — nors visai ne todėl, kad man būtų pasidarę nesma- 
gu prieš mirusįjį. Tiesiog supratau, kad šis YES visai netin- 
ka būti naujiena. 

Vargu ar kas neigs, kad mirtis — tai ištisa permainų grandi- 
nė. Pirmiausia išblykšta ir pamėlsta numirėlio oda. Pasmailėja 
nosis, barzda. Pusiau praverta burna primena mandarino žievės 
pjūvį, iš kurio kyšo rausvas dirbtinis žandikaulis. Pasikeičia net 
mirusiojo drabužiai. Ką tik visai neprastai gulėję, jie beregint ne- 
tenka formos ir pasirodo esą tik pigūs apgaulingos išvaizdos sku- 
durai. Žinoma, visa tai ne -naujiena. Bet juk mirusiajam visai 
nesvarbu, ar gali jo mirtis būti radijo laidų naujiena, ar ne. Sa- 
kykim, tapai policijos ieškomo žudiko dešimtąja auka — koks 
tau skirtumas, kelinta tu auka? Jeigu tave ištiko toks pasikeiti- 
mas, visos kitos pasaulio permainos tau jau nieko nereiškia — 
dar labiau pasikeisti neįmanoma. Tau tai yra svarbiausia permai- 
na, ir jokia naujiena negali jai prilygti. 

Kai visos šios mintys ėmė suktis mano galvoje, kitaip ėmiau 
žiūrėti į naujienas. Kaip čia geriau paaiškinti... Tiesiog pasakiau 
sau: „Liaukis, naujienos vis tiek pasibaigs“... Ir vis uėlto, supran- 
ti, kažkaip... Kodėl žmonėms taip reikia naujienų?.. Norime iš 
anksto sužinoti apie pasaulio permainas, kad suspėtumėm laiku 
joms pasiruošti? Iš pradžių ir aš taip maniau. Bet šitaip tik save 
apgauni. Žmonės klausosi radijo vien todėl, kad naujienos juos 
ramina. Svarbiausia yra tai, kad paskelbus bet kokią, kad ir pa- 
čią siaubingiausią žinią, ją išgirdęs Žmogus, — bent tą akimirką — 
dar gyvas. Visų naujienų naujiena būtų pranešimas apie pasaulio 
pabaigą — tai iš tikro paskutinė naujiena. Išgirsti ją — didžiau- 

sias triumfas ir kiekvieno slaptas troškimas. Juk tai reikštų, kad 
jam vienam pavyko pergyventi pasaulio pabaigą. Dabar suvokiu, 
jog naujienų nuodai mane paveikė tik todėl, kad ir aš įtemptai 
iaukiau paskutinės žinios. Bet žinios sekė viena po kitos, 0 tos 
paskutinės vis nebuvo. Tai, žinoma, tereiškė, kad pasaulio pa- 
baiga dar neatėjo. Nebuvo galo ir naujienoms, jų tik. daugėjo; 
pranešimų formuluotės darėsi vis lakoniškesnės, 0 frazės vis la- 
biau panėšėjo viena į kitą... Praėjusią naktį amerikiečių ,„B-52“ 
smarkiausiai per šiuos Metus bombardavo Šiaurės Vietnamą, bet 
tu, šiaip ar taip, likai gyvas. Kilo gaisras naftos perdirbimo ga- 
mykloje, apdegė aštuoni žmonės, bet tu nenukentėjai ir gyveni, 
lyg niekur nieko. Dar labiau šoktelėjo kainos, bet dėl to nemirš- 
tama, ir tu gyveni kaip gyvenęs. Gamyklų nutekamieji vandenys 
užnuodijo įlanką, joje išstipo visos žuvys, o tu vis dėlto gyveni 
toliau". 


„Bet apie ką mes kalbėjome?" 

— Atrodo, jūs pasakojote, kaip nustojote klausęsis naujie- 
nų...— Tai pasakiusi, ji užsikėlė koją ant kojos (matyt, pajuto, 
jog jos keliai traukia mano žvilgsnį) ir prisidegė naują cigaretę. 
O apsišaukėlis Žmogus-dėžė iš savo kampo niūriai pridūrė: 

— Nesuprantu, kam čia reikia taip reklamuotis... 

„Sakoma, tarp žmonių, nesidominčių naujienomis, piktadarių 
nebūna“. Sviedžiau šiuos žodžius gydytojui į veidą ir, ramiai 
šypsodamasis, vėl grįžtelėjau į ją. „Netikėti naujienomis — tai, 
vadinasi, netikėti permainomis, iš to galite suprasti, kad aš nema- 
nau prieš jūsų valią brukti jums kokias nors permainas'. 


— Vis dėlto ar tau neatrodo, kad čia esama nesusipratimo? — 
staiga, Matyt, nusprendęs mane priblokšti, paklausė apsišaukėlis. 

— Nesusipratimo? 

— Kalbu apie tuos 50000 jenų. Apie pinigus, kuriuos tau da- 
vėme, patikėję, jog turi pažįstamą žmogų-dėžę ir gali iš jo nu- 
pirkti dėžę. Pasiėmei tuos pinigus ar grąžinai — vis tiek tai ne- 
susipratimas. 

— Kam žaisti Žodžiais?..— taip nelauktai užsipultas aš net su- 
trikau.— Argi jūs iš pat pradžių nežinojote, kad aš ir esu žmogus- 
dėžė? 

— Ne, nežinojome. ; 

— Liaukitės vaidinę kvailelius, šiaip ar taip, yra pakankamai 
svarių įrodymų.— Norėdamas nusiraminti, neskubėdamas įkvė- 
piau ir taip pat lėtai iškvėpiau.— Kas aš esu, turėjote suprasti 

jau prieš savaitę, tą rytą, kai atėjau, kad aptvarstytumėt žaizdą. 
Nemokšiškai apkirpti plaukai... styrantys prastai nuskustos barz- 
dos šeriai, veidas daugely vietų įpjautas... Nors kvepianti tuale- 
tiniu muilu, bet pleiskanojanti ir skutais besilupanti kaklo bei pe- 
čių oda... 

— Visokių keistuolių pasitaiko ir tarp fotoreporterių.— Ji kal- 
bėjo nerūpestingai ir aš supratau, kad pirmą kėlinį jau pralai- 
mėjau. Ko gero, ji vis dėlto susimokė su gydytoju ir dabar te- 
ncri Manim pasinaudoti. 

— Juk tada tu pati pripažinai, kad mano petį kliudė kulka iš 
pneumatinio šautuvo. 

— Šiose vietose daug kas turi tokius šautuvus. Vištides siau- 
bia žebenkštys. 

— Viena geraširdė būtybė, mano užpuolimo liudininkė, pa- 
aiškino Man, kaip susirasti kelią į kliniką. Net davė pinigų gydy- 
muisi. Tris tūkstančius jenų — banknotai šiek tiek atsidavė kre- 
zoliu...— Tai sakydamas prisispyręs žiūrėjau jai į akis. Netikėjau, 
kad ji taip lengvai persimes į priešininko pusę. Juk visai neseniai 
ji Žadėjo man pozuoti. Sakė, kad tiriantis jos kūną dailininko 
žvilgsnis ją jaudina ir žadina norą gyventi. Vadinasi, ji troško, 
kad aš taip padaryčiau, o dabar štai šitaip... Gal ji stengiasi pa- 
lengvinti gydytojo padėtį? Tiesą pasakius, visai nenorėčiau, kad 
ji dabar imtų ginčytis su apsišaukėliu. O pernelyg spausdamas ją 
į kampą, galbūt jai tik pakenkčiau. — ...Mergina mini sijonėliu ir 
su naujausio modelio dviračiu. Tikriausiai netekėjusi... Deja, ma- 
čiau ją tik iš nugaros, bet kojos buvo labai gražios. Tokias vie- 
nąkart pamatęs, niekada nepamirši. Ne vienerius metus basčiau- 
si su dėže, per tą laiką daugiausia mačiau tik žmonių kojas, taigi 
galiu save laikyti žinovu. 

Jos skruostai sutrūkčiojo, rodės, ji stengiasi suturėti šypseną. 
Bet prajuko apsišaukėlis. 

— Teisybė, teisybė, visai kas kita — tyrinėti dėžę ir pačiam ją 
užsidėti. 

— Norėčiau priminti, kad teisių į dėžę kol kas neatsisakiau. 

— Taip, tai visai kas kita, — toliau ramiai kalbėjo apsišaukė- 
lis, tarsi tik dabar supratęs skirtumą.— Praėjusią naktį aš pirmą- 
syk miegojau dėžėje. Ir įsitikinau, kad tai nuostabu. Ne, ne vel- 
tui aš taip norėjau pasidaryti žmogumi-dėže... 

— Kliudyti nė nemanau. 

— O aš ne iš tų, kuriems galima sukliudyti. Argi dar neaišku? 

Apsišaukėlio balsas buvo romus ir kartu kiek pašaipus. Ge- 
raširdiškas ir drauge ironiškas — nepatiko jis man. Kaip su juo 

elgtis? Rodos, iš pat pradžių reikėjo su juo susidraugauti. Jis, mu 
tyt, nė nemano su manimi kovoti. Gal geriau reikėjo jam papu: 
sakoti apie žmogaus-dėžės gyvenimą, apie tai, kaip elgtis 
pirmąkart išėjus į gatvę, kur susirasti maisto, kaip apsirūpinti 
naudotais, bet dar visai gerais daiktais, kaip nemokamai nuke 
liauti didelius atstumus, kaip apsisaugoti nuo valkataujančių šu- 
nų, kurių apstu beveik visuose miestuose — mūsų pokalbis būtų 
buvęs daug ramesnis ir prasmingesnis. Ir vis dėlto man ne itin 
malonu, kad šalia atsirado dar vienas žŽmogus-dėžė. Šiaip ar taip, 
pamatęs, kad jis eina mano pėdomis, galėjau elgtis kur kas ryž- 
tingiau. Gal net reikėjo užsidėti dėžę ir su juo pasivaržyti. Taip 
mąstydamas mečiau žvilgsnį jos pusėn ir kiek įžūliai paklausiau: 

— Na, o tu? Ką tu darysi? Mėginsi jį atkalbėti ar leisi elgtis 
kaip nori? 

Ji iš padilbų nužvelgė mane. Tebestovėjo šlaunimi vos liesda- 
ma procedūrų stalo kampą. Tarsi bandydama nusišypsoti, ji kiek 
timptelėjo lūpas, tačiau akys nė kiek nesijuokė. 

— Dabar man labiausiai rūpi, ką pasakys ligoniai, jeigu stai- 
ga paskelbsim, kad šiandien nepriimame. 

Neblogai išsisuko. Dviprasmybė, suprask kaip tinkamas. Bet 
kol kas, matyt, turėsiu ir šituo pasitenkinti. Luktelėsiu, ką pasa- 
kys apsišaukėlis. 

Tą pat akimirką dėžėje pasigirdo brazdesys, o pati dėžė, tarsi 
demonstruojama, pasviro į priekį. Prasiskleidė polietileno užuo: 
laidėlė, ir plyšyje išvydau įdėmiai į mane žvelgiančią akį. Akis 
spoksojo be kokios nors ypatingos išraiškos. Tyrinėjo mane, tar- 
tum duodama suprasti, kas tikrasis padėties šeimininkas. Kada 
jis spėjo išmokti šios gudrybės? Žinoma, nusižiūrėjo į mane. Toks 
jo elgesys iš tikrųjų Mane kiek slegia. Jaučiuosi, lyg būčiau 
sudvejintas ir žiūrėčiau pro tą plyšį pats į save. 

— Tu tik tuščiai aušini bumą, — pasakė apsišaukėlis. Laibas 
balsas netiko jo išvaizdai. — Matau, mano pasiūlymas tau atrodo la- 
bai jau neįtikėtinas? 

— Koks pasiūlymas? 

— Tu niekaip netiki, kad aš iš tiesų noriu pasitraukti ir be 
kovos užleisti tau vietą. Širdyje trokšti, bet netiki. 

— Taip, bet argi tu tikrai Žžadi tą padaryti? 

— Taip, tik su viena nedidele išlyga.— Jis atsikrenkštė ir vėl 
prakalbo, kuo tolyn, tuo labyn tylesniu ir įtaikesniu balsu.— Pa- 
vyzdžiui, ką tu manai apie tokį pasiūlymą. Tu apsigyveni šiuose 
namucse ir savo nuožiūra juose šeimininkauji. Kad ir kaip pa- 
kryptų tavo santykiai su ja, aš nesikišiu. Nekliudysiu, nieko ne- 

sakysiu,— trumpai sakant, nelįsiu į akis. Bet jūs turite sutikti tik 
su viena sąlyga: netrukdyti man į jus žiūrėti — kada noriu ir 
kiek noriu. Tik žiūrėti. Suprantama, iš dėžės. Tai, tiesą sakant, 
tebūtų tai, ką mes, visi trys, jau dabar darome. Man pakaks, jei 
galėsiu štai taip, prisiglaudęs kur -nors kertėje, tyliai stebėti, ką 
jūs veikiate. Kai priprasite, kliudysiu tikriausiai ne daugiau kaip 
kokia šiukšlių pintinė. 

Neįstengiau atsikratyti kvailo jausmo, kad mano antrininkas 
šneka tai, ką turėčiau jam siūlyti. Mečiau žvilgsnį į šalį ir pa- 
mačiau, kad ji užsimiršusi judina sudėtus abiejų rankų pirštus, 
tarsi greitai narpliodama išmaningai supintą ajatorio! virvelę. 
Neskubėdama ir nenutraukdama žaidimo, ji sukeitė kojas. Iš- 
lyginto chalato skvernai prasiskleidė, pasirodė kelis — toks 
glotnus, kad panorau jį paliesti. Gal po chalatu ji visai nuoga? 
Pasijutau, tarsi netyčia prarijęs guminį balionėlį, kuris staiga ėmė 
pūstis mano pilve. Vis dėlto, ar aš išdrįsčiau paprašyti ją nusi- 
rengti šio apsišaukėlio Žmogaus-dėžės akivaizdoje? 

— Nėra ko abejoti, — ragino jis mane. — Svarbiausia ne- 
kreipti dėmesio, ir žŽmogus-dėžė bus toks pat nepastebimas kaip 
vėjo nešama dulkelė. Kartą aš ir pats tai patyriau. Ryškinau ka- 
žin kokią atsitiktinę nuotrauką, ir staiga prieš akis per visą kadrą 
iškilo vaizdas, kurio išvysti visai nesitikėjau. Tai buvo nufoto- 
grafuotas stambiu planu Žmogus su dėže ant galvos, kuris atvirai, 
nesislapstydamas žingsniavo gatve. Aš, žinoma, ne toks profesio- 
nalas kaip tu, ir mano fotoaparatas, palyginti su tavo, — tik pigus 
vaikiškas žaisliukas. Bet vis dėlto, ką aš norėjau nufotografuoti? 
Matyt, nuo to įvykio buvo praėję nemaža laiko, bet manau, kad 
totografavau laidotuvių eiseną. Visuomet stengiuosi dalyvauti 
mano buvusių pacientų laidotuvėse ir atminčiai pasidaryti jų 
nuotraukas. Tačiau šis atvejis mane sukrėtė! Iš taip arti fotogra- 
fuojant, tiesiog neįmanoma nepastebėti žmogaus-dėžės! Ir vis 
dėlto aš jo neprisimenu. Sakytum pro mane būtų praėjęs keis- 
tas vaiduoklis, ir materialus, ir kartu nematomas — juk tai kaž- 
kokia antiesybė! Nuo to laiko aš ir susidomėjau Žmogumi-dėže. 
Ir ką gi, pasirodė, kad tokių kaip mano nufotografuotasis gatvė- 
mis slankioja ne taip jau mažai. Reikia tik gebėti juos pamatyti. 
Be to, kiekvieną kartą man krisdavo į akis, jog niekas nekreipia 
į juos dėmesio. Vadinasi, ne aš vienas jų nepastebėdavau. Sa- 
kykim, žmogus-dėžė prisiartina prie kokio nors prekystalio, ant 


! ajatoris — mergaičių žaidimas: viena žaidėja ant savo rankų pirštų užnarp- 
lioja surištais galais virvelę; kita žaidėja turi tą virvelę nuimti. 

kurio išdėliotos daržovės. Jis paprasčiausiai iškiša pro langelį 
ranką ir ima gvelbti į dėžę visas po ranka pakliuvusias prekes. 
Pomidorai, pienas, sausa sojų masė, — visi šie produktai, žinoma, 
pigūs, nuostolis nedidelis. Bet ar ne juokinga — šalia stovintys 
pirkėjai ir juos aptarnaujantis prekijas nesistebi ir nesibara, jie 
paprasčiausiai nieko nepastebi! Tarytum tas vyrukas būtų užsi- 
movęs neregimą kepuraitę! Iš esmės, vaikštinėti gatvėmis susipa- 
kavus dėžėn, yra amoralu — tai tiesiog visuomenės įžeidimas. Ir 
vis dėlto, žŽmogaus-dėžės egzistavimas nekenkia niekam, kas ne- 
nori jo Matyti, tas ir nemato. Tu taip pat galį nekreipti į mane dė- 
mesio, ir tiek. 

Paskutinius žodžius apsišaukėlis ištarė greitakalbe, tada atsi- 
duso, beveik tuo pat metu giliai atsidusau ir aš. Gal ne tokios jau 
blogos jo siūlomos sąlygos? Aš geriau nei bet kas žinau, kad 
žmogus-dėžė niekam netrukdo. Vieta čia gyventi nėra labai pa- 
togi, bet, antra vertus, jei gydytojas pajėgė atidaryti kliniką, va- 
dinasi, turi šiokių tokių santaupų, tad šis nepatogumas tik suteiks 
galimybę būti toliau nuo. žmonių. Pagaliau svarbiausia, ką mano 
ji? Jeigu ji sutiks, kas žino, gal mes puikiai sugyvensime trise. 
Ne, ne trise, o beveik dviese. Žinoma, jis mums reikš kiek dau- 
giau nei kambario kampe stovinti šiukšlių pintinė, bet, jeigu įsi- 
vaizduosime, kad tai narvan patupdyta beždžionė — bus viskas 
gerai, 

— O tau kaip atrodo? 

— Man? — Jį greitai žvilgtelėjo į mane, paskui nukreipė 
akis į apsimetėlį. Pamatęs, kad ji šypsosi, pajutau stiprų pavy- 
dą.— Ką gi man atsakyti?.. Sunku, kai tau verčiama visa atsako- 
mybė... Be to, vos tik susimąstau, prasideda keisti dalykai — 
numetu sau ant kojos žirkles arba atsisėdu ant stiklinės... Ke- 
linta dabar valanda? | 

— Be dvidešimt keturių dešimt, — paskubomis atsakė gydyto- 
jas, o aš jau ėmiau gailėtis, kad buvau toks neryžtingas. Tuo tar- 
pu ji speitė mane į kampą toliau. 

— Kiek jums metų? Tik sakykit tiesą. 

— Pagal metrikus dvidešimt devyneri, o iš tikrųjų — trisde- 
šimt dveji-trisdešimt treji. 

Atsakiau nesusimąstydamas, bet tuoj pat supratau, kad ji ne- 
buvo visai nuoširdi. Dar nespėjus man atsakyti, ji nusisuko ir 
pradėjo tvarkyti medicinos instrumentus, gulinčius ant procedūrų 
stalo. Gal tuo ji nori be žodžių priminti, kad dar nėra nuspręsta, 
ar bus atšauktas ligonių priėmimas? Ką gi, turbūt tai geriausia, 
ką ji galėjo padaryti. Procedūrų staio ji, beje, kaip reikiant ir 

netvarkė. Tik automatiškai, be jokios sistemos stumdė iš vietos 
į vietą instrumentus ir stiklinėles. O gal šitaip pasyviai ji de- 
monstruoja sutikimą? Jeigu ji manytų kitaip, be abejo, taip ir 
pasakytų. Ką daugiau galėtų reikšti tas laiko priminimas, jei ne 
raginimą pasiryžti? Juk reikia pagaliau ką nors nuspręsti. Už- 
tenka vieno mano žodžio: „nusirenk“, ir prasidės kitas veiks- 
mas... Ji per kelias akimirkas atsisegs perlamutrines chalato sa- 
gas... Ir štai jau niekas neslepia jos nuogumo. Mus skiria tik 
kokie trys metrai. Per tokį atstumą mane pasiekia net jos kūno 
kvapas. Taip... bet... ar tikrai, vaidindami šiame pačių sugalvo- 
tame spektaklyje, mes laimėsime tai, ko norime? 


"(Nelauktai iškilo nemalonus prisiminimas. Tai atsitiko pra- 
dinės mokyklos literatūros vakarėlyje. Nors bendraklasiai ma- 
ne ne per daugiausia mėgo, aš taip pat vaidinau spektaklyje 
— Matyt, todėl, kad neatsirado daugiau pretendentų į tą vaid- 
menį. Man reikėjo suvaidinti arklį, vardu ,„Pusgalvis“, ir pame- 
nu, iš beribės laimės, gavęs šį vaidmenį, aš tiesiog nesitvėriau 
kailyje. Tačiau nekantriai laukęs ir pagaliau sulaukęs to meto, 
kai laikas eiti į sceną, pats nežinau kodėl, nesugebėjau iš- 
tarti ir tos.vienintelės, trumputės savo replikos. Kai nusiminęs 
pasukau užkulisio link, arklio šeimininką vaidinęs bendrakla- 
sis virdamas pykčiu smarkiai spyrė man į užpakalį. Iš skausmo 
aš taip pat staiga įniršau ir spyriau jam atgal, be to, taip, kad 
jis nugriuvo, sūsitrenkė į grindis galvą ir prarado sąmonę. Visai 
neatsimenu, kas dėjosi paskui ir kaip buvo nutrauktas spek- 
taklis. Žinau tik, kad netrukus man išsivystė stipri trumpare- 
gystė ir vargšai tėvai privertė mane nešioti akinius. Tikriau- 
siai taip atsitiko dėl to, kad po to įvykio nuolat lindėdavau 
visokiuose tamsiuose kampuose ir skaitydavau prikišęs prie 
pat akių smulkiu šriftu spausdintus žurnalus bei kišeninio for- 
mato knygas. Taip elgiausi, nes nenorėjau nieko matyti ir dar 
labiau nenorėjau, kad mane kas nors matytų.) 


Puikiai suvokiu, koks aš nepatrauklus. Ir nesu toks begėdis, 
"kad ryžčiausi kam nors viešai rodyti savo kūną. Žinoma, ne aš 
vienas toks negražus — kokie 99 procentai Žmonių turi trūku- 
mų. Manau, jog žmonės išrado drabužius visai ne dėl to, kad nu- 
pliko, priešingai — gaurai ėmė nykti todėl, kad susigėdę bjauru- 
mo žmonės pradėjo dangstytis drabužiais (gerai suprantu, kad 
mano teorija prieštarauja dabar žinomiems faktams, bet neabe- 
joju, kad ji kada nors nugalės). Mes sugebam atlaikyti kitų žŽmo- 

nių žvilgsnius tik todėl, jog pasikliaujam regėjimo netobulumu 
ir bendru mūsų polinkiu viską idealizuoti. Be to, žmonės sten- 
giasi kuo labiau supanašėti, kad tik niekam neužkliūtų — vieno- 
dai rengiasi, vienodai kerpasi plaukus. O kai kurie visą gyveni- 
mą nugyvena nunarinę akis — girdi, aš į nieką nespoksosiu, te- 
gu ir kiti pasidrovi į mane spoksoti. Ne veltui senovėje. nusikal- 
tėliai buvo rišami prie gėdos stulpo, bet civilizuotos visuomenės 
šios bausmės atsisakė, nes būti varstomam minios žvilgsnių per- 
nelyg žiauru. Stebėjimas žeidžia ir žmogus nenori būti stebimas. 
O jeigu jau kam leidžiama žiūrėti, už tą teisę jis privalo vienaip 
ar kitaip sumokėti. Iš tikrųjų, sakykim, kino arba teatro žiūrovai 
moka pinigus, 0 aktoriai, priešingai, pinigus gauna. Kiekvienas 
nori pats Matyti ir nenori būti matomas. Nesibaigianti prekyba 
vis naujomis ir naujomis stebėjimo priemonėmis — radijo apa- 
ratais, televizoriais, geriausiai įrodo, kad 99 procentai žmonių 
puikiai suvokia, jog yra mepatrauklūs. Mano trumparegystė vis 
progresavo, ir aš įjunkau lankyti striptizą, paskui pradėjau mo- 
kytis fotografuoti... O nuo fotografo iki žmogaus-dėžės belieka 
vienas žingsnis. 


(Čia vėl prierašas raudonu rašalu.— Tai puikiai derinasi su 
vieno autoriaus tvirtinimu, kad toks iškrypimas kaip ekshibi- 
cionizmas liudija esant įprastą žmonių polinkį rodyti savo ly- 
tinius organus priešingai lyčiai. O paplitusi nuomonė, jog 
ekshibicionistas nepajėgia suvaldyti savo lytinio potraukio, — 
visiškai klaidinga, juolab kad tokiais atvejais seksualumas 
dažniausiai esti pernelyg silpnas, prislopęs. Pavyzdžiui, štai 
ką Man papasakojo vienas ligonis. Pirmoji sąlyga, kad rodan- 
tis savo organus žmogus pajustų malonumą, yra tokia: priešin- 
gos lyties asmuo turi būti nepažįstamas. Antroji sąlyga: turi 
būti išlaikytas tam tikras atstumas — per daug priartėjus, į 
partnerį blogiau žiūrėti, darosi įmanomi kitokie santykiai, ku- 
rių ekshibicionistas nenori. Trečioji sąlyga: abiejų veidai turi 
būti neįžiūrimi. Idealiai šias tris sąlygas atitinka, pavyzdžiui, 
vešlus mergaičių pensionato sodas: Toks elgesys, žinoma, rodo, 
kad žmogus domisi priešinga lytimi, bet kartu aišku, kad jis 
vengia asmeninių lytinių santykių. Anot jau minėto autoriaus, 
taip yra todėl, kad ekshibicionistas gėdisi savo kūno. O štai 
dar ką man yra sakęs tas pats ligonis. Apnuoginus savo orga- 
nus, pasiekti orgazmą įmanoma tik tuo pat metu įsivaizduojant, 
kaip, regėdama tavo lytinius organus, susijaudino žiūrinčioji. 
Jeigu ji atvirai bjaurisi pasijusi lyg vandeniu perlietas 

ir tikslo nepasieksi, lygiai tas pat, jeigu pamatai, kad ji labai 
susidomėjusi, — tave tik apims pyktis. Labiausiai partnerė su- 
jaudina tuomet, kai tave įdėmiai stebi, bet išlieka rami. Taigi 
aišku, kad ekshibicionistas susijaudina įsivaizduodamas, jog 
žiūrinčioji patenkina savo aistrą. Ekshibicionizmas — ne kas 
kita, kaip natūralaus potraukio stebėti kitus žmones veidrodi- 
nis atspindys.) 


— Koks tu vis dėlto kelmas! — paniekinamai burbtelėjo apsi- 
šaukėlis.— Tau siūlomi tokie dalykai... o tu -stovi išsižiojęs ir 
kažin ko lauki... Aš Avo vietoj us pulčiau stačia gal-. 
va. 

— Taip, o pa painiosies A man Po kojų!“ 

— Na ir kas... 1 : 

— Aš. pats savo šilu esu "1 Ikaš yra žmogus-dėžė — 
žinau apie jį kur kas geriau nei tu. Žmonės ignoruoja Žmogų- 
dėžę, nes nežino, kas dėžės viduje. Bet aš tave, deja, per daug 
gerai pažįstu. Net įsivaizduoju, su kokia veido išraiška tu į mus 
žiūrėsi. Man šlykštu. Nemėgstu, kai į mane kas prisispyręs spok- 
so. 

— O už ką tu gavai 50000 jenų? 

— Aš įpratęs pats stebėti kitus ir kol kas man dar netelpa 
galvoj, jog nuo šiol mane stebės kiti. 

Per visą mūsų pokalbį apsišaukėlis vos siūbavo dėžę. Staiga 
jis linktelėjo kiek smarkiau ir lengvai atsistojo ant kojų. Užpa- 
kalinė dėžės dalis užkliudė sieną, ir perdžiūvęs kartonas nema- 
loniai sučežėjo. Ką gi, klastotė klastote ir lieka. Jos negalima nė 
lyginti su tikra ilgai naudota, minkšta dėže. 

— Užteks tų plepalų! — netikėtai linksmu balsu sukomandavo 
apsišaukėlis, tvirtai stovėdamas ant kojų. Raumeningų, labai ap- 
žėlusių basų kojų..Nejaugi jis be kelnių? 

„ — Nesu labai alkanas, bet ko nors užkrimsti neatsisakyčiau. 
Ką manote? — toliau kalbėjo jis tuo pat balsu, po to staiga krei- 
pėsi į ją vardu ir tarė: 

— Klausyk, pasirOodyk tu jam nuoga, gerai? 

Aš sumišau. Atrodo, ir Ji pasijuto nesmagiai dėl to, kad jai 
buvo liepta nusirengti, be to, dar taip familiariai, pašaukus var- 
du. Jos vardo aš nesiryžtu paminėti net savo užrašuose. Tą aki- 
mirką aiškiai, beveik skausmingai suvokiau, ką ji man reiškia. 
Tegu atsitiktinai, bet ji tapo man vienintele, su kuria man paga- 
liau pavyko susitikti, aš netutiu daugiau su: kuo ją palyginti, 

todėl mane visiškai tenkina įvardžiai, nusakantys moteriškąją 
giminę. 

— Dabar, tuoj pat? 

Ji paklausė ramiai, jos balse nebuvo girdėti nepasitenkinimo. 
Neatrodė net per daug nustebusi. Kad ir ką jai sakytum, žodžiai 
nuslysta it delnas per sviestuotą kiaušinį. Ko gero, ji iš tikrųjų 
tuoj apsinuogins! Stovėjau sutrikęs ir nepratariau nė žodžio. Tie- 
siog negalėjau prasižioti, — jaudinimasis visai užspaudė man bur- 
ną. 

— Neprieštaraujate? 

— Ne, nors... | 

Pokalbis man pasirodė pernelyg trumpas ir dalykiškas. 

— (Gal surastum degtukų? 

Apsišaukėlio paraginta, ji perėjo įstrižai per kambarį, kone 
kliudydama mane. Jos eisena stebuklingai lengva — tarytum 
švytuotų tikslus, gerai sudefintas, beveik neeikvojąs energijos 
mechanizmas. Išsitraukusi iš chalato -kišenės dėžutę, dviem pirš- 
tais-ją paspriegė, ir degtukai | įlėkė pro apsišaukėlio dėžės lange- 
lį.. Tuo pat.męetu mano šnerves pasiekė jos kūno kvapas. Panašų 
dvelkšną vėjas atnešdavo nuo nužydėjusio arachisų lauko, kurį 
mačiau pajūryje. Širdis ėmė daužyte daužytis. Iš pavydo apsišau- 
kėliui? Įšlenkusi kūną, ji pasuko atgal ir dar eidama pradėjo 
segiotis chalato sagas. Atsisegusi antrą sagą, greitai žvilgtelėjo 
į. mane. Tas žvilgsnis vos kliudė mane, tarsi pusdienį skrajojęs 
padebesiais ir tik dabar nusileidęs — nejutau nė menkiausio noro 
nusųkti akis, netgi mirktelėti (labai svarbu tai, kad bemaž nejau- 
čiau jos, žvilgsnio). Mačiau iš akių gelmės sklindančią šviesą. Kiek 
kilstelėti. antakiai, drėgna, vos prikąsta apatinė lūpa. Atviras veidas. 
Gal tas. atvirumas — man atvertos durys? Ji atsisegė jau trečią 
sagą.. Ranka siekė ketvirtos: Jeigu ji šitaip nori mane pažinti... 
jeigu. nori mane patraukti ta poza, kurią praėjusią naktį rodė 
apsišaukėliui... tuomet gerai, kad aš jau be dėžės. Kai pats esi 
nepriekaištingai: gražus. ir neturi slėptinų trūkumų, tikriausiai 
nematai. ir“ kitų | žmonių . bjaurumo.. Jeigu žmogus-dėžė — proie- 
sionalus- stebėtojas; tai jai paties dangaus skirta būti stebimai (man 
tik neaišku, kas „stumia. 4 dėžę. po. vienų stogu su ja gyvenantį 
gydytoją?). Pagaliau JI, apčiuopė: paskutinę. sagą... 

Laimė, chalatas būvo apvilktas: ne ant. nuogo: kūno — atsidusau 
kone su palengvėjimu. Ji. vilkėjo šilkirię, prigludušią: prie liemens 
oranžinės spalvos palaidinukę su keliolika smulkių kaip uogų 
sėklos tos pat spalvos sagelių. Trumpas molžemio spalvos sijonas 
trimis kokių dviejų centimetrų skersmens sagomis buvo susegtas 

per juosmenį. Išgirdau dėžės viduje brūkštelint degtuką. Visą lai- 
ką maniau, kad jos oda labai balta, bet su šiuo geltonu sijonu ji 
atrodė greičiau tamsiaodė. Tik prie sijono sagų artėjantys pirš- 
tai buvo tikrai balti. Žiūrėjau į ją ir neįstengiau suprasti, kokia 
ji iš tikrųjų. Prisilietę prie didžiulių sagų, pirštai staiga sustingo 
ir kiek padvejoję pakilo prie palaidinukės uogelių. Taip, geriau 
pradėti nuo jų. Norėjau, kad tatai truktų kuo ilgiau. Pakvipo 
tabako dūmais. Jeigu praėjušią savaitę aš jau kartą susitikau su 
moterimi, kurį vienu kūdikiškai naiviu mostu panaikino visas 
mano sąmonės dėmes, panašiai kaip naikina dėmes didžiulis che- 
minio valymo įrenginys, tai kodėl aš negalėčiau vėl su ja susi- 
tikti? Antrąkart susitikti ir su praėjusią naktį matyta moterimi, 
kuri tarsi neregė nepastebi kitų žmonių bjaurumo, kuri nelygi- 
nant alkoholis ar narkotikai išlaisvina nuo nepilnavertiškumo ir 
sužadina troškimą gyventi, Šiuo metu jos abi susiliejo į vieną 
būtybę, viskas vyko mano akyse, 0 aš dar nepajėgiu to suvokti. 
Žinoma, per mažai ją pažįstu, man nelengva vertinti ar nagrinėti 
jos elgesį. Ir vis dėlto šio to verta ir tai, ką Matai abiem savo 
akimis. Svarbiausia — pasitikėti, tada ir be kokių ypatingų pas- 
tangų mes vienodai žvelgsime į gyvenimą, o visi reikalai savaime 
taps bendri. Štai ji atsisegė jau trečią sagelę. Po palaidinuke, ro- 
dos, nieko nėra. Nors ir kvepia tabaku, dūmų nematyti. Jis grei- 
čiausiai dar nemoka rūkyti dėžėje. O štai dabar dūmai ėmė virsti 
pro visas skyles ir langelius — vadinasi, dėžėje jų tiek, kad nė 
neatsimerksi. 

— Reikia ir tau po truputį ruoštis, kaip manai? — iškilmingai 
tarė apsišaukėlis.— Ji... tu matai, jai nusispjaut, kad aš čia esu. 

Segdamasi penktąją palaidinukės sagą ir žiūrėdama tiesiai 
prieš save, ji lyg nusikaltusi šyptelėjo. Tarsi būtų suklupusi. Liko 
dar septynios uogelės. 

— Jei norite, galit fotografuoti. 

Aš vėl suglumau. Iš tikrųjų juk anksčiau esu taręsis su ja, 
kad ji man pozuos. Bet jeigu ji nusirengia, vadinasi, kartu turiu 
nusirengti ir aš? Gal ir nusirengsiu, bet kodėl būtinai dabar? Ko- 
dėl aš jaučiuosi toks sustingęs? turbūt mane stingdo kokia nesu- 
vokta baimė. Norėdamas atsikratyti nesmagumo, ištiesiau ranką 
link pintinės, kurioje į atskirą maišelį buvo įdėtas fotoaparatas, 
bet apsigalvojau. Jeigu dabar išsiimsiu fotoaparatą ir pradėsiu 
fotografuoti, atrodys, tarsi būčiau jau sutikęs gyventi su apsišau- 
kėliu. Gal fotografuoti ir lengviau nei apsinuoginti, bet dabar 
tai būtų tas pats, kaip duoti jam antrą savo kambario raktą. 

— Tu tik pažiūrėk, koks įkvepiantis vaizdas!.. 

Segdamasi septintą sagą, ji išlenkė liemenį ir pasisuko į prie- 
šingą sieną. Palaidinukė prasiskyrė, ir pasirodė liemenėlis. Kaip 
du išilginėm siūlėm susiūti medžio anglies juodumo regbio svie- 
diniai, o vaizdas iš tikrųjų įspūdingas. Stiklo spinta su steriliais 
instrumentais. Siaurutė kušetė ligonių apžiūrai. Emaliuotas du- 
buo su plonom metalinėm tigro kojom. Šalia stovi kėdė, pana- 
ši į dantų gydytojo, nors ir ne visai tokia — kažkokia šiurpi ne- 
aiškiais mechanizmais apkarstyta kėdė. Bet štai kas įdomu. Visi 
kartu šie daiktai įgyja keisto erotiškumo. Kai tik saulė pasisuks 
kiek labiau į pietus, vargu ar susilaikysiu nepačiauškėjęs užrak- 
tu, juolab kad juostelių turiu pakankamai. 

— Jei nori pereiti į kitą vietą, galim apsikeisti...— maloniai 
pasiūlė apsišaukėlis. 

— Nereikia, ten būtų kur kas blogiau, juk atsidurčiau prieš 
saulę. 

Tylėti, tylėti... Jei per daug plepėsiu — pralošiu... Jos pirštai 
siekia jau devintosios sagelės, liko trys, paskui palaidinukė nu- 
kris. 

— Beje, kiek pastebėjau, iš tavęs laukiama, kad ne tik foto- 
grafuosi, taigi elkis ryžtingiau— Rodos, apsišaukėlis bando pa- 
silinksminti. Plepėdamas nori sumegzti bendravimo giją, kuri man 
tylint nuolat trūkinėja.— Tavim dėtas, aš elgčiausi būtent taip. 
Tik nepūsk miglos, kad ji tavęs nejaudina. Fotografuoti galėsi 
bet kada, o dabar geriau nežiopsok — griebk kas labiausiai rūpi: 
Ir nesijaudink, kad galiu per daug imti į širdį. Aš atsisakiau visų 
savo teisių. Ši istorija prasidėjo daugiau kaip prieš metus. Ji atė- 
jo, prašydama nutraukti nėštumą, 0 aš kaip kvailys iš karto ją 
įsimylėjau. Padariau operaciją, o ji man taip ramiai sako: „Aš 
neturiu kuo užsimokėti, gal leisite man padirbėti jūsų klinikoje?“ 
„„Ir tas nekaltas veidas!.. Tiesiog apstulbau... Bet tada nedvejojau 
nė akimirkos. Neklausiau nei kas jai padarė vaiką, nei kas jos 
giminės, nei kaip ji anksčiau gyveno, — o juk tuo pasidomėti bū- 
tų buvę visai natūralu. Aš ir sudominau ją tuo, kad nesiteiravau 
apie jos pIaeitį. 

— Būčiau atsakiusi. 

— Nemanyk, kad aš sąmoningai vengiau klausinėti. 

— Ir vis dėlto aš dėl to džiaugiuosi. 

„ — Iki tol dirbusi medicinos sesuo buvo nelabai patraukli. O 
tu jai atrodei daug visko mačiusi ir lengvai prieinama. | 

— O kokia buvau iš tikrųjų? 

— Iš pradžių maniau, kad tu labai atsargi. Paskui ėmė atro- 
dyti priešingai, — kad pernelyg neatsargi. Tu viską darai per daug 

impulsyviai. O kai tau priekaištaujama, taip pat lengvai prašai 
atleisti. Matyt, šventai tiki, kad tereikia atsiprašyti, ir bet kokia 
kaltė bus išpirkta. 

— Štai kaip? Aš, pasirodo, kėliau daug rūpesčių? — Jos pirš- 
tai siekė paskutinės sagelės. 

— Ne, aš tavęs niekuo nekaltinu. Manau, kad nuojauta neap- 
gavo manęs ir pačioj pradžioj, kai susilaikiau neklausinėjęs 
apie tavo praeitį. Šiaip ar taip, tau pavyko perbėgti per sniegą ir 
nepalikti pėdsakų. 

„(Kiek patempusi lūpas, ji šyptelėjo, paskui ištraukė iš sijono 
atsegtos palaidinukės skvernus ir, grakščiu judesiu iš jos išsinė- 
rusi, suglamžė ir metė ant kušetės krašto. Kai ji pasisukdavo, ties 
liemeniu atsirasdavo kelios įstrižos raukšlės. Ji nebuvo labai 
liesa, bet ir poodinis riebalų sluoksnis, rodės, ne toks jau storas. 
Tos raukšlės man kažką priminė. Bet ką? Ak taip, panašus pojū- 
tis būdavo laikant saujoje zomšos skiautę, kuria šluostydavau fo- 
toaparato objektyvo stiklą. 

— Ir vis dėlto gyvenome ne taip jau blogai? 

— Net per daug gerai! — pašaipiai prunkštelėjo apsišaukė- 
lis.— Bet aš elgiausi kaip pienburnis, pasiklioviau palankiomis 
aplinkybėmis ir maniau, kad turiu pakankamai jėgų tave sulaiky- 
ti... Bjauru prisiminti — lyg profesionalus suvedžiotojas dukart 
per dieną skusdavausi barzdą... Nieko sau santykiai tarp gydytojo 
ir pacientės, kuri kreipiasi į jį, kad tas padarytų jai abortą! Tie- 
siog kaip toje pasakėčioje apie sode nokstančias figas, tik čia 
vietoj figų tavo lytiniai Organai ir gimda... Paskui, suprantama, 
pasikartojo Niutono obuolio istorija — veikė visuotinis kūnų 
traukos dėsnis. O čia dar taip staiga išėjo iš klinikos ikį tol dir- 
busi medicinos sesuo... 


(Prierašas raudonu rašalu, nupiešta strėliukė rodo, kurion 
vieton jis turi būti įterptas. 

— Aš juk nežinojau, kad ta moteris — jūsų žmona... 

— O kas būtų pasikeite, jei būtum žinojus? Ir jai pačiai 
buvo baisiai įkyrėjęs jos vaidmuo.) 


— Nepakenčiu, kai mano akivaizdoje įžeidinėjamas kitas žmo- 
gus. 

— Tikrai? Atsimenu, vienąkart tavęs paklausiau: jeigu suži- 
notumėm, kad artėja pasaulio pabaiga, ar norėtum tą paskutinę 
akimirką būti su manim? Atsakymas buvo toks: jei galima būtų 
pasirinkti, norėčiau tą dieną pasilikti viena, kur nors prie jūros... 

— Netiesa. Aš norėčiau būti ten, kur daug žmonių... stotyje, 
universalinėje parduotuvėje... Tikriausiai tada paminėjau kokią 
nors panašią vietą. 

— (Gal ir taip, nesiginčysiu. 

— Be to, nemanau, kad pasaulis taip paprastai žūtų. 

— Šiaip ar taip, tu sumokėjai viską, kas man priklausė. Ir da- 
bar nesi skolinga nė jenos... | 

Molžemio. spalvos sijonas nuslydo žemyn ir kaip žiedas nukri- 
to palei jos kojų. Kaire koja ji peržengė per sijoną, o dešine už- 
kabino jo kraštą ir, lengvai mostelėjusi, pamėtėjo tą drabužį į 
viršų. Be garso perskriejęs kambarį, sijonas šleptelėjo ant grindų 
priešais kušetę. Dvi sagos susidaužė — trakštelėjo tarsi užmynus 
dviskiltę kriauklelę. Liko tik nejtikimai siauros, aptempusios 
strėnas, jūros bangų spalvos kelnaitės. Kiek sulenkusi kelius, ji 
pasirėmė delnais į šlaunis. Panėšėjo į pasirengusią šokti vandenin 


plaukikę — atrodė, jai užėjo noras pakvailioti. Kiekvienas jos 
judesys skrodė erdvę, brėžė kontūrus, kūrė kontrastus ir suko 
sūkurius — ji piešė savitą ypatingą pasaulį. Umai pajutau, kad 


many bunda gailestis, — jis kilo netikėtai, tarsi nuo slogos staiga 
superštėtų.nosyje. Galimas daiktas, šitaip keistai pasijutau todėl, 
kad šitokį vaizdą regėjau pirmą kartą. 

— Truputį luktelk,— liepė apsišaukėlis, ir jos pirštai sustingo, 
vos palietę kelnaičių gumelę. Ji apmirė žvelgdama tolyn man virš 
galvos. 

— Tu kaip dera jos ir nematai! Juk ji nusirenginėja ne kam 
nors kitam, o tau. Tu turi į ją žiūrėti kaip alkanas šuo į kaulą, 
išsproginęs akis ir rydamas seilę. Ar esi kada nors lietęs perlų 
vėrinį? Tokį pat pojūtį patirtum paglostęs jos kaklą... Iš pirmo 
žvilgsnio jis atrodo nejudrus ir kietas, bet, pridėjęs pirštus, pa- 
junti, kad po jais srovena šiluma. Tačiau labiausiai man vis dėlto 
patinka tas kūno išlinkimas, kur liemuo pereina į šlaunis. Ten 
jos Oda švelni nelyginant jaunos mergaitės... 

— Labiausiai mane žavi jos kojos... Aš manau...— Čia mano 
žandikauliai sustingo lyg suakmenėję, bjauriai subarškėjo dantys. 
Akių vokai apsunko, negalėjau į ją nė pažvelgti. Kažin, kokia 
dabar jos veido išraiška? Beje, įtartina, jog iš dėžės nekyla nė 
dūmų srovelės, o apsišaukėlis net neužsikosti. Verste prisiverčiau 
kalbėti toliau: 

— Nors, tiesą pasakius, aš pats nelabai suprantu... gražios, 
negražios kojos... Tarsi man būtų liepta skaityti nesuprantama 
kalba parašytą knygą... Pats stebiuosi, kad prašnekau apie kojas. 

— Turbūt todėl, kad jos arčiausia prie lytinių organų? 

— Nieko panašaus. Taip manant visos kojos būtų lygiavertės. 
O gal — bent man atrodo — mane traukia jos kojų lengvumas? 
Lengvai bėgančios kojos visuomet kelia norą vytis... 

— Nenatūralus aiškinimas. Ji ne tik nebėga, ji tavęs kantriai 
laukia. Svarbiausia kliūtis kita — tarp jūsų per didelis atstumas. 
Tu negalėsi nė pažiūrėti jai į akis, jei nežengsi dar nors pusės 
žingsnio į priekį, Jei nori, paaiškinsiu, kodėl tau taip sunku 
įveikti tą paskutinį žingsnelį — Apsišaukėlio balsas pasikeitė, 
jis tapo pamokomas. Atsitraukęs nuo sienos, paėjo kiek į šo- 
ną ir atsidūrė lygiakraščio, mus siejančio trikampio viršūnėje.— 
Ir žuvys, ir paukščiai, ir žvėrys prieš susiporuodami atlieka sa- 
votišką vedybinį ritualą. Specialistų nuomone, tie vaidinimai ir 
šokiai yra ne kas kita, kaip ilgainiui pakitę grasinimo ar atakos 
judesiai. Trumpai kalbant, kiekvienas gyvūnas turi tam tikrą as- 
meninę, aiškiai apibrėžtą zoną ir instinktyviai pasiruošęs pulti 
bet kokį įsibrovėlį, peržengusį jo ribas. Bet šitaip sutinkant visus 
be išimties neįmanoma būtų ir poruotis. Susiporuoti įmanoma tik 
pralaužus asmeninės zonos ribas ar atvėrus į ją duris. Štai todėl 
ir turėjo atsirasti tie vedybiniai ritualai, kurių pozos ir judesiai 
primena puolimą, tačiau tikroji jų paskirtis — sutrikdyti part- 
nerio savisaugos instinktą ir nukreipti dėmesį. To paties reikia 
ir Žmonėms. Galima tai vadinti įsimylėjimu, bet iš esmės tai tas 
pats puolimo instinktas, tik kiek nudailintas ir apkaišiotas plun- 
ksnomis. Šiaip ar taip, galutinis tikslas panašus — įsibrauti į 
draudžiamą zoną ir užpulti. Iš savo patirties žinau, kad Žmonėms 
ta riba yra maždaug už dviejų su puse metrų nuo partnerio. Ir 
jėigų pavyksta peržengti tą saugomą ribą, nesvarbu kaip, — aI 
pakalbinus gražiais žodžiais, ar suviliojus kokiu ryškiu blizgan- 
čiu rutuliukų — tada tikslas pasiektas. Ir nors taip priartėjęs, 
geriau matai tikrąjį partnerio veidą, aprėpti žvilgsniu visą jo 
kūną, priešingai, daug sunkiau. Čia geriau pagelbsti lytėjimas 
ir uoslė. 

— Ką gi tu, po galais, nori pasakyti? 

— Jei žengtum pusę žingsnio, iškart atsidurtum ties ta dviejų 
su puse metrų riba. 

— Ir kas tada? 

— Na, tu vis dėlto stuobrys! Juk tu gavai tai, ko iš jos mal- 
gsnio ir, nori ar nenori, iš tavęs bus pareikalauta tą leidimą pa- 
teikti. Suprantama, leidimas kartu yra ir pasas. Jį gavęs, privalėsi 
atsisakyti visų teisių ir dingsčių sugrįžti į dėžę. Atrodo, kol kas 
tau dar baisu tai pripažinti. Dėl to ir vilkini. Ir jai rankas surišai. 
Tu tiesiog sustabdei laikrodį. 

Ką gi, jo tiesa. Štai ji stovi priešais mane, sustingusi, nepabai- 
gusi judesio, užkišusi pirštus už kelnaičių gumelės, ir laukia. O 
jos akys, klaidžiojančios man virš galvos, tarsi ko ieškotų toli- 
moje erdvėje, plačiai atmerktos ir sustingusios kaip dirbtinės. 

— Ką gi daryti? 

— Tu sakei, kad tarp Žmonių, nesidominčių naujienomis, ne- 
būna piktadarių?..— Apsišaukėlis prarijo frazės pabaigą ir išsi- 
šnypštė nosį — Man atrodo, tu, šitaip nemėgstantis naujienų, 
prieštarauji pats sau — bijodamas, jog tuoj išsipildys tavo troš- 
kimai, bandai sustabdyti laiką. 

— Tikriausiai toks triukas man būtų per sunkus. 

— Kadaise skaičiau apie vieną vyriškį, gyvenusį su savo myli- 
mosios iškamša. Žinoma, iškamša už gyvą mylimąją kur kas iš- 
tikimesnė ir paslaugesnė, o be to, ir visai apčiuopiama. 

— Deja, aš tokio polinkio neturiu. 

— Ką gi, viskas aišku. Man rodos, tau belieka padaryti išva- 
das. Šiaip ar taip, akivaizdu, kad tu nė nemanai lįsti iš dėžės. 

— Ar aš tau nesakiau, kad prieš eidamas į kliniką sunaikinau 
Res 

„„Tada gal paklausiu kitaip: kur tu esi dabar, šią akimirką, 
ir ką veiki? 

— Pats matai. Esu čia, klausausi tavo paistalų. 

— Suprantama... Tokiu atveju, paaiškink, kas ir kur šiuo metu 
rašo šiuos užrašus? Ir kas gi tas vyrukas, kuris tūno dėžėje ir, 
šviečiant plikai persirengimo kambario lemputei, krantinėje, ap- 
rašo visą šią istoriją? 

— Gerai, jei taip labai nori, tegul būna tavo tiesa. Bet tada ir 
tu turėsi pripažinti, kad esate tik Mano vaizduotės sukurti, 

— Šito nenuginčysi. 

— O juk iš tiesų realiai egzistuoja tik vienas žmogus. Tas, 
kuris šiuo metu teberašo į sąsiuvinį... Viskas tėra jo vieno sura- 
šyti žodžiai. Net ir tu esi priverstas tai pripažinti. Bet ar tau 
neatrodo, kad rašantysis linkes ir toliau tęsti savo užrašus? Ir 
vien dėl to, kad nenori išlįsti iš dėžės. 

-— Tu per daug įtarus. Aš juk laukiu, kol išdžius mano balti- 
niai. Kai tik jie bus sausi, tuoj pat iškeliausiu. Matyt, pernelyg 
ilgai mirkau po dušu ir dabar visas drebu iš šalčio. Į dėžę g7į- 
žau tik slėpdamasis nuo vėjo. O visai ne todėl, kad negaliu at- 
sitraukti nuo savų užrašų. Štai tik parašysiu šią paskutinę eilutę. 

— Tu tikras, kad išdžiūvus baltiniams eisi į pasimatymą su 
mumis? 

— Susiruošti man vieni niekai, daiktų, kaip jau esu sakęs, 
turiu labai nedaug. Atvirai kalbant, norint palikti dėžę, būtinas tik 
vienas daiktas... vienas vienintelis... Be jo žmonėms nepasirodysi... 
Turbūt supranti... reikia kelnių. Kelnės... taip, jeigu yra kelnės, 
galima ramiai susilieti su minia... Net jeigu tu pusnuogis, bet su 
kelnėm — viskas gerai... O štai, jeigu sumanysi išeiti į gatvę ap- 
sivilkęs puikiu švarku ir apsiavęs batais, bet be kelnių, iškart kils 
triukšmas. Civilizuota visuomenė — tai savotiška kelnių vi- 
suomenė. Laimė, aš laiku numačiau, kad netrukus turėsiu į ją 
sugrįžti, ir neseniai įsigijau naujutėles madingas kelnes. Pirmą- 
kart jas apsimoviau, kai praėjusią savaitę rengiausi eiti į klini- 
ką. Kelnių pakaba sulankstoma — dėl jos rūpesčių neturėsiu. Iš 
daiktų dar pasiimsiu fotoaparatą — tai pagrindinis mano darbo 
įrankis... Dėl likusios mantos nesuksiu sau galvos. Viską, kas 
man trukdys, be gailesčio mesiu šalin. Pala, o gal geriau neiš- 
mesti? Gal geriau :perleisti: +u0s. daiktus tau? Prausimosį reikme- 
nys, skutimosi peiliukai, degtukai; “popieriniai puodeliai, "kamš: 
ausims, termosas, automobilio. veidrodėlis, izoliačinė: juos: 

„O tabletes nuo viduriavimo, akių lašus, jodą ir kitus vaistus, 
e reiks išmesti — tu" "jų turi kaip šieno... Šešios iliustracijos, iš- 
kirptos i$ „Geriausių nuogos natūros nuotraukų" antrojo tomo it 
toms nuotraukoms žiūrėti skirtas: vamzdelis;., "Kaip juo:naudotis; 
suprasi, VOs paėmęs į rankas. „Dar - — „kišeninis žibintuvėlis; tuūši: 
nukai; taip pat. plastmasinė lenta; "Titinėlis: viglos:: Ar“ kitokie. kas“ 
dien naudojami įnagiai, kuriuos kartais nežinai nė kaip pava- 
dinti... Atrodytų, jie visai beverčiai, bet bent kiek susipažinus 
su ŽmMogaus-dėžės gyvenimu, aišku, jog tai gerai apgalvotas būti- 
niausių daiktų rinkinys. Žinoma, nesitikiu už juos kokios padė- 
kos, — tegul tai būna žŽmogui-dėžei prideranti atsisveikinimo dova- 
na. Beje, iš pradžių gal ir neblogai būtų turėti tranzistorinį imtuvą. 
Jeigu tu, kaip ir aš, išsiugdysi imunitetą naujienų nuodams — 
tada kas kita, bet kol įprasi, kartkartėmis bus nyku.... 

— Iš tikrųjų, ar yra bent truputis vilties, kad tavo skalbiniai 
pagaliau išdžius, ar ne? 

— Visai neseniai liovėsi liję ir Oras dar prisigėręs drėgmės. 
Bet vis tiek, jie jau kiek pradžiūvę, o kai auštant pasisuks vėjas, 
kaipmat bus sausi. 

— Vadinasi, dar tamsu? 

— Kaip tik dabar virš horizonto linijos kažkas sušvito. Tik- 
riausiai kranto link artėja sepijų žvejybos laivas. Jam šiuo metu 
pats darbymetis. Bet čia pat ir aušra. 

— Nėra ko per daug lepintis,— jei baltiniai pussausiai, nusi- 
kabink juos ir renkis. Kai pasitaiko netyčia apsišlapinti — šiek 
tiek pakenti, ir glaudės puikiausiai išdžiūsta tiesiog ant kūno. 
Jeigu šitaip vilkinsi laiką, mums galų gale atsibos laukti. 

— Aš truputį persišaldžiau. Kojos dega nuo karščio, 0 visą 
kūną krečia drebulys — galbūt ir dėl miego stygiaus... Kai už- 
žarsčiau kojas smėliu, pasidarė kiek geriau... Bet vis tiek šalta... 
Matyt, per ilgai stovėjau po dušu. Kai buvau atėjęs čia praėju- 
sią savaitę, labai skaudėjo žaizdą, todėl nė nemaniau praustis, ir 
štai dabar gavau nusigremžti visą trejų metų purvą... Visiškai 
sutryniau naujutėlaitį muilo gabalą. Pamatytum, koks buvo tas 
muilas — vienintelis egzempliorius, pagamintas pagal specialų 
užsakymą... Tiesą sakant, jis atsirado dėl to, kad turėjau marias 
laiko... Dar tiksliau — man reikėjo duoti rankoms darbo, kad 
galėčiau lengviau susikaupti — šią savaitę juk buvo: apie ką pa- 
galvoti... Pabandžiau iš „muilo išpjauti moters kūną. Iš. pradžių 
norėjau padaryti jos statulėlę, bet nepakako gabumų. Tiėsa, sie- 
kiau neatitrūkti nuo realybės — į tarpkojį jai įsodinau iš savo 
nosies išpeštų gyvplaukių, bet vis tiek ji labiau panėšėjo į var- 
lę nei į moterį. Na, tiek to, norėjau tik pasakyti, jog tai buvo 
aukščiausios klasės rankų darbo gaminys, kad ir kokios būtų 
buvęs formos. Iš pradžių ilgokai stovėjau „po dušu, paskui išmui- 
linęs vietoj plaušinės trumpikes, ėmiau iš visų jėgų save trinti. 
Iki skausmo gremžiau odą nagais, po to vėl stojausi po dušu. Ir 
taip keturis kartus, kol pagaliau nuo mano kūno ėmė bėgti be- 
veik skaidrios vandens čiurkšlės. Keturis kartus išsimuilinau ir 
galvą — tik tada ėmė atsirasti šiokia tokia puta. Bet tikro pasi- 
tenkinimo vis dėlto nejutau. Maniau, kad nusiprausęs jausiuosi 
panašiai kaip kadaise, kai po ilgesnės pertraukos nusimaudyda- 
vau vonioje — brūkšteli pirštu per odą, o ji sugurgžda tarsi 
braukiant per sausą ir švarią stiklinę... Šiandien buvo kitaip... 
Sunaudojau visą gabalą muilo, rankos taip pavargo, kad nepajė- 
giaų jų nė kilstelėti, kūnas perštėjo, lyg nuo jo būtų nunerta 
oda... Dargi ėmė pykinti... Ką gi, paaiškėjo, kad trejų metų pur- 
vo vienu gabalu muilo nenuplausi... Pagaliau, kas žino, jei nu- 
gremžčiau viską iki kaulų, gal paaiškėtų, jog ir jie prisigėrę pur- 
vo,, 

Kai iki soties pasiprausęs nukritau pailsėti ant paplūdimio 
smėlio, išgirdau ūžimą — sakytum nuo šlaito vis didėjančiu grei- 
čiu ant manęs lėktų sunkvežimis. Bet, pasirodo, ūžė ne sunkve- 
žimis, 0 vandens siurblio motoras. Tai bent apsijuokiau: vanduo 
juk sūrus, iš šulinio, iškasto čia pat, ant jūros kranto. Tad nors 

trejus metus prauskis, nors odą nusigremžk, purvas vis tiek liks... 

— Įdomu, kada greičiau pavargsti — plepėdamas ar klausy- 
damasis plepalų? 

— Štai kaip? Pagaliau pradedu tave suprasti. Tu nutarci, kad 
visa tai tuščia išmonė, ir nori kuo greičiau užčiaupti man burną? 
Bet nesusimąstei, jog prasimanymas gali būti daug tikresnis nei 
pati tikrovė. Pavyzdžiui, štai šis gydytojo kabinetas, taip pat 
ir jūs abu,— tai tik mano dėžės sienų įrašai. Taip, paprasčiausi 
įrašai. Sėdėdamas savo dėžėje, tu nesugebi to net įsivaizduoti — 
beje, tuo ir skiriasi tikras daiktas nuo padirbinio. Tikra dėžė — 
vienišo žmogaus slėptuvė, iš jos aš dabar ir žvalgausi... Manęs 
niekas nemato, ir todėl man nereikia apsimetinėti, nereikia slėp- 
ti savo tikrojo veido... Mano gofruoto kartono dėžės sienos, su- 
gėrusios trejų metų prakaitą ir kvėpavimą, tirštai išmargintos 
mano užrašais..— tai pilnas mano rinktinių minčių leidimas... Tai 
mano gyvenimo aprašymas... Čia yra ir schemų, nurodančių man, 
kur galima rasti maisto, ir kitokių įrašytų atminčiai užrašų... Kai 
kurių schemų ir hieroglifų reikšmės aš ir pats jau nebesuprantu... 
Šiaip ar taip, čia surinkta viskas, kas man svarbu. 

— Kiek rodo tavo laikrodis? 

— Penkios... be aštuonių minučių... 

— O pradėjai rašyti, kiek atsimenu, aštuoniolika minučių po 
trečios. Nieko sau laikrodėlis! Jis rodo, kad tu rašai tik vieną 
valandą ir trisdešimt keturias minutes! 

— Tau ne pro šalį būtų prisiminti, kad esi viso labo mano 
įrašas. Tau atrodo, jog aš delsiu išsiskirti su savo dėže? Bet 
vos tik, tavo patariamas, sunaikinsiu dėžę, išnyksi ir tu — kaip 
visi jos sienų įrašai. 

— O tu, ko gero, esi Ooptimistas! 

— Tik per tave aš išmokau neapkęsti pats savęs. 

— Na gerai, paskaičiuokime, kiek tavo sąsiuvinyje prirašyta 
puslapių — regis, penkiasdešimt devyni? Per vieną valandą tris- 
dešimt keturias minutes — penkiasdešimt devyni puslapiai... Kad ir 
ką sakytum, tai neįmanoma... Ne veltui aš esu tiek kartų tave įspė- 
jęs —- nepaistyk niekų. Noriu, kad prisimintum ankstesnę pra- 
eitį. Kiek vidutiniškai puslapių įstengi prirašyti per valandą? Vi- 
dutiniškai ir puslapio neparašai. Net ir labiausiai įsijautęs para- 
šai keturis puslapius. Bet tai jau būna nežmoniška keverzonė. 

— Kartais parašydavau ir daugiau. 

— Puiku! Kad nereiktų ginčytis, tarkim, jog prirašai penkis pus- 
lapius per vieną valandą. Penkiasdešimt devynis puslapius padaliję 
iš penkių gausime vienuolika, ir keturi dar liks... Tai apytikriai 

dvylika valandų... Beje, tu jau baigi dar vieną puslapį, tad, sa- 
kykim, kad rašei lygiai dvylika valandų. Be to, per jas negėrei, 
nevalgei, vien tik rašei. Vadinasi, jei pradėjai trečią valandą 
nakties, tai šiuo metu turėtų būti bent jau trečia valanda dienos.“ 

— Atleisk, bet šie užrašai mano. Ir mano reikalas, kaip juos 
rašyti. 

— Tam tikromis aplinkybėmis tai-gal ir įmanoma. Pavyzdžiui, 
jeigu tu nežinia kokiais sumetimais būtum nusprendęs rašyti vi- 
siškas nesąmones. Arba jeigu daugiau nei dvidešimt keturias va- 
landas būtum buvęs be sąmonės. Arba jeigu būtų įvykusi neregė- 
ta gamtinė katastrofa ir po jos sulėtėjęs žemės sukimasis apie 
savo ašį. Bet ar ne logiškiau, užuot kūrus šias neįtikimas hipote- 
zes, paieškoti kitos, daug paprastesnės? Tarkim, man atrodo, jog 
ne tu esi tikrasis šių užrašų autorius. Tai yra aš Manau, kad rašai 
ne tu, o kas nors kitas. 

— Užteks tų išvedžiojimų! Rašau būtent aš ir niekas kitas! 
Tai aš dabar esu tamsioje, jūros kvapų prisigėrusioje pakrantė- 
je. Persirengimo kambaryje tiesiai man virš galvos kabo plika, 
blausiai spingsanti lemputė, apie kurią plakasi aibė smulkių va- 
bzdžių. Šit visas jų būrys siūbtelėjo žemyn ir tarsi lietaus lašai 
subarbeno į dėžės stogą, ir aš supratau, jog vabzdžiai didesni nei 
man atrodė, žiūrint iš apačios. Šiuo metu aš deduosi į burną ci- 
garetę... braukiu degtuką... jo liepsna apšviečia nuogus mano 
kelius... nuleidžiu degančią cigaretę prie kelių... jaučiu karštį... 
Bet kokiu atveju tai tikrų tikriausia realybė. Jeigu aš dabar nu- 
stočiau rašęs, daugiau neatsirastų nė vieno hieroglifo, nė vienos 
irazės. | 

— „O gal iš tikrųjų rašo kas nors kitas, kokioj nors kitoj 
vietoj? 

— Kas gi? 

— Kad ir aš. 

— Tue 

— Taip, galimas daiktas, kad rašau kaip tik aš. Galbūt aš iš- 
sigalvojau ir tave, tokį vyruką, kuris paisto nebūtus dalykus 
apie mane. | 

— O kam? 

— Gal, pavyzdžiui, tam, kad demaskuočiau žmogų-dėžę, o šiam 
tikslui pirmiausia noriu sukurti iliuziją, jog jis iš tikrųjų egzis- 
tuoja. 

— Deja, rezultatas būtų priešingas. Jeigu manysim, kad auto- 
rius esi tu, žmogus-dėžė iškart pavirs tavo vaizduotės kūriniu, 
argi neaišku? 

— Gerai, tada tegul būna priešingai — tam, kad įrodyčiau, 
jog Žžmogus-dėžė — prasimanymas, aš stengiuosi sukurti įspūdį, 
kad tikrovėje jis neegzistuoja. 

— Na žinoma! To aš ir tikėjausi! O ir ką gi tau beliko sugal- 
voti? Bet kad ir kaip vikriai žaistum žodžiais, tai tik beprasmiš- 
kas spyriojimasis. Nes aš turiu dar ir daiktinį įkaltį, be to, ne- 
abejotinai materialų. Prieš pradėdamas su tavimi derėtis, aš, ko 
gero, turėjau iškart apie jį pasakyti. Jei būtum žinojęs, kad atė- 
jau ne tuščiomis rankomis, gal nebūtum elgęsis taip neapdairiai... 
Ne, ne, neketinu to daikto kaip nors panaudoti prieš tave — jei 
būčiau norėjęs, seniai būčiau tai padaręs... Tik patariu — per 
derybas būk kiek geranoriškesnis ir nuoširdesnis. O daiktinį 
įkaltį aš tau atiduosiu, vos tik baigsim derėtis. 

— Didžiai dėkingas, nors nė nenutuokiu, ką reiškia tavo užuo- 
minos. 

— Užteks, na, užteks! Darosį nuobodu, 0 ir mano kantrybė 
tuoj išseks — ir taip nuolat neišsimiegu. Neseniai vienas vyrukas 
medžiojo mane su pneumatiniu šautuvu. Man pavyko tą šaulį 
susekti. 

— Šiose vietose daug kas turi pneumatinius šautuvus. Turbūt 
dėl to, kad prisiveisė daugybė žebenkščių, kurios siaubia višti- 
des.— Staiga įsiterpusi, ji pakartojo jau anksčiau pasakytus žo- 
džius. Tai man priminė, kad laikas vis dėlto eina, nepaisant suk- 
tų gydytojo išvedžiojimų. Nenorėjau jos įžeisti, bet negalėjau 
leisti, kad ji -palaikytų apsimetėlį žmogų-dėžę. 

— Deja, yra vienas sunkiai paneigiamas įkaltis. Beveik tą 
pat akimirką, kai į mane šovė, aš, kaip ir pridera profesionaliam 
fotoreporteriui, nuspaudžiau fotoaparato užraktą. Juostelę išryš- 
kinau tą patį vakarą. Atvaizdo kokybė gana pakenčiama. Gerai 
matyti iš nugaros nufotografuotas vyriškis, kuris, spausdamas po 
pažastimi pneumatinį šautuvą, bėga šlaitu į viršų. Originalus 
plaukų kirpimas, kostiumas pasiūtas pagal užsakymą, kad pa- 
slėptų pakumpusią nugarą, ties keliais suglamžytos kelnės, nors 
ir iš puikios medžiagos, ir, pagaliau, batai be užkulnių...— Aš stai- 
ga kitu balsu pasakiau jai: — O dabar mažumėlę pabūkime de- 
tektyvai. Iš šukuosenos matome, kad vyriškis ne itin paiso žmo- 
nių nuomonės, iš drabužių — kad jis priklauso turtingesniųjų 
sluoksniui ir kad dažnai sėdi sulenkęs kelius, iš batų — kad 
dirbant turi dažnai apsiauti ir nusiauti... Kokią tu padarytum iš- 
vadą? Ne taip jau sunku atspėti, kas tas vyriškis, — vaizduotėje 
iškart iškyla praktikuojančio gydytojo paveikslas. Be to, matyti, 

kad fotografuota prie sojų fabriko, kuris yra čia, kalvos apačio- 
je... 

Bet štai situacija greitai keičiasi. Apsišaukėlis, iki šiol stovėjęs 
ramiai ir abejingai, tarsi tikra „šiukšlių pintinė, kuriai išdygo 
kojos, staiga triukšmingai subruzdo. Polietileno užuolaidėlė pra- 
siskleidė ir pro ją pasirodė ilgas vamzdis. Suprantama, pneumati- 
nis šautuvas. Jis nukrypo tiesiai man į kairę akį. 

— Liaukis!..— nerūpestingai tariau, bandydamas viską paversti 
juokais.— Aš nuo pat gimimo bijau visokių plonų ilgų daiktų, 
slėpk jį greičiau... 

— Ar atiduosi negatyvą? 

— Būčiau kvailas, jeigu būčiau jį atsinešęs! Juk tai mano 
atsarginis pėstininkas — tik jį turėdamas, galiu su tavim kalbė- 
tis kaip lygus su lygiu. : 

— Apieškok jį! — šaižiu balsu įsakė moteriai apsišaukėlis. 

Ji dvejojo. Žiūrėjo į mane, tarsi maldaudama pasigailėti. Ran- 
kos sukryžiuotos ant krūtinės, galva atlošta, 0 visas kūnas pa- 
sviręs į priekį. Jai palinkus pirmyn, plačiai prasivėrė išlyginti 
balto chalato skvernai. (Kada ji spėjo apsirengti?) Užsegta tik 
viena viršutinė saga. Po chalatu ji buvo visai nuoga. Žinoma, 
to ir reikėjo tikėtis, bet aš vis dėlto sutrikau. Nuogumas po 
chalatu kur kas atviresnis nei paprastas nuogumas. Medicininis 
chalatas atrodė tarsi ne chalatas, — jis virto iškilmingų apdaru, 
tinkamu aukojimo ceremonijai. Lyg ištekintas, kupinas vidinės 
įtampos, stangrus, gracingas kūnas, —- jis masino kaip nesuvokia- 
mai veikiantis mechanizmas. Tik smulkus smakras ir apvali 
pilvo apačia atrodė vaikiškai ir nekaltai. Karštligiškai galvojau, 
ką man daryti. Rausiausi smegeninėje kaip svetimame lagamine 
ir nieko nepajėgiau surasti. Norėdama sulaikyti priekin svyrantį 
kūną, ji žengtelėjo kaire koja į priekį. Mano regėjimo laukas 
tuoj pat susiaurėjo, o sieloje užgimė noras kovoti. Nors pats nesu- 
pratau kodėl. 

— Na gerai, gali nevargti, atiduosiu pats.— Nuėjęs prie pin- 
„tinės su daiktais, paėmiau savo alpinistinį (greičiausiai jis buvo 
nupirktas dar amerikiečių okupacijos laikais) daiktmaišį, atrišau 
jį ir ištraukiau žaislinį, iš audeklo pasiūtą krokodiliuką.— Ir vis 
dėlto aš iškart supratau, kad jūsų kėslai negražūs. Įtartinai ma- 
lonūs buvo jūsų pasiūlymai... 

Žaislas, iš audeklo pasiūtas krokodiliukas, kurį laikiau ran- 
koje, buvo apie 45 centimetrų ilgio ir apie 16 centimetrų pločio, 
su raudonais plačiai pražiotais nasrais, šviesiai rudais gumburė- 

liais ant nugaros ir ant letenų galų, baltomis plastmasinėmis aki- 
mis ir iltimis. Nė neabejoju, kad kiekvienas, pamatęs šią linksmą 
ir tokią nekaltą lėlę, liaujasi buvęs agresyvus. Vaikui šis kroko- 
dilas atrodys baisokas, o daugumą suaugusiųjų, kaip visi vaikiški 
žaislai, jis nuteiks taikingai. Žinoma, dabar tai buvo ne žaislas. 
Tai buvo kažkas panašaus į „Juodąjį Džeką“, kurį susiradau, ge- 
rai apmąstęs šių vietų gyventojų psichologiją. „Juodasis Džekas“ 
— ne kažkoks kortų lošimas, o populiarus piktadarysčių įnagis, 
kurį yra nepaprastai pamėgusi mafija bei slaptoji policija. Iš- 
traukęs iš vidaus poroloną ir išpylęs pjuvenas, paprastai 
nešiodavausi jį kaip tuščią maišelį, bet šįryt, paakintas blogos 
nuojautos, prikimšau paplūdimio smėlio. Manau, kad paėmęs 
krokodilą už uodegos ir pamosavęs juo kam nors prieš nosį — 
bet ką išgąsdinsi. Jeigu gerai užtvotum, turbūt pralaužtum ir 
kiaušą. Žinoma, taip juo švaistytis aš nė neketinau. Pagaliau 
esminis „Juodojo Džeko“ privalumas ir yra, kad veik be jo- 
kių sužalojimo žymių juo galima mirtinai užmušti. O paskui 
tereikia patraukti pilvo apačioje įtaisytą užtrauktuką“ ir 
kokiam nors užkampyje iškratyti smėlį. Jeigu kokios, niekam ir 
į galvą neateis, kad paprastas skudurinis maišelis buvo panaudo- 
tas kaip ginklas. 

Taigi, paėmęs tą žaislinį krokodiliuką už uodegos ir dėdamasis, 
jog noriu jį parodyti, žengtelėjau apsišaukėlio link ir pakanka- 
mai priartėjęs, stipriai iš apačios į viršų trenkiau per kyšantį 
vamzdį. Smūgis buvo tiesiog triuškinanti“ — greičiausiai dėl 
staigumo. Šautuvo vamzdis įsirėžė į langelio briauną, 0 dėžė 
šoktelėjo į viršų. Taip netikėtai užkluptas gydytojas apmaudžiai 
sustaugė. Kartu pasigirdo pokštelėjimas — tartum būtų sprogusi 
ant vinies užvažiavusio dviračio padanga. Tai buvo šūvis. Kulka 
tikriausiai pataikė į lubas, nors cvaktelėjimo ir neišgirdau. Iš- 
plėšiau priešininkui iš rankų šautuvą. Bet gydytojas, nenorėdamas. 
pasiduoti, iškišo rankas pro langelį ir neįtikėtinai stipriai, kaip va- 
nagas į balandėlę, įsikibo man į dešinį skruostą. Smėlio prikimštu 
krokodilu tvojau priešininkui per blauzdas. Pasigirdo duslus, 
klampus čiaukštelėjimas — tarsi į gyvą medį būtų įsirėžęs kirvis. 
+ Gydytojas suklykė ir atitraukė ranką. Nuo tokio pratiso klyks- 
mo, kuriame susiliejo ištisa garsų skalė, mane išpylė prakaitas. 
Panorau jį nutildyti ir jau ketinau vožti per dėžės viršų, bet su- 
sitvardžiau. Pagailo dėžės. Sudaviau gydytojui per plikas blauz- 
das dar kelis kartus, tik šįkart apdairiai (visai nenoriu, kad jis čia 
pardribtų sulaužytomis kojomis!), ir jis, susirietęs ir visas sulin- 
dęs į dėže, vėl pavirto ana nekenksminga šiukšlių pintine. Iš dė- 

žės sklido tik panašūs į vandentiekio gurgėjimą garsai — net įsi- 
vaizduoti buvo sunkų, kad ten tūno žmogus. Pirmą kartą taip 
abejingai pažvelgiau į dėžę. Pro langą įspindę blyškūs saulės 
spinduliai užliejo tinkuotas sienas, ir kambarys sutvisko baltai, 
o dėžė atrodė kaip jo viduryje išskobta Ola. 


Pagaliau nesvarbu, ar tuos užrašus rašau aš, ar ne aš (kol kas 
ir aš turiu pripažinti apsišaukėlio atrastą laiko paradoksą). Kad 
ir kieno rašomas, pasakojimas, mano manymu, nebetenka pras- 
mės. Šiaip ar taip, kitą sceną įsivaizduoju tik tokią. Aš atsisuku 
ir žiūriu į ją... Dabar rašantysis turi pasirinkti, kokią jos elgseną 
aprašyti. Nuo to, kaip ji elgsis, priklausys, ką aš įgysiu arba 
prarasiu, atsisveikinęs su dėže,— norom nenorom turėsiu daryti 
išvadas. Pavyzdžiui, ar ji mane pasitiks atsisegusi visas chalato 
sagas, ar, priešingai, visiškai užsisagsčiusi.. Nors sagos, ko 
gero, ne svarbiausia... Galimas daiktas, ji tiesiog užmirš jas užsi- 
segti iš išgąsčio arba, atvirkščiai, gali būti ir taip, kad bus už- 
sisegusi visas sagas, norėdama mane pasitikti kuo iškilmingiau, 
nemenkindama sagų atsegimo ceremonijos. Būdamas per du su 
puse metrų nuo jos aš lengvai viską suprasiu, išvydęs jos veido 
išraišką. Jeigu iš jos veido sklis ramybė, kurios nesutrikdys jo- 
kia įtampa, vadinasi, jos ir gydytojo santykiai galutinai pašliję ir 
aš ją išgelbėjau nuo prievartos ir šiurkštumo. O jeigu, priešingai, 
ji bus išsigandusi, vadinasi, jie iš pat pradžių buvo bendrininkai 
ir aš tik atsitiktinai išvengiau pražūties... 


Ne, jau iš tikrųjų pakaks! Visa tai paistalai, dėl jų neverta 
gaišti laiko. Didžiausias šio pasakojimo trūkumas — ne nesklan- 
dumas, greičiau atvirkščiai, jis pernelyg jau nudailintas. Tikrovė 
nelyginant mozaika, iš kurios iškritę dalis fragmentų, kur kas 
prieštaringesnė ir daug labiau sutrūkinėjusi. Vis dėlto, ar pras- 
minga, vienąkart pradėjus tvirtinti, jog aš galbūt esu visai ne aš, 
iki šiol leisti man gyventi? Rodos, jau esu sakęs, kad žmogus- 
dėžė — ideali auka žudikui. Gydytoju dėtas, aš iškart būčiau pa- 
siūlęs savo svečiui puodelį arbatos. Jo profesijos Žmogui nieko 
nereikštų įvarvinti į tą puodelį lašą nuodų! O kas... o kas jei... 
jis mane tokiu puodeliu arbatos jau pavaišino? Kodėl gi ir ne? 
Tai visai įmanoma. Ir kas įrodys, kad šią akimirką aš dar gyvas? | 

(PARODYMAI RAŠTU) 


Viskas, ką parašysiu, — gryna tiesa. Jūs klausėte, kas man 
žinoma apie lavoną, išmestą į krantą pajūrio T. parko terito- 
rijoje. Aš laisva valia ir nieko neslėpdamas pareiškiu štai ką. 


Pavardė ir vardas: C 

Gyvenamoji vieta: (grafa neužpildyta) 
Profesija: gydytojo padėjėjas (sanitaras) 
Gimimo data: 1926.III.7 


Mano tikra pavardė C., 0 tą, kuria anksčau buvau užsire- 
gistravęs sanitarijos valdyboje ir kuria esu žinomas kaip prak- 
tikuojantis gydytojas, iš tikrųjų priklauso ponui karo gydyto- 
jui, buvusiam medicinos dalinio vadui, karo metais, kai tar- 
navau armijoje sanitaru, tačiau minėtojo asmens pavardę pa- 
sisavinau jam žinant ir sutinkant. 

Iki šiol nė karto nebuvau baustas ar trauktas baudžiamojon 
atsakomybėn, taip pat niekada nebuvau įtariamas padaręs nu- 
sikaltimą ir tardomas policijoje ar prokuratūroje. 

Valstybinių pareigų iki šiol nėjau, apdovanojimų neturiu, 
pensijos ar pašalpos negaunu. 

Esu nevedęs, nors, kalbant apie šeimyninę padėtį, reikėtų 
pasakyti, kad iki praėjusių metų gyvenau neįregistruotoje 
santuokoje su N. N., kuri dirbo klinikoje medicinos seserimi, 
o kartu tvarkė ir visą namų ūkį bei išlaidas. Anksčiau N. N. 
buvo teisėta pono karo gydytojo žmona, jo vardą aš ir pasi- 
skolinau pradėjęs savarankišką gydytojo praktiką, tačiau jo- 
kių konfliktų dėl to nekilo, nes su minėta N. N. gyvenau ponui 
Ikaro gydytojui žinant ir neprieštaraujant. Iš pradžių mudu ge- 
rai sutarėme, tačiau, kai baigiantis praėjusiems metams pri- 
ėmiau dirbti medicinos seserį praktikantę Joko Tojamą, N. N. 
ūmai pasipiktino ir pasiūlė išsiskirti; aš sutikau, ir nuo to lai- 
ko gyvename atskirai, 

Karo metais tarnavau sanitaru ir, naudodamasis įgyta pa- 


tirtimi, ėmiausi gydytojo praktikos — ligonių atsiliepimai bu- 


vo kuo palankiausi, be to, aš neignoravau pono karo gydyto- 
jo, turinčio tikrą diplomą, patarimų. Ypač man sekėsi chirur- 
ginės operacijos, pavyzdžiui, apendikso operacija. Jeigu būsiu 
smerkiamas, kad neteisėtai ėmiausi gydytojo praktikos ir pa- 
sisavinau svetimą pavardę, pareiškiu, jog nuoširdžiai suvokiu 


savo kaltę, pažadu nuo šiol visai liautis praktikavus ir visus 
prašau man atleisti. 


O dėl pakrantėje surasto lavono, apie kurį manęs klausėte... 


(KAS ATSITIKO C.) 


Dabar tu rašai. 

Atrodo, esi pustamsiame kambaryje, kurį apšviečia tik lempa 
ant rašomojo stalo. Kaip tik šią akimirką tu pakėlei akis nuo 
„Parodymų raštu“ ir giliai atsidusai. Nekeisdamas kūno padėties, 
kiek pasuki galvą į dešinę ir pamatai siaurą šviesos ruoželį ties 
dešiniuoju stalo kampu. Šviesa iš koridoriaus skverbiasi pro ply- 
šį po durimis. Jeigu kas nors-stovėtų prie durų,:jo šešėlis. būtinai 
užtemdytų šviesos ruoželį. Tu S) Bepbynios; aekuodės: „ąštuo- 
nios sekundės... "Niekas. „nepiieina. su E 

„Baltos, 'savo- amžių“ jau nugyvenusios durys, rėžių: ir. išdaužų 
jose. nenuslėps“ nei 'dažų sluoksniai, «Tu: susimąstai,. paintimis 
bandai įžvelgti, kas. darosi anapus: dur; Koks tai: :garsas netikėtai 
patraukė: Aavū“. Aėmesi?“ Gal „pasigirdo?“ Ne, tų: "tikras, jog. neapsiri- 
kai./O: Štai, Ar vėl. "Nors: galbūt neteisingai. nustatei, iš. kub sklin- 
da. garsas. : -Pasisuki p langą: Brie 'sienios. stovi: lova, -ant jos. „guli 
žmogaus: dėžės: būstas. iš“ gofruoto'. kartono i tiksli. ja“: „kopija. 
Gal nerimauji, kad galiausiai ateis tikrasis žmogus-dėžė? Bet nė, 
į Žmogaus žingsnius tie garsai nepanašūs, jie per dažnį. Nepana- 
šu ir į šuns letenų tapnojimą. Tikriausiai tai vėl toji višta. Na ir 
kas per pasiutusi vištą — įjunko vaikštinėti naktimis. Kasnakt 
bastosi po kiemą ir kapstosi, ieškodama lesalo. Naktimis klajo- 
janti višta — kažin, ar tai retenybė, ar nelabai? Rodos, turėtų 
būti gerai nusipenėjusi, juk ji gali viena lesti vabzdžius, kurie 
naktimis ramiai išlenda iš savo slėptuvių, bet ne — ji perkarusi 
ir susitaršiusi, tarsi apipešiota. Matyt, už bet kokias neįprastas 
lengvatas vienaip ar kitaip turi sumokėti (atrodo, ėmei žavėtis 
didaktika?). 

Pridedi prie burnos nugertą stiklinę alaus. Bet tik suvilgai lie- 
žuvio galiuką ir vėl ją pastatai. Jautiesi toks prislėgtas, kad ne- 
gali gerti. Praėjo jau daugiau kaip keturios valandos, kai atsisė- 
dai prie stalo. Nors rugsėjis artėja į pabaigą, oras sumuręs ir slo- 
gus. Spiritu sumirkyta vata nusišluostai nuo kaktos srūvantį pra- 
kaitą, aplaižai sukepusias lūpas; negelbsti nei vėdintuvas, nei. 
kondicionierius. Ne, tu nepraleistum pro ausis kad ir tyliausių 
žingsnių. Tave kankina dvejonės, tave graužia nerimas. 

Ant stalo guli lakštas storo stiklo. Ant stiklo — pradėti rašy- 
ti „Parodymai raštu“. Parodymai apie atsitikimą, kurio dar neįvy- 
ko ir nežinia ar apskritai įvyks. Tu pastumi lapą į šalį ir atverti 
sąsiuvinį. Tai įprasto formato vertikaliomis oranžinėmis linijomis 
subrūkšniuotas sąsiuvinis... Nuostabu — nė nesitikėjau, kas! tu 
įsigysi net tokį pat kaip mano sąsiuvinį. Nepaklusniais pirštais 
atverti viršelį. Užrašai prasideda tokiais žodžiais: 


„Tai užrašai apie žŽmogų-dėžę. 

Aš pradedu juos rašyti dėžėje. Gofruoto kartono dėžė dengia 
mane nuo galvos iki šlaunų. 

Taigi šiuo metu žmogus-dėžė aš pats“. 


Pervertęs keliolika lapų, surandi švarų puslapį. Paimį tušinu- 
ką ir palinksti prie sąsiuvinio, ketindamas rašyti toliau, bet ne- 
trukus apsigalvoji ir žiūri į laikrodį. Iki vidurnakčio dar devy- 
nios minutės. Tuoj tuoj baigsis paskutinis rugsėjo šeštadienis. 
Tebelaikydamas rankose tušinuką ir sąsiuvinį, tu atsistoji. Eini 
prie lovos. Paverti dėžę ant vieno šono ir susilenkęs lendi į vi- 
dų. Su ja atsisėdi ant lovos krašto. Matyti, kad jau įgudai užsidėti 
ir nusiimti dėžę. Pakreipi ją taip, kad stalinės lempos šviesa kris- 
tų į langelį. Bet rašyti vis tiek per tamsu. Vietoj stalo po sąsiu- 
viniu pasidedį kvadratinę plastmasės plokštę ir pradedi rašyti: 


„Šio atsitikimo svarbiausi ypatumai tokie: vieta — miestas 
T., laikas — paskutinis rugsėjo pirmadienis...“ 


Rodos, vis dėlto ketini aprašyti atsitikimą, kuris dar nė ne- 
prasidėjo ir įvyks tik pirmadienį. Kodėl taip skubi? O gal per- 
nelyg pasitiki savimi? Jei būtuoju laiku sudarai būsimų veiksmų 
programą, tai gal jau paspaudei nuleistuką? Gal, nubrėžęs taria- 
mą kulkos skriejimo trajektoriją, tu jau matai maždaug vietą, 
kurion ji pataikys? Nori, kad aš perskaityčiau užrašus, kuriuose 
pasakoji, kas netrukus turi įvykti? Man rodos, šiuo metu gali 
būti tik vienas taikinys, ir jis vadinasi „Mirtis“. 

Tu vėl rašai. 


„„„Atkampiame pajūrio parko pakraštyje, kur vargu ar su- 
tiksi Žmogų, buvo išmestas į krantą nežinomo vyriškio lavo- 
nas. Ant skenduolio galvos uždėta kartoninė. įpakavimo dėžė, 
kuri dengė lavoną iki šlaunų ir virvelėmis buvo pririšta prie 
liemens. Peršasi išvada, kad tai bus žŽmogus-dėžė, kuris, pasta- 

ruoju laiku bastęsis mieste, atsitiktinai įkrito į kanalą ir buvo 
išmestas per potvynį į krantą. Jokių asmeninių daiktų nerasta. 
Ekspertizės duomenimis nustatyta, jog mirtis jį ištikusi maž- 
daug prieš trisdešimt valandų". 


Trisdešimt valandų... O tu — ryžtingas vyrukas! Tarkim, kad 
ekspertizė bus atlikta ankstų pirmadienio rytą. Grįžę trisdešimčia 
valandų atgal, pataikytume kaip tik į dabartinį laiką. Geriausiu 
atveju — pora valandų vėliau. Matyt, tu esi galutinai pasiryžęs. 
Staiga užverti sąsiuvinį, nušliuoži nuo lovos krašto ant grindų ir 
klaupiesi. Dėžė palinksta į priekį, o užpakalinis jos kraštas pa- 
kylą aukštyn. Dėžės viduje įtaisyti daiktai sųjuda ir, daužyda- 
miesi vienas į kitą, sukelia didelį triukšmą. Išsigandęs sukiesi iI 
rankomis bandai sulaikyti siūbuojančią dėžę. Pakėlęs galvą, įsi- 
klausai, kas darosi už sienų ir virš lubų, antrame aukšte. Išgąstis 
tarsi prityręs dažytojas vienu plačiu teptuko brūkštelėjimu užde- 
da tau ant veido kaukę. Ir akimirksniu džiūstantis lakas išvagoja 
tavo veidą daugybe smulkių raukšlelių. Labai jau tu, broli, ner- 
vingas. Reiktų realiau žvelgti į gyvenimą. Kad ir kaip stengtu- 
meis, daugiau nei pajėgi, nepadarysi. 

Tu pasisuki į duris, ištiesi pakumpusią nugarą. Pradedi žings- 
niuoti. Alkūnės tvirtai prispaustos prie šonų, abiejų rankų pirš- 
tai sukabinti... Bet nuėjęs vos tris žingsnius, vėl netenki jėgų. 
Pasisuki ir grįžti prie stalo. Sėsdamasis delnais suspaudi galvą. Po 
alkūne įspraustas sąsiuvinis išslysta ir be garso krinta ant stalo. 
Paskui tu sėdi ir nieko neveiki, vien galvoji. | 

Dabar įsmeigi akis į dengiančio stalą stiklo briauną. Kokia be- 
dugnė — nors Nėra nei atstumų, nei gilumos! Beribė, skaidri, 
šiek tiek žalsva žydrynė. Tai pavojinga spalva, ji masina bėgti. 
Tavo žvilgsnis skęsta toje žydrynėje. Tau atrodo, kad į ją pasi- 
nėręs, galėsi plaukti amžinai. Prisimeni, jog ši žydruma ne kartą 
tave viliojo ir anksčiau. Tai kunkuliuojančių už garlaivio sraigto 
bangų žydruma... Apleistame sieros rūdyne telkšančio vandens 
mėlis... Kaip želė melsvi žiurkių nuodai... Violetinė aušra, kurią 
išvysti belaukdamas pirmojo traukinio, kad važiuotum, kur akys 
mato... „Pagalbos savižudžiams draugijos“ arba, jei toks pavadi- 
nimas blogai skamba, „Mirties dvasios ramybėje klubo“ dalina- 
mų „Meilės akinių“ spalvoti stiklai. Prityrę meistrai ilgai ir 
kruopščiai klijuoja ant tų stiklų ploną plėvelę, spindinčią rūsčios 
žiemos saulės šviesa. Tik užsidėjęs tuos akinius, pamatai stotį, iš 
kurios išvyksta išsvajotas, niekada atgal negrįžtantis traukinys. 

O gal tu per giliai įlindai į dėžę? Ir dėžė, iš pradžių tau padė- 
jusi, ėmė nuodyti tave? Tikrai, esu girdėjęs, kad dėžė — taip pat 
pavojingas ŽžŽydrumos šaltinis. 


Lietaus, nuo kurio peršąla ir ima kosėti elgeta, spalva... Lai- 
ko, kuomet nuleidžiamos požeminių krautuvėlių užuolaidos, 
spalva... Neišpirkto iš lombardo, universiteto baigimo proga 
dovanoto laikrodžio spalva... Pavydo, dūžtančio į plieninę vir- 
tuvės indų plovyklą, spalva... Rašalo, kuriuo parašytas niekam 
nereikalingas asmens liudijimas, spalva... Savižudžio paskuti- 
„nio bilieto į kiną spalva... Ir anonimiškumo, ir žiemos miego, 
ir išvaduojančios nuo kančių mirties, ir kiaurymės, kurią iš- 
ėdė pats stipriausias šarmas — laikas, spalvos... 


Bet štai tu tik keliais centimetrais žvilgtelėjai aukščiau ir 
jau išvengei kritimo į bedugnę. Kad ir kaip tu susimąstytum, esi 
tik apsišaukėlis žmogus-dėžė. Pats savęs iš savęs neišguisi. Da- 
"bar tu apžiūrinėji reklaminį farmacinės firmos kalendorių, pakištą 
po stiklu. Centre atspausdintas firmos ženklas — kažkokiu loty- 
nišku aforizmų vainikuotas kreminės spalvos Hipokratas, jam 
iš kairės parašyta: „Vitamino C ir kortizono sezonas“, iš dešinės: 
„SEPTEMBER — krinta psichinis atsparumas“ ir panašūs kiek- 
vienam mėnesiui derantys medicininiai patarimai. Paskui tavo 
dėmesį patraukia raudoni hieroglifai kairiajame kalendoriaus 
kampe. Paskutinis rugsėjo sekmadienis. Tavo apskaičiavimais, 
viena diena vėliau bus surastas jūros pakrantėn išneštas sken- 
duolis... Rytoj... ne, ne rytoj — prieš kelias minutes „rytoj“ jau 
pavirto „šiandien“. Sekmadienis. Kad ir kiek stengtumeis nežiū- 
rėti į tuos hieroglifus, jie neišnyks. Kaip ir ateities spėjimas, kurį 
užrašei būtuoju laiku. Tu išsketi rankas per pečių plotį ir dedi 
"jas ant stalo krašto. Taip nepalyginamai geriau. Pasirėmęs alkū- 
nėmis ir perkėlęs svorio centrą priekin, galėsi bet kurią akimir- 
ką atsistoti. Kai nuleistukas jau paspaustas, joks saugiklis gEtS 
ciės susigrąžinti dvasios ramybę. 

Vis dėlto man nepatinka tavo pradėti „Parodymai raštu“. Pra- 
šau tavęs, prieš pakildamas nuo stalo, suplėšyk juos ir išmesk. 
Jeigu viskas vyks, kaip sumanei, jų nė neprireiks, o jei nepasi- 
seks, nepadės jokie „Parodymai“. 


(PARODYMAI RAŠTU. TĘSINYS) 


Dėl surasto lavono, apie kurį manęs klausėte, aš nė kiek 
neabejodamas tvirtinu, kad tai buvo ponas karo gydytojas, 
kurio pavardę pasiskolinau, idant pradėčiau gydytojo prakti- 
ką. Ponu karo gydytoju jį vadinu ne dėl kokių pasenusių 
luominių prietarų, bet vien todėl, kad šitaip jį pusiau juokais 
vadindavau daugelį metų, tai tapo mano įpročiu, 0 jam, manau, 
buvo malonu. Žinau, jog ponas karo gydytojas jau seniai troš- 
ko nusižudyti, todėl dabar negaliu sau atleisti ir iš visos šir- 
dies apgailestauju, jog galbūt nepakankamai juo rūpinausi ir 


laiku nuo to poelgio nesulaikiau. Labai norėčiau šiuos savo 


žodžius paaiškinti. 

Likus metams iki karo pabaigos, buvau pasiųstas į vieną 
lauko ligoninę ir paskirtas pono karo gydytojo padėjėju. Tuo 
metu ponas karo gydytojas buvo užsidegęs atrasti cukraus gą- 
vimo iš medienos būdą ir visa galva pasinėrė į tyrinėjimus, tad 
veik visus ligonius gydžiau aš. Laimė, mano puiki atmintis ir 
miklesni nei daugelio žmonių pirštai, todėl netrukus, pono karo 
gydytojo vadovaujamas, jau galėjau atlikti gana sudėtingas 
operacijas. Kalbant apie pono karo gydytojo mokslinius tyriį- 


mus, norėčiau priminti, kad karo metu cukraus labai trūko ir 
saldumynai buvo nepaprastai vertinami. Jeigu būtų pasisekę 
rasti cukraus gamybos iš medienos būdą — tai būtų buvęs 


tikriausiai pasaulinės reikšmės išradimas. Ponas karo gydyto- 
jas jau seniai buvo atkreipęs dėmesį, kad avys ėda popierių, 
kuris, kaip žinia, gaminamas iš medienos, todėl, nusprendęs, 
jog avių viduriuose esama aktyvių fermentų, gebančių per- 
dirbti celiuliozę į krakmolą, jis dienas ir naktis leisdavo StERĘ“ 
damasis tuos fermentus aptikti ir išskirti. 

Vieną dieną įvyko nelaimė — nežinia, ar ponas karo gydy- 
tojas užsikrėtė avių Žarnyno bakterijom, ar apsinuodijo bera- 
gaudamas savo apdorotos medienos mėginius, — šiaip ar taip, 
jis sunkiai susirgo. Tris dienas laikėsi aukšta temperatūra, 


paskui išsivystė kažkokia keista liga: kas tris dienas ėmė 


kartotis stiprūs raumenų skausmai, lydimi traukulių ir sąmo- 


nės aptemimo. Diagnozės nepajėgė nustatyti nei pats ponas 


karo gydytojas, nei kiti jo kolegos. Vėliau aš pats peržiūrėjau 
visą Man prieinamą literatūrą, bet iki šiol taip ir nesugebė- 
jau nustatyti ligos pavadinimo. 

Jaučiau ponui karo gydytojui didelę pagarbą bei simpatiją 
ir negailėdamas jėgų jį slaugiau. Liga nė kiek nesitraukė, 


6. Zmogus-dėžė 

jos simptomai tai kiek susilpnėdavo, tai vėl paaštrėdavo, ir aš 
iki šiol negaliu sau atleisti, kad, nepajėgdamas ramiai žiūrėti 
į pono karo gydytojo kančias, paklusau jo reikalavimams — 
ir ėmiau reguliariai leisti jam morfijų. Baigiantis karui, nar- 
komanijos simptomai buvo jau ryškūs. Tai dar viena priežas- 
tis, dėl kurios nepanorau palikti pono karo gydytojo ir demo- 
bilizavausi kartu su juo. | 
Po demobilizacijos mudu atidarėme kliniką, kurioje dirbau 
asistentu ir, be to, ėmiau tvarkyti didžiąją dalį klinikos rei- 
kalų. Pono karo gydytojo būklė nė kiek negerėjo, ir galų 
gale jis jau neįstengė priiminėtį ligonių — paprastai tik susi- 
pažindavo su ligos istorijomis ir patardavo, kaip gydyti. Jūs 


klausiate, kodėl aš, gerai suvokdamas, jog užsiimu gydytojo 


praktika neteisėtai, vis dėlto jos nenutraukiau,— na ką gi, ga- 
liu atvirai ir smulkiai viską paaiškinti. 

Pirmiausia aš buvau tikras, kad susiklosčiusiomis aplinky- 
bėmis privalu aprūpinti poną karo gydytoją morfijumi. Dabar 
nėra luominių prietarų ir ponas karo gydytojas, suprantama, 
negalėjo manęs priversti. Aš tai dariau iš draugiškumo, savo 
noru, puikiai žinodamas, kad už viską turiu atsakyti. Į jūsų 
pastabą, kad iš draugiškumo veikiau būčiau paskatinęs jį gy- 
dytis nuo narkomanijos, noriu pasakyti štai ką. Nustatyta, jog 
medikus gydyti nuo narkomanijos daug sunkiau nei kitus 
Žmones, beveik beviltiška — statistikos duomenys rodo, kad 
išgijusių medikų narkomanų procentas labai menkas, maždaug 
lygus nuliui. Todėl, nors ir supratau, kad mano pagalba iš es- 
mės -buvo tik mirštančiojo kančių mažinimas, nutraukti jos ii 
palikti poną karo gydytoją likimo valiai neturėjau ryžto. 

Antra. vertus, nedrįstu neigti, jog, pasinaudojęs pono karo 
gydytojo vardu ir kompetencija, aš, šiaip ar taip, susikūriau 
sau pasiturimą gyvenimą. Tik jokiu būdu nenorėčiau, kad. 
būtų manoma, jog pasinaudojau pono karo gydytojo silpny- 
be, siekdamas savanaudiškų tikslų. Visus piniginius reikalus 
tvarkė jo žmona N. N. Vėliau tarp mudviejų susiklostė artimi 
santykiai, beje, padedant pačiam ponui karo gydytojui, kuris 
Ibbūgštavo, kad galiu jį palikti, ir manė, jog, paskatinęs N. N. 
gyventi su manim, pajėgs mane sulaikyti. Liguistos fantazijos 
dažnai būdingos vėlyvajai narkomanijos stadijai. 

Trečia, dar viena priežastis, dėl kurios tęsiau neteisėtą 
praktiką, buvo tai, kad mano darbas diena po dienos buvo vis 
labiau vertinamas, meistriškumas augo ir aš ėmiau pasitikėti 
savo jėgomis. Žinoma, visiškai objektyviai gydytojo darbo 


įvertinti neįmanoma. Galbūt kaip tik dėl to neteisėtai prakti- 
kuojantys asmenys labai retai suvokia, jog nusikalsta. Be to, 
ilgainiui aš ėmiau nuodugniai studijuoti medicinos mokslą, 
nuolat skaičiau medicininę literatūrą, specialybės žurnalus, iš 
kurių sėmiausi naujausių mokslinių žinių. Dvidešimties metų 
darbo patirtis, nuoširdžiai besidomint įgytos žinios įkvėpė man 
pasitikėjimą savo jėgomis, kuris, man atrodė, svarbiau nei 
gydytojo diplomas. Ir iš tikrųjų, ne kartą stebėjausi, kokios ne- 
mcokšiškos ir neatsakingos būna iš kitų klinikų atsiųstų ligo- 
nių diagnozės, —o juk jas nustatydavo diplomuoti specialistai, 
garsių universitetų auklėtiniai. Žinoma, šiais savo žodžiais aš 
visai nesiekiu įrodyti, kad esu nekaltas. Jokie argumentai ar 
motyvai nepateisina nusižengimo įstatymui, 

Svarbios permainos įvyko aštuntais Metais po klinikos ati- 
darymo. Kartais ponas karo gydytojas pavesdavo man jo vaI- 
du dalyvauti gydytojų konferencijose ir palaikyti ryšius su 
užsieniu, bet galiausiai tai sukėlė įvairius absurdiškus gandus, 
ėmė sklisti kalbos, jog gydytojas esą pamišo. Be to, jo varto- 
jamų narkotikų dozės -nuolat didėjo ir ėmė gerokai viršyti 
įprastą vidurkį, todėl pradėjau griežtai jas riboti. Tuo metu 
aš gerai suvokiau mums gresiantį pavojų, ir pasitarę mudu su 
ponu karo gydytoju nusprendėme uždaryti kliniką ir persi- 
kelti į šį miestą — taip įvykiai klostėsi iki pastarųjų metų. 

Dėl šių mus užgriuvusių rūpesčių ir nemalonumų pono ka- 
ro gydytojo psichinė būsena ėmė blogėti, išsivystė mizantro- 
pija, ir jis vis dažniau prakalbdavo apie savižudybę. N. N. pa- 
siūlymu nusprendėme nutraukti bet kokius pono karo gydy- 
tojo ryšius su aplinka, o aš užsiregistravau kaip klinikos šeimi- 
ninkas, pasisavindamas jo vardą ir pavardę. Nors formaliai šis 
tas pasikeitė, faktiškai viskas liko kaip buvę, ir ponas karo 
gydytojas mūsų sumanymui norjai pritarė. Laimė, ir šiame 
mieste greitai pelniau pacientų pasitikėjimą ir, nors suvokiu 
savo kaltę, esu visiškai tikras, jog niekam nepakenkiau ir kad 
jokių skundų dėl padarytos žalos nebus. Norėčiau pasakyti tik 
viena: jeigu auka, nesijaučianti auka, — ne auka, tai ir aš, 
nesijaučiantis nusikaltėliu — ne nusikaltėlis, nors tai jokiu bū- 
du nepateisina nusižengimo įstatymams. Kadangi įstatymai gi- 
na mano kaip piliečio gyvybę ir turtą, aš nesistengiu įrodyti, 
kad leidžiama nusižengti įstatymams. 

Praėjusiais metais priėmiau dirbti maują medicinos seserį 
praktikantę, ir tai, kaip jau minėjau anksčiau, nulėmė mūsų 
su N. N. skyrybas. Tačiau aš ir iki šiol pranešu N. N. apie 

visas pajamas bei išlaidas ir po senovei gerbiu jos, kaip bendro 
turto savininkės, teises, tad dėl to, manau, neturėtų kilti jokių 
abejonių. Beje, N. N. ir dabar gyvena šiame mieste, moko gro- 
ti pianinu vaikus, todėl norėčiau, kad jūs apie tai pasiklaustu- 
mėte ją pačią ir iš jos pasakojimo įsitikintumėte, jog mano 
išdėstyti faktai absoliučiai teisingi. 

Toliau turiu pripažinti, kad aš nenumanau jokios konkrečios 
priežasties, dėl kurios ponas karo gydytojas išėjo iš klinikos 
ir pasirinko mirtį vienatvėje. Jis gyveno atskirame antro aukš- 
to kambaryje, gulė ir kėlėsi kada tik užsimanęs ir neretai, 
nieko nesakęs, išeidavo į miestą pro atsargines duris — todėl, 
suprantama, nenorėčiau laikyti savęs atsakingu už jo poelgius. 
Gerai prisimenu vieną neseną konfliktą, sukeltą neseniai at- 
siradusio liguisto polinkio į saldumynus; dejuodamas, kad il- 
gisi širdžiai brangių laikų, kai bandė iš medienos gauti cukrų, 
jis ėmė tvirtinti, kad saldumynai yra vienintelė jo paguoda, 0 
aš, būgštaudamas dėl jo sveikatos, nutariau nepataikauti jo 
apetitui,. ir tada jis smarkiai supyko. Vis: dėlto: nemanau, kad 


dal to būtų husprėnidęs nusižudyti. Kadangi. ant lavono rasta 
„goiruota“ kartono, dėžė, spėju, jog jis galbūt; nė neketino „Žudy: 
tis, 0: tik išėjo: "pasivaikščioti pylimu, slidžiu: nuG: visą: dieną 


lijusio, Aietaus;. šitaip keištai apsitaisęs, jis „galėjo: gerai-neįžiū- 
Tėti, kas. dėdasi: jam po kojų, paprasčiSuiai paslydos AF. „įkrito į 

„Jūs. paklausite, kodėl jis užsidėjo dėžė iš  golruoto kartono, —- 


nekšip: negaliu to suvokti. Keletą mėnesių po miestą . bastėsi 
tokią: (pat.dėžę užsidėjęs valkata — tai patvirtintų daugelis 
liudiainkų ir jeigu jūs paklaustumėte, gal tai buvo petširengęs 


pažias“ "karo" gydytojas, negalėčiau šito kategoriškai. „paneigti, 
nės, „kaip: jau esu sakęs, ne visus jo. veiksmus: įstengiau 
kontroliuoti; visai įmanoma, .kad jis nuslėpė: nuo manęs ir dė- 
žĘi Ponas karo gydytojas dažnai kalbėdavo, jog. pėrdavęs man 
savo Aardą, kilmę, teises,. kartu“ atidavė ir“ asmenybę, O pats 
tapo, niekas. Užsidėti per pasivaikščiojimus kartono. dėžę gal 
ji paskatino ir“ nenoras bendrauti su „žmonėmis, ir galop tas 
nenoras. pavertė jį. tikru mizantropu. Iš ekspertizės rezultatų 
žinote. kad jo rankų ir-kojų vidinė pusė vienų randų, nuo 
nuolatinio ir ilgą laiką trukusio badymo. Kai narkomanija 
jau taip toli pažengusi, vargu ar kelia nuostabą ir ekscentriš- 
kas ligonio elgesys. 

Yra liudininkų, mačiusių žmogų-dėžę įeinantį ir išeinantį iš 
klinikos, ir, remiantis jų parodymais bei ilgamečių injekcijų 


pėdsakais, buvo galima įtarti, kad jis turėjo reikalų su klini: 
ka, taip pat ir su manimi, todėl dabar ir esu apklausiamas, Ta- 
"čiau labai nenorėčiau, kad būtų manoma, jog jeigu neatsirastų 
liudininkų ir Žmogaus-dėžės lavonas liktų neatpažintas, tai aš 
tarsi niekur nieko tęsčiau neteisėtą gydytojo praktiką. Ir aš, 
ir medicinos sesuo buvome susitarę su ponu karo gydytoju, 
kad neisime į jo kambarį, kol jis nepasikvies skambučiu. Ir 
anksčiau pasitaikydavo, kad jis nekviesdavo ilgiau nei pusė 
paros, todėl, nujaučiau negera ir įėjau į jo kambarį tik vėlai 
sekmadienio naktį. Bet, kai jis negrįžo ir auštant, ryžausi 
kreiptis į policiją — nė akimirką neabejojau, jog būtina tai pa- 
daryti, nors puikiai suvokiau, jog tuo atveju neišvengiamai 
išaiškėtų mano neteisėta praktika. 

Kad nutraukčiau gydytojo praktiką, labiausiai nenorėjo 
pats ponas karo gydytojas. Paprastai jis stengdavosi mane su- 
laikyti pagyromis, — koks aš puikus specialistas ir kiek daug 
pasiekiau, ir tuo pat metu grasino nusižudyti. Visiems žinoma, 
kokios klastos, kokios beprotiškos rizikos griebiasi narkomanai, 
rūpindamiesi gauti narkotikų. Todėl pono karo gydytojo gra- 
sinimai neatrodė Man tušti ir skatino nuolat nerimauti. Juk už- 
pildydamas jo mirties liudijimą, būčiau turėjęs nurodyti tokią 
pat kaip mano pavardę ir vardą, o pateikti tokį dokumentą mu- 
nicipalitetui, suprantama, nebūčiau ryžęsis. Todėl ne kartą nu- 
sižeminęs jo prašiau, kad bent laikinai atsisakytų savižudybės. 
O ponas karo gydytojas, pajutęs savo grasinimų galią, dar 
ėmė reikalauti, kad liepčiau naujajai medicinos seseriai Joko 
Tojamai jo akyse apsinuoginti, plikai daryti jam klizmą, kitokias 
medicinines procedūras, — šie ir panašūs įgeidžiai labai supai- 
niojo mano gyvenimą. Bet neapykantos ponui karo gydytojui 
nejaučiau. Sveikam žmogui sunku įsivaizduoti, ką išgyvena li- 
gonis, todėl kad ir kaip jis elgtųsi, jį visada turime užjausti. 

Dabar, kai ponui karo gydytojui esu nebereikalingas, man 
nebūtina apgaudinėti visuomenę ir toliau verstis gydytojo 
praktika. Pono karo gydytojo nuomone, ši veikla laikoma ne- 
teisėta, jei žalojama pacientų sveikata ar nukenčia jų turtas, 
o jei nėra nukentėjusiųjų, tai nėra ir nusikaltimo, tačiau aš 
pats neabejoju, kad gydyti be diplomo, vadinasi, pažeisti įsta- 
tymą, ir iš visos širdies gailiuosi nusižengęs. Dabar, nuošir- 
džiai viską papasakojęs, jaučiu, kad nuo 2 nusimečiau 
ilgus metus slėgusį sunkumą. . 

Viskas, ką papasakojau, yra gryna tiesa. 


(BUDELIO SMERKTI NEVALIA) 

„„Tikriausiai ir tu jau nerimsti. Prieš akimirką išgirdau dzingte- 
lėjimą — tu dedi į sterilizatorių švirkštą. Šį garsą pažinčiau iš bet 
kokio nuotolio. Juk stepių pelė užuodžia vandenį ir už dešimties 
kilometrų. 

Štai nuo skersvėjo trinkteli laiptinės langelis... Taip, be abejo- 
nės... jis dunksteli tik tuomet, kai varstomos tavo kambario durys. 
Dabar girdžiu... kaip tu šlepsi basomis kojomis per plastmasines 
plyteles, kuriomis išklotas pirmojo aukšto koridorius... Lėtai, 
maždaug vieno žingsnio per sekundę greičiu... Na žinoma, tu 
juk su dėže... Vienuoliktojo žingsnio garsas jau kitoks, tarsi bū- 
tum užlipęs ant sudrėkusio demblio,— vadinasi, jau pastatei ko- 
ją ant pirmojo laiptelio. Pagaliau pradedi kilti laipteliais — 
vienu, antru, dar vienu, žingsniai vis lėtėja... pasieki laiptų aikš- 
telę, sustoji ir toliau neini — dabar tikriausiai suki dėžę šimto 
aštucniasdešimties laipsnių kampu ir pakeli akis į viršų... Eini 
palei antro aukšto aikštelės turėklus, už kelių žingsnių sustoji 
priešais mažą kambarėlį. Žiūri į sunkiai atskiriamas nuo sienos 
kriptomerijos lentų duris, kurios užima beveik visą koridoriaus 
plotį. 


Lavoninė... 

Nuošaliausias kambarys jai paskirtas ne iš pasibjaurėjimo la- 
vonais, o kad Mirusiųjų vaizdas netrikdytų klinikos pacientų (se- 
niau taip yra pasitaikę). Be to, iš čia patogu išnešti lavonus, nes 
atsarginės laiptinės durys čia pat. 

Žinoma, aš dar ne lavonas. Gyvu, tiesa, manęs taip pat nepa- 
vadinsi, bet vis dėlto ne lavonas. Ir nemiręs dabar esu lavoninė- 
je — norėčiau tai ypatingai pabrėžti — ne todėl, kad su manimi 
čia elgiamasi kaip su lavonu, bet kad aš pats šito pareikalavau. 
Man patinka šis kambarys. Labiausiai patinka tai, kad jis be lan- 
gų,— tai dera prie dabartinės mano būsenos. Pastaruoju laiku ma- 
no akių vyzdžiai, atrodo, nė kiek nesusitraukia, tad dienos švieso- 
je skausmas man taip raižo akis, tarsi į jas būtų pripilta smėlio. Be 
to, kadangi kambario ilgis pustrečio karto didesnis už plotį, savo 
proporcijomis jis primena karstą — man, žmogui, praradusiam 
visas natūralias gyvybines reakcijas, nesugebančiam pykti, jaus- 
ti nepasitenkinimą, neapykantą, tai vieta, už kurią jaukesnės 
negali būti. 

Dabar nesigirdi nė krepšt — vadinasi, tu apmirei. Stenpiuos! 
išgirsti tavo žingsnius, O tu — tik iš kitos durų pusės — bandai 
išgirsti, ką veikiu aš. Jei durys protautų, jos, ko gero, imtų kva- 
tolis. Bet aš suprantu tavo dvejones. Kad ir kaip puikiai mudu 
sutariam, šiaip ar taip, tu būsi budelis. Natūralu, kad sunku ženg- 
ti paskutinį žingsnį. Jeigu pasikeistumėm vaidmenimis, aš taip 
pat svyruočiau, ir dar nežinia, ar pagaliau pasiryžčiau. Blogiau- 
sia, kad tas, kuris turi būti nužudytas, puikiai tai suvokia. Nejįsi- 
vaizduoju, kaip galima ramiai, lyg niekur nieko, šnekučiuotis 
su žmogum, kurio papjauti tu atėjai ir kuris tai gerai supranta. 
Gal būtų lengviau, užuot tauškus niekus, pasamprotauti apie 
mirtį? Manau, kad ir ši tema nelabai tinka. Priešingai, tai būtų 
dar didesnis pasityčiojimas. O jeigu tylomis tik žiūrėtume vienas 
kitam į akis, tuoj pat apsinuogintų nervai ir įvyktų trumpas su- 
jungimas — tai sukeltų smarkų nudegimą. 

Geriausia būtų, jei dabar nusnūsčiau. Saldžiai įmigus nejučiom 
persikelti į aną pasaulį — kad ir ką sakytum, labai maloni išei- 
tis. Deja, narkomano miegas negilus, ir tu tai puikiai žinai. Nar- 
komanas beveik visą laiką snūduriuoja, bet niekada kaip reikiant 
neįminga. Tu turbūt nė nesitiki, kad aš kietai įmigsiu. Taip ir 
yra, aš nemiegu. Sėdžiu lovoje ir paskubomis rašau. Retkartėmis 
boro rūgštyje sumirkyta vata nusišluostau nuo akių pūlius. To- 
kia mano padėtis tau, žinoma, pati nemaloniausia. Bet nesijau- 
dink. Vos tik paliesi durų rankeną... vos tik tu žengsi pirmą žing- 
snį... kaipmat apsimesiu miegąs. Tavęs, suprantama, neapgausiu, 
bet nieko — toks miegas už tikrą netgi patikimesnis. Jei mie- 
gosiu iš tikrųjų, kils pavojus, kad prabusiu, o apsimesdamas 
miekuo nerizikuoju. Kad būtum tikras, jog aš sąmoningai vai- 
dinu, tyčiomis, kad išgirstum, numesiu ant grindų sąsiuvinį. 
Svarbiausias mano žudikas aš pats, tu — tik bendrininkas. Tu 
neprivalai užsiversti sau visos atsakomybės. Na, dabar jau įeik, 
ryžkis, daugiau nėra ko laukti. Tegul tai įvyksta kad ir šią aki- 
mirką. Kai tik tu pajudėsi, mano užrašai pasibaigs... 

Gal būtų gerai palikti trumpą, kad ir poros sakinių, atsisvei- 
kinimo laiškelį? Nemanau, kad jo prireiks, bet antra vertus, kas 
žino, kurlink viskas pakryps. Šiaip ar taip, tau bus ramiau. Kal- 
tinti tave, kad talkini savižudžiui, žinoma, absurdiška. Bet kartais 
dėl vieno nutrūkusio siūlo išyra ir visas nertinis. Iškirpk iš lapo 
šias kelias eilutes ir pririšk laišką lavonui prie piršto (kad nesu- 
šlaptų popierius, įdėk į polietileno maišelį). Luktelk — prie pirš- 
to rišti negerai, reikia išrinkti kokią kitą vietą, prie kurios aš 
pats galėčiau pririšti... Gal susukti į vamzdelį ir pakabinti ant 

kaklo? Bet ne, tu juk nori, kad būtų panašu į nelaimingą atsiti- 
kimą: kol policija ką nors užuos ir atsibels daryti kratos, laišką 
reikia paslėpti kur nors kambaryje, kokioje iš pirmo žvilgsnio ne- 
pastebimoje vietoje, pavyzdžiui, lovos rėmo vamzdyje — poli- 
cininkai jį suras tik pradėję itin kruopščiai, nuodugniai ieškoti. 
Išpjovęs laiškelį, sąsiuvinį, suprantama, tuoj pat sudegink. 


Aš pats pasirinkau mirtį. Jeigu atrodytų, jog mane kas nors 
"nužudė, tai tik dėl nevikriai... 


Ne, per daug aišku, jog bandau nuo kažko nukreipti įtarimą 
Taip aš, priešingai, tik sukelsiu įtarimą. Geriau tiesiai parašysiu, 
kodėl žudausi. 


Aš nusprendžiau mirti. Nereikia veidmainiauti ir bandyti 
įteigti man viltį. Kiekvienas saldainis, prieš įsidedant jį burmnon 
ir pradedant čiulpti, atrodo labai kietas. Bet tuoj pat kyla no- 
ras jį perkrimsti. O vienąkart sukrimsto ledinuko jau nesusi- 
grąžinsi. | 


Nejaugi aš taip noriu gyventi? Iškyla širdies gelmėse tūnoję 
troškimai. Bet kam tas nerimas — kad ir kaip apgailestaučiau, 
tai tėra apgailestavimas, nieko daugiau. Protu puikiai suvokiu, 
jog gyventi man iš tikrųjų nėra prasmės. Kaip gerai, kad dar 
išliko protas! Nors ir jis labai trapus ir toks pat neilgaamžis kaip 
smėlio pilis jūros paplūdimyje. Dvi trys didelės bangos, ir štai 
puikios pilies jau nė pėdsako. Kaip tik dabar aš, rodos, galiu 
atsisakyti ankstesnių žodžių ir vėl pradėti godžiai kabintis į gy- 
venimą. Net galėčiau nesidrovėdamas jai pasipiršti, ir jeigu ji 
atsakytų neigiamai (tai neišvengiama), ją nužudyti, o po to ke- 
Jlias dienas gardžiuotis jos kūnu. Sakau tai ne kokia perkeltine 
prasme, mano noras kaip tik toks — įsidėjus į burną, kramtyti 
ir jausti skonį liežuviu. Aš jau ne kartą rijau ją sapnuose. Mėsa 
būdavo sultinga, ne per daug apkepusi, skaniausia viduj, kur 
pusžalė. Ji, nors ir pavirtusi kepsniu, romiai šypsodavosi, aš jaus- 
davau burnoje puikų, sakytum, veršienos ar paukštienos skonį, 
ir man būdavo taip gera, kad neįmanoma to apsakyti. Matyt, 
mano jausmas jai perdegė ir pagaliau virto paprastu alkiu. Jei- 
gu tas alkis ir toliau stiprės, vieną kartą neištversiu ir suleisiu į 
ją dantis, dar nenužudęs. Ir kol esu išsaugojęs bent kiek sveiko 
proto, turiu pasitraukti. Nusižudyti tokiu atveju, žinoma, garbin- 
giausias poelgis, bet juk tai poelgis — jam įvykdyti vien proto 

ir noro nepakanka. Antraip bet koks gailestis ar ne laiku atgijęs 
alkis gali paralyžiuoti valią. Todėl, kol mano protas dar būdrauja, 
aš bent pasistengsiu neparodyti, kad atstumiu man paduotą pa- 
galbos ranką. Tik nelauk ilgai, duok greičiau man savo ranką, 
kol dar noriu ją imti. To reikia man, to reikia taip pat ir tau. 


Kas atsitiko? Kodėl delsi? Juk aš pažadėjau, kad apsimesiuų 
miegąs. Nekvaršink sau galvos, elkis su manimi kaip su akmeniu 
ar rąstigaliu. Nejaugi tu traukiesi atgal, patyliukais, kad neiš- 
girsčiauė (Aš vis tiek išgirsiu, nes Ltyliau, negu ateidamas, ženg- 
ti nesugebėsi.) 

— Ei drauguži! Ar čia tu?.. Jeigu tu, atsiliepk... Nebijok, 
eikš į vidų.— Iš visų jėgų įtempęs pabrinkusias balso stygas, 
bandau rėkti pro duris. Niekas neatsako. Negirdėti nė krust. 
Tiktai skausmingai aidi nakties tyluma, ji tvoja ir tvoja į ausų 
būgnelius tarsi kūjis į skardos lakštą. O gal man pasivaideno? 
Kas be ko, trinktelėti laiptinės langelį ar tyliai sušnarėti korido- 
riuje galėjo ir sausvėjis, netikėtai atskriejęs nuo kalnų po ištisas 
tris dienas trukusio lietaus. Be to, yra viena aplinkybė, dėl ku- 
rios galbūt per greitai patikėjau savo klausa. Praėjusį vakarą tu 
neatsiuntei jos pas mane. O jos nuogumas — absoliuti ir vienin- 
telė vertybė, dėl kurios dar įstengčiau atidėti savo mirtį. Nuo 
to laiko, kai pradėjai ruošti dėžę (mano karstą), jau praėjo dešimt 
dienų, todėl, šiąnakt jos nesulaukęs, supratau, kad esi pasiruošęs 
įvykdyti mirties nuosprendį. Taip, tie garsai mane, ko gero, bus 
suklaidinę, bet juk vis tiek ateisi, anksčiau ar vėliau, būtinai 
ateisi. 


Pagaliau durys iš tikrųjų tyliai prasiveria. Iškart užsimerkiu. 
Niekas, be tavęs, taip tykiai nemoka atidaryti durų. todėl man 
nereikia pasitikslinti, ar tai tikrai tu. Taigi deduosi miegąs. Tu 
stengiesi apsiprasti su slOogiu yrančio kūno dvoku, trumpam su- 
laikai kvapą. Prieš vėl pradėdamas kvėpuoti, nuryji seilę. Krūti- 
nėje įstrigęs nykščio didumo ledo gabalelis prasmenga dviem 
trim centimetrais Žemiau. Statydamas ant grindų plastmasinį ba- 
kelį su vandeniu ir nusiimdamas dėžę, permeti akimis ilgą be- 
langę patalpą ir vėl pagalvoji, kad tai tikrų tikriausias karstas. 
Jį apšviečia tik lubose įmontuota trisdešimties vatų lemputė. Nuo 
jos gaubto kabo lipnios musgaudžių juostos, susiraičiusios į IO- 
žės pavidalo kamuolį. Tiesiog po ta rože, kambario centre, stovi 
geležinė ligoninės lova. Ant lovos, vargiai joje išsitekdamas, 
guliu aš ir tyliai šnarpšdamas nuduodu miegantį. Įkvepiant mano 


80) 


kūnas suvilnija tarsi pajudinta pūslė su ištirpusiu ledu. Turbūt 
aš panašus į žuvų parduotuvės vitrinoje užsigulėjusią jūros velnio 
nugarinę. Dryžuotos pižamos skvernai atlapoti, virtų šparagų 
spalvos pilvą dengia nuskalbtas gėlėtas rankšluostis. Iš po rank- 
šluosčio kyšo išskėstos, veik be plaukų, drėgnos kojos — jos tik- 
riausiai primena nuluptus kalmaro čiuptuvus. Orą traukiu per 
nosį, o iškvepiu pro burną, todėl lūpos vibruoja kaip storas gu- 
mos vožtuvas. Ant to vožtuvo sustingę metano ar amoniako 
kristaliukai, ir jis spindi it šokėjas triko. Kiekvienąkart, kai aš 
užmiegų, mano krūtinėje kas nors pradeda gesti. Švinkstu taip 
greitai, kad galėčiau pasivaržyti net su tikru lavonu. Tu užspau- 
di nosį, akys pritvinksta ašarų. Akis graužia dujos, kurios išsi- 
skiria rūgstant prakaitui. Tu vos pajėgi tverti. Ar kadaise jau ne- 
su tau sakęs, kad visai nebūtina kentėti? Kaip matai, tu neturi 
pagrindo kaltinti savęs dėl žmogžudystės, pakanka suvokti, jog 
pagreitini jau vykstantį irimą. 

Tu plekšteli man per petį. Aš tebevaizduoju miegantį. Suverži 
mano kairę ranką timpa. Skalpelis lengvai perskrodžia raumenį 
ties alkūnės įlinkiu ir suranda veną. Rankos oda surandėjusi, todėl 
adata jos būtų paprasčiausiai neįveikusi. Audiniai balti, kraujas 
nė nepasirodo. Tarp pirštų įsprausta vata suimi veną ir įbedi 
adatą. Iš venos į švirkštą skverbiasi juodas kraujas. Švirkšto stū- 
moklis ištrauktas iki paskutinės, dvidešimtos padalos, bet jo vidu- 
je —tik trys kubiniai centimetrai chloro vandenilio druskos. 
Atleidęs timpą, pirmiausia sušvirkšti tuos tris kubinius centimet- 
rus. Kad būtų lengviau, dabar gali įsivaizduoti, kad mane ope- 
ruoji ir aš netikėtai pabudau (nors kam man pabusti, jeigu aš 
nemiegu iš pat pradžių?), arba kad ėmiau pernelyg sunkiai kvė- 
puoti ir tu nusprendei dėl viso pikto suleisti man mortijaus,— 
save paguosti galima šimtais būdų. Kvėpavimas beregint pagilė- 
ja, įdubę skruostai dar labiau įdumba, o apie burną ima ryškėti 
mirties kaukė. Tu dar tebespaudi stūmoklį. Dabar švirkšto viduje. 
tik Oras. Apnuoginta venos dalis išpampsta nelyginant žuvies 
pūslė. Ištrauki adatą, patepi įpjovimą klijiniu tepalu ir stipriai 
suspaudi pirštais. Dirbi nelabai atidžiai, bet neverta kreipti dėme- 
sio, juk tu manęs negydai, taigi nėra ko saugotis infekcijos. Be 
to, aš turbūt jau iš tikrųjų kietai miegu. Jeigu dabar man nupjau- 
tų du ar tris pirštus, turbūt manyčiau, jog kas nors atsikando ge- 
rai -papipirintų Vienos dešrelių. Staiga mano kvėpavimas vėl la- 
bai pasikeičia. Jis tapo švokščiantis, trūkčiojantis, iš gerklės ver- 
žiasi sakytum koks katės murkimas, ir štai aš jau visai nekvė- 
puoju. Tuo metu sapnuoju, kad stoviu priešais daugybę nusidrie- 

kusių į tolį spindulingų arkų — prie vartų į didelį nemetantį šo- 
šėlio miestą. Kai aš palaimingai juokdamasis įbėgu pro švytin- 
čius vartus, Mano kūnas lengvai pakyla į dangų. Mat pradingus 
šešėliui, pradingsta ir sunkumas. Tuo metu tas „aš“, kuris guli 
ant lovos, pradeda griežti dantimis ir šokčioti, stipriai išmesda- 
mas aukštyn apatinę kūno dalį (kaip sumeškeriota žuvis). Kartu 
su manim griežia dantimis ir lova. Skirtingais balsais, tarsi sau- 
sos šakos židinio ugnyje, poška trata keli šimtai spyruoklių. Tas 
poškėjimas prasiskverbia į sapną ir susilieja su arkų miško oši- 
mu, kuris virsta gedulinga mano palydėtuvių melodija. Prisitrau- 
kęs prie krūtinės kelius ir plevendamas aukštai danguje, esu nu- 
siteikęs džiugiai ir kiek jausmingai. Stambiu planu — jos veidas, 
ji apverkia mano mirtį. Jaunam maumedžiui tinka šaltas žiemos 
dvelksmas. Atkišu į priekį pirštą, oras įplyšta — atsiveria tušti- 
nimosi anga. Pasidaro sunku kvėpuoti. Išsižioju, bet išorėje, ma- 
tyt, labai žemas slėgis, todėl man iš burnos išlenda liežuvis, ne- 
begaliu jo įtraukti atgal. Paskui liežuvis dar labiau ištįsta, su- 
standėja ir užkemša Oro tuštinimosi angą -- čia sapnas ima 
blankti, kol viskas pradingsta. Aš numirštu. 


Tu užsiropšti ant mano lavono. Rankoje laikai bakelį su van- 
deniu. Atsisėdi man ant krūtinės ir savo svoriu imi spausti iš ma- 
nęs orą. Paskutiniai jo likučiai išeina su gurgėjimu, tarytum bū- 
tų traiškomi žuvies ikrai. Visu svoriu tebespausdamas plaučius, 
įstatai man į burną didelį piltuvėlį ir pili į jį iš bakelio vandenį. 
Tuo pat metu iš lėto kyli. mažindamas plaučių spaudimą. Bakelis 
pripildytas jūros vandens. Piltuvėlyje šokčioja mažytis verpetas. 
Jūros žolių skiautės užkemša piltuvėlio angą. Kai jas ištrauki, 
pasigirsta čiulpčiojimas, kaip traukiant pro išgedusį dantį orą, — 
gal plaučiuose jau nėra vietos ir vanduo išsilieja per burną“ 
Tokiu atveju tau reikia greičiau nuo manęs nulipti. Kai tu atsi- 
stoji, dviejų litrų talpos bakelis lieka pustuštis. Tuo baigei dar- 
bą, kurio tikslas vienas — pavaizduoti, jog aš nusiskandinau. 


(Žinoma, teismo medicinos' ekspertų šitaip neapmulkinsi. 
Kad teismas konstatuotų, jog žmogus prigėręs, reikia aptikti 
planktono ne tik plaučiuose, bet ir kituose organuose prie jų. 
Jūros vanduo rastas vien plaučiuose, tik, priešingai, sukels 
įtarimą, jog esama subtilios apgavystės. Vos tik pradėjus abe- 
joti, mano lavonas kaipmat taps tikru įtarimų lizdu, Tegu jis 
išpampsta nuo vandens, tegu jį apkramto žuvys, ant kūno vis 
tiek liks pernelyg daug įtartinų požymių. Rankos nuo pažastų 

iki riešų, šlaunys iki kelių iš vidinės pusės ištisai vadengtos 
netaisyklingos formos sukalkėjusiais randais. Bet kas, tik Žvilg- 
telėjęs, supras, kad tai užkietėjęs narkomanas, ilgus metus be 
pertraukos leidęsis narkotikus. Savaime suprantama, šiame ma- 
Žžame provincijos miestelyje tik nedaugelis gali turėti tokį pa- 
tikimą ir neišsenkamą narkotikų šaltinį. Pirmiausia koks nors 
nusikaltėlis, radęs būdą šantažuoti gydytoją. Arba ir pats gy- 
dytojas. Juk statistika rodo, kad. lyginant su kitų sluoksnių 
žmonėmis, didžiausią narkomanų procentą sudaro medikai. 
Jeigu bus patikrintas klinikoje suvartotų narkotikų kiekis, 
tavo padėtis taps beviltiška. Todėl suprantu, kaip tu nerima- 
vai, kai ėmei rašyti ,Parodymus raštu“. Bet, šiaip ar taip, ką 
nors pakeisti jau vėlu. Dabar tąu belieka iš visų jėgų stengtis 
daugiau nesuklysti. Na, nenusimink, bent kol kas viskas k!os- 
tosi neblogai. Tikėkimės, kad taip ir pasibaigs. Suprantu, jog 
perskaitęs tai, ką dabar parašiau, tikriausiai pasijausi kaip api- 
piltas šaltu vandeniu, tačiau aš tau juk netrukdau papildomai 
pasirūpinti savo saugumu. Turbūt jau ne vienam policininkui 
papasakojai apie vaikatą, užsivožusį ant savęs dėžę. Savaime 
suprantama, jog beprasmiška švaistyti valstybės lėšas skro- 
džiant valkatos lavoną, kad ir kaip jis baigtų savo dienas.) 


Reikia dar kai ką padaryti. Tavęs laukia sunkus darbas — už- 
sivertus ant pečių, atsarginiais laiptais nutempti mane žemyn. To- 
kiam smulkių kaulų vyrukui kaip tu tai nelengva. Be to, jeigu 
užsiversi kūną ant nugaros, mano krūtinės ląsta susispaus ir iš 
burnos ims trykšti vanduo, kuris pasipils tau už apykaklės. Ge- 
riau jau iškart apvyniok man galvą rankšluosčiu. Paskui dar tu- 
rėsi grįžti dėžės. Beje, nepamiršk išpilti iš bakelio jūrcs vandens 
likučius. Bet kokia klaidelė gali būti lemtinga. Uždėjes ant ma- 
nęs dėžę, virvelėmis pririšk ją prie juosmens. O gal patogiau tai 
padaryti tada, kai jau įkelsi kūną į dviračio priekabą? Prieš užde- 
dant dėžę, reikia dar užmauti man kelnes ir apauti ilgaauliais ba- 
tais. Tai, rodos, bus ir visi paruošiamieji darbai. Dabar į kelio- 
nę. Gal dėl visa ko dar pridenk mane medžiagos atraiža? Tačiau 
ne balta — ji tik masintų žvilgsnius. Žinoma, vargu ar ką nors 
pakeliui sutiksi. Jei ir sutiksi, pasuksi į šalį, ir tiek. Kelias lei- 
džiasi šlaitu, ratai gerai sutepti, taigi važiuosi nesunkiai. Beje, 
neužmiršk atsikratyti šunimi. Jei tas išlepintas šunpalaikis seks 
paskui tave, turėsi tik papildomų rūpesčių. Todėl pririšk jį gran- 
dine. 

Dabar apie vietą, kurioje išmesi lavoną, — patarčiau, kaip ari- 
ksčiau kalbėjome, tai padaryti už sojų fabriko. Dviračiu į ten ne- 
lengva nuvažiuoti užtat skardis prieina prie pat vandens ir la- 
voną galėsi įmesti tiesiog srovėn, kuri iškart jį nuneš į atvirą 
jūrą. Kol viską užbaigsi, bus jau apie pusę antros. Turi susitvar- 
kyti „vėliausiai iki trečios valandos nakties. Kitaip baigsis atoslū- 
gis, srovė kanale išnyks, ir šios dienos vargai nueis niekais. () 
atidėti Lokį nemalonų darbą rytdienai tik... 

(Šioj vietoj užrašai staiga nutrūksta.) 


(VĖL INTARPAS, ŠIKART PASKUTINIS) 


Rodos, jau laikas atvirai viską papasakoti. Aš noriu, nusime- 
tes dėžę, parodyti tau savo veidą ir lik tau vienam atskleisti, kas 
tikrasis šių užrašų autorius ir kokie jo tikslai. 

Tau tikriausiai nelengva patikėti, bet visa, ką iki šiol aprašiau, 
vra gryniausia tiesa. Taip, daug kas — vaizduotės kūrinys, be: 
— ne melas. Melo tikslas yra apkvailinti ir nuvilioti nuo tiesos, O 
vaizduotė, piiešingai, veda trumpiausiu keliu į tiesą. Dabar mes 
jau visai arti tikslo, iki jc beliko vienas žingsnis. Beliko kai ką 
patikslinti, ir pakils paskutinės vis dar slepiančios tiesą uždan- 
g0s. 

Zinoma, atskleisti tiesą manęs niekas neįpareigojo. Tu taip pal 
neprivalai manimi tikėti. Niekas nieko neprivalo, čia svarbu kas 
kita — ką konkrečiai mes laimėsime ir ką prarasime? Suprask, 
tave mulkinti man nėra jokios prasmės. Bet labai nenorėčiau, kad 
manytum, jog čia koks detektyvinis romanas, pateikiantis dau- 
gybę versijų. 

Tiesa, pasaulis pastaruoju laikų vystosi detektyviniam roma- 
nui labai nepalankia kryptimi. Taip rašydamas turiu galvoje, 
pavvzdžiui, sparčiai populiarėjančią pardavimo išsimokėtinai sis- 
temą. Seniai praėjo tie laikai, kai žmonės biiojo, sakysim, švirkš- 
to dūrio arba nesiryždavo pirkti skolon. Tačiau iš pirkėjo reika- 
lautama garantijų — jis turi pranešti savo vardą ir pavardę, pa- 
teikti Žinių apie profesiją. gyvenamąją vietą. socialinę padėtį. Ir 
kai Žmonių, turinčių tikrą profesiją ir tikrą vardą bei pavardę, 
bus didžioji dauguma, suprantama, neišvengiamai sumažės nusi- 
kaltėlių, šnipų ir tvarkos saugotojų. Šiais laikais tik partizanai bei 
žmonės-dėžės nenusiima kaukių, neigia kredito sistemos privalu- 

nus. Bet aš ir esu toks Žmogus-dėžė. Taigi esu vienas iš pagrin- 
dinių šios sistemos priešininkų. Tačiau, nors ir priešinuosi bend: 

rai tendencijai, šį sąsiuvinį noriu užbaigti aiškiai ir atvirai išpa- 
sakodamas, ką reiškia mano aprašvti įvykiai. 


Tačiau pirma pasakyk, ką tu manai apie mirtį, kaip apie išva- 
"duojančią nuo kančių priemonę? Siūlau tau apmąstyti 1963 metų 
vasarį Nagojos miesto aukščiausiojo teismo paskelbtus teisminius 
apibrėžimus. 


1. Ligonis serga nepagydoma liga ir yra prie mirties. 

2. Ligonio kančios nepakeliamos artimiesiems. 

3. Taip ligonis išvaduojamas nuo kančių. 

4. Ligonis yra aiškios sąmonės ir pareiškia savo valią arba 
sutikimą. 

5. Numarina gydytojas. Arba yra pakankamas pagrindas 
patenkinti ligonio prašymą. 

6. Numarina logiškai pagrįstu būdu. 


Jeigu kas paklaustų mane, pasakyčiau, jog šie apibrėžimai 
man nepatinka, nes kalbama vien apie kūno kančias. Manau, 
kad šitaip banaliai Žmogaus esmę suvokia tik menkystos. Tikiu, 
jog būna atvejų, kai Žmogaus sielos kančios taip pat nepakelia- 
mcs artimiesiems, kaip ir bet kokios fizinės kančios. Tačiau teis- 
mas į tai nekreipia dėmesio. Mano nuomone. kai žmonės atsiduria 
už įstatymo ribų, kiekviena žmogžudystė gali būti vertinama kaip 
išvaduojanti nuo kančių mirtis. Iš tikrųjų. jeigu nelaikome nusi- 
kaltėliai, žudančių priešus kareivių arba atliekančių savo parei- 
gas budelių, tai neturėtumėm smerkti ir žŽmogaus-dėžės žudiko. 
Norint tuo įsitikinti, tereikia perskaityti aukščiau pateiktas teis- 
mo rekomendacijas, pakeitus Žodį „ligonis“ į „žŽmogų-dėžę“. Vi- 
siškai aišku, kad žmogaus-dėžės, lygiai kaip ir priešų kareivio ar 
pasmerktojo mirti egzistavimas nepripažįstamas teisėtu. 

Todėl manau, kad kelias į tiesą būtų kur kas trumpesnis, jei, 
užuot svarstę, kas yra tikrasis žŽmogus-dėžė, nustatytumėme, kas 
nėra žmogus-dėžė. Žmogus-dėžė gali papasakoti tokių dalykų, 
apie kuriuos apsišaukėlis nieko nežino, — jis turi tikrojo Žmogaus- 
dėžės patirtį. 


Pavyzdžiui, kelių pirmųjų vasaros dienų įspūdžiai užsidėjus 
dėžę. Tai — ir Žmogui-dėžei lemtų išmėginimų pradžia. Dar ir 
dabar, vos prisimenu tą dusinantį tvankumą, man norisi nusiplėš- 
ti drabužius. Ne, ne vien dėl karščio — tai dar būtų galima pakęs- 
ti. Jeigu darosi nepakeliamai karšta, prieik prie bet kokios alu- 

dės šalia požeminės perėjos, ir tave bent kiek atvėsins pio Jos 
duris srūvantis kondicionierių atšaldytas oras. Kur kas sunkiau 
ištverti, kai be perstojo Žliaugia prakaitas, kuris virsta vis nau 
jais neišdžiūstančio purvo sluoksniais. Tai palankiausia terpė 
daugintis visokioms bakterijoms ir pelėsiams. Po rūgstančio lip- 
naus purvo šarvu, tarsi nusekusiame atabrade trokštančios gel- 
delės, dūsta oro negaunančios odos poros. Šitas žūstančių ląstelių 
perštėjimas kankina labiau nei bet koks vidaus organų skausmas. 
Todėl žmogus-dėžė gerai supranta, kckias kančias patiria de- 
gutu išteptas Žmogus arba kodėl išprotėjo viena šokėja, iš- 
dažyta aukso spalvos dažais. Jam prieš akis pradeda šmėkščioti 
viliojanti vizija — švelnus, baltas vaisius, nuo kurio peiliu nu- 
nerta oda. Ir man pačiam ne kartą norėjosi kartu su dėže tarsi 
datulės žievę nuplėšti nuo savęs Odą. 

Bet aš ištvėriau ir tebegyvenau su dėže. Oda, Matyt, apsipran- 
ta su purvu ir po keturių penkių dienų jautiesi jau kone norma- 
liai. Gal organizmas išmoksta apsieti be to deguonies, kurį jam tu- 
ri tiekti odos poros? Be to, iš pradžių labai stipriai prakaituodavęs, 
į vasaros pabaigą aš jau beveik lioviausi prakaitavęs. Kol pra- 
kaituoji, dar nesi tikras Žmogus-dėžė. 


Prie progos papasakosiu apie elgetą su emblemomis. Tai bjau- 
riausias tipas iš visų, kuriuos sutikau aš, žmogus-dėžė. Tai buvo 
nukaršęs senis, nuo galvos iki kojų tarsi žuvis žvynais apsise- 
giojęs ženkliukais, emblemomis. žaisliniais ordinais, o ant jo 
skrybėlės, kaip žvakutės ant torto, puikavosi rateliu susmeigtos 
Japonijos vėliavėlės. Jis imdavo rėkti ir puldavo mane, vos išvy- 
dęs. Vieną kartą, apsipratęs, kad į Mane niekas nekreipia dėme- 
sio, laiku nepastebėjau jo antpuolio ir vos nenukentėjau. Neaiškiai 
šaukdamas, jis užšoko ant manęs ir kažką įsmeigė į dėžės viršų. 
Vargais negalais jo atsikratęs, ištraukiau smaigą — pasirodė, kad 
tai buvo viena iš vėliavėlių, puošusių elgetos skrybėlę. 

Mane tas įvykis labai sukrėtė. Keli centimetrai į šalį — ir 
aštrus vėliavėlės kotas būtų įsmigęs man į ausi. Nuo to laiko, 
vos tik išvysdavau elgetą su ženkliukais, kaipmat puldavau jį pir- 
mas, nors šiaip jau stengiuosi elgtis taikiai. Vien per jį turėjau 
išmokti nenusiimdamas dėžės mėtyti sunkius daiktus. Pirmiausia 
(jei esi dešiniarankis) iškiši pro langelį dešinę ranką ir, sulenkęs 
per alkūnę, laikai horizontaliai; tuo pat metu liemenį kartu su 
visa dėže pasuki į kairę. Grįždamas į pradinę padėtį, kartu nu- 
kreipi į taikinį dešinės rankos alkūnę ir, staigiai ją ištiesęs, pa- 
leidi akmenį. Panašiai metamas diskas, skirtumas tik toks. kad 
kojos nepajuda iš vietos. 

To, kas nesiryžta pirmas pulti emblemomis apsikarsčiusį elge- 
tą, dar nedera vadinti tikru žŽmogum-dėže. 


Dažniausiai žmogaus-dėžės dienos, po to, kai jis išeina į gatvę, 
slenka ramiai. Kas nors, ką būtų galima pavadinti nuotykiu, at- 
sitinka labai retai. Iš pradžių stengiesi vengti žmonių akių, bet 
tai praeina per pirmuosius du tris mėnesius. Jei varžysies žmonių, 
paprasčiausiai negalėsi išgyventi. Žmogui-dėžei, kaip ir visiems, 
kasdien reikia valgyti, tuštintis, šlapintis, miegoti, būna ir kito- 
kių poreikių. Sakykim, miegoti ar tuštintis jis gali bet kur, bet 
apsirūpinti maistu jau kur kas sunkiau. Pasibaigus maisto atsar- 
goms, norcm nenorom turi kilti iš vietos ir eiti jų ieškoti. O 
norint nemokamai ir be ypatingo vargo maitintis, paprasčiausia 
susirasti Maisto atliekų. Taigi eini ten, kur jų daug ir kuo įvai- 
resnių. 

Bet susirasti maisto atliekų — taip pat gana sudėtinga. Žmo- 
gus-dėžė — ne koks elgeta ar valkata, gyvenantis tiesiog vidury 
sąvartyno, jis negali valgyti kas pakliūva. Čia kalbu ne apie iš- 
rankumą, 0 apie elementarius higienos įpročius. Tiesa, užterštų 
maisto atliekų pasitaiko gana retai, bet atrodo jos itin nepat- 
raukliai. Ypač atstumiantis kvapas. Per trejus metus aš taip ir 
neįstengiau prie to kvapo priprasti. 

Matyt, didžiausią pasibjaurėjimą kelia tai, kad atliekų kvapas 
neatitinka jų skonio. Kiekvienas produktas turi savo kvapą: žu- 
vis — Žuvies, Mėsa — mėsos, daržovės — daržovių; sumaišęs 
maistą burnoj, žmogus dar kartą patikrina, ar mišinio kvapas 
toks, kokio tikėjosi; po to jo vidinis sargas, Matyt, nusiramina ir 
sutinka įsileisti mišinį į Organizmo vidų. Tikėdamasis kepto oma- 
ro, iškart išspjausi Maistą iš burnos, jeigu pajausi banano sko- 
nį. Gali net susivemti, jeigu atkąstas šokolado gabalas primins 
tau keptą moliuską. Dažniausiai netvarkingai suverstų ir su- 
mMišusių Maisto atliekų neįmanoma atskirti ir. nors supranti, kc- 
dėl taip pakitę jų kvapai, tiesiog fiziologiškai nepajėgi jų val- 
gyti. 

Todėl, atėjęs apsirūpinti maistu, tarp atliekų pirmiausia ieškai 
sausų ir bekvapių produktų. Bet tai daug sunkiau, nei iš pradžių 
atrodo. Yra dvi pagrindinės kavinių ir restoranų išmetamų liku- 
čių Iūšys; viena jų — lengvai prarandantys formą ir greit gen- 
dantys produktai, kaip tik tokių ir būna daugiausia. Išrinkus 
nevalgcmus daiktus (valgymo lazdeles, popieriaus skiauteles. in- 
dų šukes), atliekos suverčiamos į didelius plastmasinius bakus ir 
kiekvieną rytą sunkvežimiais vežamos į kiaulių fermas. Kita at- 

liekų rūšis — produktai, kurie išsaugo savo formą, tačiau, vieno 
lankytojo palikti, paduoti kitam jau netinka. Pavyzdžiui, duona, 
kepta mėsa, džiovinta žuvis, sūris, saldumynai, vaisiai ir kita. 
Atrodytų, visa tai ne retenybė, bet, pradėjęs ieškoti, žiūrėk, — ir 
nerandi. Gal todėl, kad šie likučiai, — nors tai ir nuograužos— 
negreitai genda ir kokiu nors būdu panaudojami antrąkart? 
Ir tikrai, duoną juk galima išdžiovinti ir sutrupinti į džiūvėsių 
miltelius, iš keptos žuvies ar vištų kaulų išverdamas neblogas 
sultinys. 

Laimė, žŽmogus-dėžė, kaip jau esu apie tai rašęs, neblogai ap- 
sirūpina, grobdamas maistą tiesiog nuo parduotuvių prekystalių. 
Taigi jam nebūtina ieškoti atliekų. Tačiau tai gera klajokliško 
gyvenimo mokykla. Jei nori, užsidėjęs dėžę, laisvai jaustis žmo- 
nių pilnose gatvėse, turi priprasti prie valkatos gyvenimo. O 
kai pripranti, kad ir kur būtum, laikas pradeda judėti koncen- 
triškais apskritimais, kurių centre visada esi tu. Kas matyti to- 
lumoje, greitai pralekia ir dingsta, artimi daiktai juda lėtai, o 
apskritimo centre viešpatauja visiška rimtis; kaip tik todėl čia 
niekada nebūna nuobodu. Jei dėžėje nuobodu, tai dar ne tikra 
dėžė. 

Štai dabar pagalvok. Kas niekada nebuvo žmogus-dėžė? Kam 
nepavyko tapti žŽmogumi-dėže? 


(KAS ATSITIKO D.) 


Paauglys D. troško būti stiprus. Jis nuolat apie tai galvojo. 
Tačiau nelabai įsivaizdavo, kaip tos stiprybės pasiekti. Vieną die- 
ną jam šovė į galvą iš faneros, kartono ir dviejų veidrodžių pa- 
sigaminti panašų į periskopą prietaisą. Vamzdžio apačioje ir 
viršuje pritvirtinęs keturiasdešimt penkių laipsnių kampu pasuk- 
tus, vienas kito atžvilgiu lygiagrečius veidrodėlius, padarė ins- 
trumentą, kurio padedamas galėjo, vaizdžiai kalbant, perkelti savo 
akį į šoną, į viršų ar apačią tokiu atstumu, koks buvo vamzdžio 
ilgis. Be to, prie viršutinių abiejų veidrodėlių kampų pritaisė 
storo popieriaus kilpas ir surišo jas virvele; patraukęs už tos 
virvelės galo, galėjo šiek tiek keisti regėjimo kampą. 

Pirmąkart savo prietaisą D. išbandė atkampioje vietoje tarp san- 
dėliuko ir artimiausios kaimynų tvoros. Šį siaurą plyšį jis įsi- 
dėmėjo dar tada, kai žaisdavo slėpynes, — pasislėpusiojo nesima- 
tydavo nei iš gatvės, nei iš namo pusės. Kai D. pritūpė už to 


7. Žmogus-dėžė 


97 


sandėliuko, į nosį jam tvoskė sumišęs drėgnos žemės ir žiurkių 
šlapimo kvapas. 

Atsirėmęs alkūnėmis į kelius, prisispaudė vieną prietaiso galą 
prie kaktos. Paskui atsargiai, po truputį keldamas kitą galą, iški- 
šo jį virš tvoros. Kadangi gatvė šioje vietoje gana staigiai lei- 
džiasi žemyn, žvilgtelėti per tvoros viršų nebūtų įstengęs nė labai 
aukšto ūgio praeivis. Be to, ropščiantis stačiu šlaitu, reikia dar 
žiūrėti, kad nesukluptum, tad praeivių žvilgsniai turėjo būti nu- 
kreipti daugiausia sau po kojom. Šitaip ir panašiai samprotauda- 
mas, D. slopino savo nerimą, bet tą akimirką, kai gatvė ir iš 
tikrųjų nutįso veidrodėlyje prieš pat jo akis, jis vis dėlto išsi- 
gando. Jam pasirodė, kad visas peizažas pervėrė jį smerkiančiu 
žvilgsniu. Iš netikėtumo D. net susigūžė. Periskopo viršutinis ga- 
las užkliuvo už tvoros ir nutrūko, švelniai pokštelėdamas, tary- 
tum dalijamas pusiau gerai prinokęs mandarinas. Periskopo vir- 
šutinis galas paprasčiausiai nutrūko. Šluostydamasis prakaitą, 
D. ėmė remontuoti prietaisą ir šiaip taip sutvarstė jį lipnia juosta. 

Antrą kartą dėdamas prie savo akies apatinį periskopo veid- 
rodėlį, jis buvo pasiryžęs narsiai atremti slenkantį ant jo gatvės 
vaizdą. O kai iš tikrųjų jį atrėmė, įtampa tuoj pat pradėjo slūgti. 
Vos tik įsitikino, kad nesulauks jokio atsakomojo žvilgsnio, nu- 
stojo gėdinęsis, kitaip ėmė atrodyti ir pats peizažas. Greitai D. 
suvokė, kad iš esmės pasikeitė jo ir aplinkos, net ir viso pasau- 
lio, santykis. Šiaip ar taip, tikslas, kurio siekė iš pat pradžių, 
kai sumanė pasidaryti periskopą, bent jau iš dalies buvo pasiek- 
tas. 

Tiesą: pasakius, nieko naujo jis nepamatė. Peizažas buvo skli- 
dinas romios, kiekvieną smulkmeną persmelkiančios šviesos, vis- 
kas, kas atsispindėjo veidrodėlyje, atrodė glotnu ir minkšta. Iš 
praeivių veidų ir laikysenos, lyg nušluostytas drėgnu skudurėliu, 
pradingo priešiškumas. Nesimatė nė vieno priekabaus ar grės- 
mingo žvilgsnio. Ir betono grindinys, ir tvora, ir elektros stulpai, 
ir eismo ženklai, ir visos kitos peizažo detalės atrodė netekusios 
aštrių kampų ar šerpetų. Viską gaubė tokia ramybė, tarsi būtų 
jau prasidėjęs amžinas, niekada nesibaigsiantis šeštadienio vaka- 
ras. Manipuliuodamas veidrodėliais, D. linksmai žaidė su gatve. 
Ir gatvė, su kuria Žaidė, jam šypsojosi. Pasirodė, kad vienpusiš- 
kai stebimas pasaulis daug malonesnis. Tą dieną D. panoro su- 
sitaikyti su visu pasauliu. 

Gerai pajutęs pramogos skonį bei įsidrąsinęs, D. nutarė paty- 
rinėti kitas vietas ir pradėjo klajoti po visą gatvę. Ir gatvė jam 
nė kiek nepriekaištavo. Pro periskopą regima aplinka buvo 

be galo kilniadvasiška. Įsismaginęs D. vieną dieną sumanė 
iškrėsti pokštą. Nutarė žvilgtelėti į kaimynų išvietės vidų. 
To: namo sparne gyveno vieniša vidurinės mokyklos fizinio la- 
vinimo mokytoja. Tikriau pasakius, ne gyveno, o tik retsykiais 
ateidavo pagroti pianinu — naudodamasi gera to pastato garso 
izoliacija, ji galėjo groti netrukdydama kaimynams. Visų šių ap- 
linkybių D. gerai nežinojo, tiesą pasakius, ne itin jomis' ir domė- 
josi. 

Tačiau sumanyta išdaiga jo sąmonėje nelauktai pavirto tikruo- 
jų, iš pat pradžių siektu tikslu. Jam net ėmė atrodyti, kad iki 
šiol nieko nedarė, tik ruošėsi. Nuo mažo, tėvų jam paskirto kam- 
barėlio (atitverto koridoriaus galo) iki gretimo pastato sienos bu- 
vo tik pora žingsnių, tame tarpe stovėjo dar lentų tvora. Jeigu 
kaimynų namo gale įrengtoje išvietėje būdavo nuleidžiamas van- 
duo, jo šniokštimą D. girdėdavo daug geriau negu storų sienų 
nuslopintus pianino garsus, Suprantama, plūstančio vandens ūže- 
sio ir pianino vienu metu girdėti jis negalėjo, tačiau D. galvoje 
liūdna, švelni ir nuostabiai graži melodija, kurią mokytoja groda- 
vo pačioj pratybų pabaigoj, susiliejo su vandens ir oro burbuliukų 
sūkurio baltame fajanso inde galingu šniokštimu, — jam net atro- 
dė, kad tas garsų susiliejimas turi ypatingą prasmę. Vos tik jis 
išgirsdavo bruzdesį kaimynų namo išvietėje, jo šnervės kaipmat 
suvirpėdavo, lyg uosdamos garuojantį viralą, širdį apimdavo 
jausmingumas, o nugara išsitiesdavo ir įsitempdavo, tarytum 
klausantis mėgstamos melodijos. 

Jau seniau atsitiktinai buvo pastebėjęs, jog kaimynų namo sie- 
noje, maždaug ties grindimis, yra mažytės durelės, skirtos iššluo- 
ti šiukšlėms. Jeigu tik pasiseks jas atidaryti, tada viskas labai 
paprasta, priešingu atveju reikės žiūrėti pro ventiliacijos angą, 
kuri įrengta pačioje palubėje. Pro ją ką nors išvysti bus sunku, 
juolab kad, neseniai išėmus ventiliatorių (tikriausiai sugedo), 
anga buvo aptraukta vabzdžius sulaikančiu metaliniu tinkleliu. 
Be to, išvietę pageidautina stebėti kaip tik iš apačios. Vos tik D. 
įsivaizduodavo, kaip jis tai darys, jo akys imdavo godžiai bliz- 
gėti. 

Iš anksčiau žinojo, kad mokytoja liaujasi grojusi paprastai du 
kartus — apie penktą ir apie aštuntą valandą vakaro. Dažniau 
eidavo į išvietę po aštuntos. Bet šis laikas jam buvo labai nepa- 
togus. Ir tėvas, ir motina tuo metu namuose, labai sunku nepaste- 
bėtam išsprukti į kiemą. O apie penktą valandą tėvas būna dar 
negrįžęs, Motina dažniausiai išeina pirkti vakarienei reikalingų 
produktų. Pats laikas ryžtingiems veiksmams. Tiesa, tuo metu 

dar visai šviesu, tad yra pavojus, kad jį pastebės pati mokytoją, 
bet čia jau lieka pasikliauti periskopu ir savo apdairumu. Vaikš- 
čiodamas su tuo prietaisu išilgai gatvės, D. ėmė labai pasitikėti 
savimi. Be to, šita idėja taip jį pagavo, kad visos dvejonės 
nyko, tarsi uždažytos linksmomis vaivorykštės spalvomis. 

Tą dieną sugrįžęs iš mokyklos, ir stengdamasis penktą v 
dą būti laisvas, D. kiek galėdamas trukdė motinai išeiti per anks- 
ti. Be dvidešimties minučių ketvirtą įsitikinęs, kad grojimo pra- 
tybos baigiasi, — pasigirdo pažįstama paskutinė melodija,— jis 
pagaliau leido motinai eiti, o pats apsiavė nudryžusiais brezen- 
tiniais sportbačiais ir su periskcpu po pažasčia išbėgo į kiemą. 
Priešingai, nei tikėjosi, iš šios tvoros pusės periskopas skylės ne- 
siekė. Ką gi, nieko nepadarysi, reikia lipti per tvorą, be to, žiū- 
rint iš šios pusės gal netgi daugiau šansų įkliūti. Neaiški nuojau- 
ta jam kuždėjo, kad anoj tvoros pusėj pavojus įkliūti kur kas 
mažesnis. Šiaip ar taip, jis neketino pranešti mokytojai, kad ją 
stabi... O jeigu ji, sakykim, suvoktų, kad yra stebima, dar neži- 
nia, ar skubėtų tai parodyti... D. širdyje net užgimė - neaiški vil- 
tis, kad tarp jo, stebinčiojo, ir jos, stebimosios, gali užsimegzti 
savotiškas ryšys. Jam nė į galvą neatėjo, kad slapčia stebėti yra, 
švelniai tariant, tas pats, kas Žaisti meilę, ir kad visuomenė toki 
elgesį labai smerkia. 

Šmurkštelėjęs po tvoros apačia, jis atsidūrė kaimynų kieme. Čia 
buvo dar drėgniau nei D. namų pusėje. Plyšys tarp tvoros ir sienos 
nesiekė nė pusmetrio, ir atrodė, kad žmonės šion vieton beveik 
niekada neužklysta,— žemę dengė storas melsvų samanų sluoks- 
nis. Pasisukęs skersas, šiaip taip įsispraudė į plyšį tarp sienos ir 
tvoros. Jam pasisekė. Angos durelės buvo per kokius penkis 
centimetrus pravertos. Suprantama, periskopą reikės laikyti ho- 
rizontaliai. Jaudulys suspaudė krūtinę, jam užėmė kvapą. Pri- 
sišliejęs prie tvoros, užsimerkė. Pagaliau, giliai įkvėpęs, ėmė 
derinti periskopą prie angos. Pirmiausia pamatė porcelianinę 
tupyklą. Pasirodė, ji buvo ne balta, kaip jis manė, bet blyškiai 
žydra. Tik grindys išklotos baltom plytelėm, ant kurių stovėjo 
pora auksine spalva dažytų guminių sandalų. Kad ir kaip D. krei- 
pė veidrodėlius, pažiūrėti galėjo tik kairėn ar dešinėn, o pagei- 
daujamo regėjimo kampo nustatyti nesugebėjo. Nusiramink, pa- 
sakė jis sau, periskopas guli horizontaliai, ir norint pažiūrėti į 
viršų, reikia pakreipti patį vamzdį. Iš tikrųjų, pakreipęs vamzdį, 
išvydo išvietės sienas, kurios buvo apkaltos medį imituojančiomis 
plokštėmis. 

Jam rodėsi, kad laikas slenka be galo lėtai. Ir paskutinė me- 

lddija tą dieną atrodė neįprastai ilga. Visas D. kūnas degė, jis ne 
alšavo, o tiesiog švogždė. Jam dingojos, kad tuoj tuoj, neatlaikiu- 
idinio slėgio, suskils kaukolė ir iš jos tarsi kamščiai iš butelių 
aus akys. Ko gero, jau greit sugrįš ir motina. Iškilmingi mu- 
zikąs garsai čaižė kelių sąnarius, kurie trūkčiojo, tarsi susirgus 
nervų liga. Jam norėjosi įlėkti į kaimynų namą ir sudaužyti pia- 
niną į gabalėlius. 

s dėlto pabaiga jau artėjo. Dar kelį pažįstami šaletais, pas- 
kutinis, ilgai aidintis akordas... Tik nesitikėk iš karto labai daug, 
sakė sau D., nesitikėk, kad iš pirmo bandymo viskas pasiseks. Be 
to, šiandien labai karšta, viskas perdžiūvę, todėl tikriausiai nela- 
ba' norisi šlapintis. Bet nereikia ir galutinai prarasti viltį. D. visas 
tirtėjo. Jam jau neužteko vien per nosį įkvėpiamo oro. Išsižiojęs 
ėmė traukti jį visu kūnu, kaip siurblys. 

Nelauktai prie pat ausies pasigirdo: 

— Kas čia? Ką ten veiki? Tik jau nebandyk pabėgti. Jeigu 
paspruksi, visiems papasakosiu apie tavo darbelius. 

Iš išgąsčio jis net susigūžė. Prisiplojo prie žemės. Neturėjo jė- 
gų net pakelti akių ir pažiūrėti, iš kur sklinda balsas. Jis vos 
kvėpavo, jo kvėpavimas priminė gęstančias žiežirbėles, kurias 
žeria ant špagato virvelės pakabinta aromatinė lazdelė. 

— Apeik namą ir įeik pro fasado duris.— Balsas atrodė ne 
toks jau piktas, ir jis pajuto, kad galbūt išsigelbės.— Na stokis, 
greičiau!..-— Balsas, kaip ir anksčiau, matyt, sklido iš išvietės. 
Bet kalbančiosios nebuvo matyti. Pro kur, kaip ji regėjo D. — 
Tik neužmiršk to savo įdomaus aparato. Ir greičiau eik prie du- 
rų. Jos neužrakintos. 

Kažin pamanė D., ar ji dar tik ketino šlapintis, ar liovėsi, pa- 
mačiusi mane? Tikriausiai blogai nutaikiau. periskopą. 

— Tu supratai? Bėgti beprasmiška. Na, negaišk laiko, greitai 
eik už namo, 

Jam teliko tik klusniai vykdyti, ką ji liepė. Bėgti, matyt, iš 
tikrųjų nebuvo prasmės. Jeigu ji sakė, kad taip bus blogiau pa- 
čiam D., tai šiuos Žodžius galima buvo suprasti ir kaip pažadą, 
kad, jeigu jis nepaspruks, ji nepraneš tėvams ir mokytojams; bet 
kuriuo atveju atrodė kur kas geriau tuoj pat atsiimti tokią baus- 
mę, kokią ii paskirs. Todėl paauglys D. prisispaudė prie krūtinės 
jau niekam nebetinkamą periskopą, klusniai, kaip į kampą įva- 
rytas gyvulys, nukulniavo aplinkui namą ir pasuko prie durų. 
Durys, kurias anksčiau vaizduotėje jis buvo regėjęs kaip minkštas 
gyvo kūno klostes, pavirto betoninėmis. 

Įėjęs iškart atsidūrė erdviam kambary, kuriame stovėjo pid- 
ninas. Kambario sienos buvo apkaltos garsą sugeriančiomis plo 
tėmis — tokiomis korėtcmis, kad vien jas pamačius, visas 
nas pradėjo niežtėti. Grindis dengė žalias kilimas. Tą pat aki 
ką, kai jis atgalia ranka privėrė duris, pro kitas įžengė iš ngmo 
gilumos atėjusi mokytoja. Jai už nugaros dar girdėjosi nuleisto 
vandens šniokštimas. Vis dėlto ji po to, matyt, dar nusišlapino. 
Vaizduotėje iškilęs besisukančio verpeto vaizdas sukėlė kitą — 
baltą, ant tupyklos krašto įsitaisiusią sėdyne. Jis nedrįso pakelti 
akių — apėmė jausmas, kad priešais jį iš tikrųjų yra nuogas už- 
pakalis. 

— Užrakinsiu duris. 

Mokytoja nuėjo jam už nugaros, pasigirdo spynos spragtelėji- 
mas. 

— Ar tau ne gėda? 

— Gėda. 

— Matau, tau lūžinėja balsas. Dabar suprantu, kodėl tu šitaip 
pasielgei, bet juk tai taip nevalyva! Tau tikriausiai gėda, bet 
man, mokytojai, dar labiau gėda. Tu prisidarei gėdos pats ir pri- 
vertei susigėsti savo mokytoją. Ką dabar daryti? Jeigu paleisiu 
tave nenubaudus, tu, ko gero, vėl imsies to patiesė.. 

— Daugiau taip nedarysiu. 

— Tikrai? 

— Tikrai tikrai, daugiau nedarysiu. 

— Taip... Vis dėlto, turiu tave nubausti. Paleisti tave nenu- 
baudus negaliu. Bent jau priversiu pajusti tą pat, ką per tavo 
malonę turėjau išgyventi aš. 

Mokytoja sėdo prie pianino, jos pirštai ėmė greitai bėgioti 
klavišais. Tai buvo toji paskutinė melodija. Bet dabar jos neslo- 
pino sienos, ir kiekvienas garsas krito į tylą kaip žaižaruojantis 
brangakmenis. Melodija buvo panaši į didelę vėjyje besiplaiks- 
tančią vėliavą. Klausydamasis, D. sau ėmė atrodyti vis purvines- 
nis, vis niekingesnis, kol pagaliau jam iš akių pabiro ašaros. 

— Kaip tau ši melodija? 

— Patinka. 

— Tikrai patinka? 

— Taip, labai labai! 

— Kas kompozitorius, žinai? 

— Nežinau. 

— Šopenas. Didysis, nuostabusis Šopenas.— Mokytoja staiga 
nustojo grojusi ir atsistojo.— O dabar greit nusirenk, tik viską. 
Aš išeisiu į kitą kambarį. 

D. ne iškart suvokė jos žodžių prasmę. Mokytoja dingo už du- 
o jis dar kurį laiką tebestovėjo, nežinodamas, kaip jam elgtis. 
Kas yra? Ko tu lauki? — pasigirdo iš už durų jos balsas.— 
Ašį gerai viską matau pro rakto skylutę. Jeigu tu tikrai atgailau- 
ji, turi tai padaryti. 

Ką turiu padaryti? į 

Nusirengti, argi neaišku? Tu privertei šitokią gėdą išgyven- 
ti Mane, taigi dabar neturi teisės prieštarauti. 

Ž Atleiskite man. 

— Negaliu. O gal tu nori, kad viską papasakočiau tavo tė- 
vui ir motinai? | 

D. pasijuto priremtas prie sienos. Skrandis smuktelėjo šlapimo 
pūslės link, krūtinėje liko tuštuma. Jam nebuvo labai baisu 
nusirengti. Nežinia kodėl, vaizdavosi, kad jį su mokytoja sieja 
kažkoks abipusis supratimas. Bet jis labai nepasitikėjo savimi. 
Nusirengęs prieš savo valią susijaudins, atsiras erekcija. Kaip į 
tai pažiūrės mokytoja, ar ji jam atleis? Sunku numatyti, ko ge- 
ro, dar labiau supyks ir jau šį kartą nubaus nesigailėdama. O 
jeigu ji susiims už pilvo ir pratrūks kvatoti? Dar nežinia, kas 
blogiau. Bet gal, jausdamasis toks apgailėtinas, jis pajėgs nuslopinti 
erekciją? Ne, tai beviltiška — vos tik jis įsivaizduoja save nuo- 
gą, tuojau pat sukyla jaudulys. Jo nenuslopintų net jos juokas. 

Beliko atsiduoti likimui. Iš anksto gėdindamasis savo bjauru-' 
mo, jis nusivilko švarką, nusitraukė marškinius, nusileido kelnes 
ir liko stovėti nuogas. Kaip ir tikėjosi, tuoj pat atsirado erekcija. 
Tačiau už durų nieko nesigirdėjo. Name tebetvyrojo visiška ty- 
la. Net tylesnė nei paprastai — atrodė, kad tyla pavirto kūnu ir 
įsiklausė, pritūpusi už durų. Kiaurai vėrė pro rakto skylutę be- 
siskverbiantis juodas žvilgsnio spindulys. Visos spalvos užgeso, 
liko tik juoda ir balta. Kojų padai užtirpo. Jis susvyravo ir tuo 
pat metu pajuto, jog šlapinasi. Bet ne, tai buvo ne šlapimas, tai 
veržėsi sėkla. Negalėjo jos sulaikyti. Suspaudė kelius ir užsidengė 
veidą delnais, neabejodamas, kad pravirks. Tačiau ašarų nebuvo. 
Jo vidus staiga išdžiūvo kaip aušros nutviekstas paplūdimio smė- 
lis. 

— Ar dabar supratai? — Iš už durų pasigirdęs mokytojos bal- 
sas taip pat atrodė sausesnis nei anksčiau. D. linktelėjo. Jis iš 
tikrųjų gerai suprato. Suprato viską net daug geriau, nei parodė 
linktelėjimu, net geriau, nei pats įsivaizdavo. 

— Dabar gali eiti. 

Durys šiek tiek prasivėrė ir ant kilimo be garso nukrito lay- 
kujų durų raktas. Raktas nuo durų, kurias iš vidaus galima buyo 
atverti ir be rakto, 


Kai pagaliau užsiropščiau šlaitu ir sustojau priešais kli 
duris, pamačiau ant jų kabamtį skelbimą, jog šiandien ligoniai 
nepriimami. Durys užrakintos. Už pastato girdėti, kaip kimiu 
balsu ambrija tas pats išpaikintas šuo. Aš spusteliu skambutį. 
Apimtas nekantrumo, spaudžiu jį neatitraukdamas piršto. Išgirs- 
tu, kad kažkas artinasi. Staiga durys plačiai atsiveria, ji pasitrau- 
kia, duodama man kelią ir paragina greičiau įeiti. Skubiai ber- 
dama žodžius, eina į pastato vidų. Aš neišgirdau kaip reikiant, ką 
ji pasakė — greičiausiai mane palaikė apsišaukėliu žmogum-dėže 
(tai yra apsišaukėliu gydytoju) ir už kažką priekaištauja. Kuo 
greičiau paaiškinsiu, jog ji klysta, tuo geriau. Atsikosiu ir pra- 
dedu kalbėti: 

— Aš ne sensėjus. Aš esu tikrasis. Tikras. Vaikas vakare lau- 
kiau tavęs po tiltu. Aš — buvęs fotoreporteris... 

Ji liaujasi kalbėjus ir dar pusiau praverta burna greitai nu- 
žvelgia mane nuo kojų iki galvos. Iš nuostabos jos veido išraiš- 
ka pasikeičia. 

— Varge, varge! Tai jūs nesilaikote pažado?! Tuoj pat nusiim- 
kite dėžę! Nors jūs gal ir nežinote, kad... 

— Ne, aš žinau. Tu kalbi apie sensėjų. Aš ką tik buvau jį 
susitikęs gatvėje. 

— Prašau jus... 

— Negaliu. Todėl čia ir skubinausi. 

— Liaukitės, dabar jau... 

— Bet aš nuogas. Nuogutėlis. Po to, kai susitarėme, nuėjau 
praustis į paplūdimio persirenginio patalpas, išskalbiau baltinius 
ir ėmiau laukti, kol jie išdžius. Juk išeiti iš dėžės ne taip papras- 
ta, tam reikia pasiruošti. Paskui maniau sudoroti dėžę ir ateiti 
čionai. Kad pamatytum, jog išlaikiau žodį. Bet tuo tarpu prisnū- 
dau. Užmigau taip stipriai, lyg mane būtų pervažiavęs kelininkų 
volas. Pikčiausia, kad visą laiką sapnavau, jog negaliu sumerkti 
akių. Todėl ir dabar jaučiuosi neišsimiegojęs, nors. pabudau visai 
neseniai. Be to, kai vis dėlto praplėšiau akis, paaiškėjo, kad ne- 
žinia kur pradingo mano padžiauti baltiniai ir kelnės. Nors verk! 
Tiesą pasakius, dabar, rodos, prisimenu, kad paryčiui sapnavau, 


104 


jog būrelis vaikų laksto pajūriu, mosuodami ant bambuko karties 
plevėsuojančia vėliava,— ko gero, tai buvo ne sapnas, o tikrovė. 
Ir turbūt jie mosavo ne vėliava, 0 mano kelnėmis. Šiaip ar taip, 
man) tai buvo nelauktas smūgis. Žūtbūt reikėjo surasti bent kokias 
kelnės, bet niekas neatėjo į galvą. Man tiktų bet koks skarmalas, 
kad tik atrodytų kaip kelnės... Šitaip susikrimtęs pasukau miesto 
link įr pakeliui, prie pat dambos galo, pamačiau bevaikščiojantį 
dar 4ieną,. visai tokį kaip aš, žmogų-dėžę... Še tau, pamaniau, 
pavėlavau, ieškoti kelnių jau nėra kada... 

Staiga ji pratrūksta juoktis. Kvatojasi susiriesdama, vos išsi- 
laikydama ant kojų. Iš pradžių juokiasi piktdžiugiškai, pasityčio- 
dama, bet paskui netenka jėgų, ir jos juokas pavirsta tiesiog 
linksmu. Iki valiai pasijuokusi ji vėl tapo linksma ir draugiška, 
matyt, išsisklaidė kažkokios jos sielą gaubusios miglos. 

— Nieko, kad nuogas, pažadas lieka pažadu. 

— Man nesmagu tavęs prašyti, bet gal tu galėtum paskolinti 
kokias senas kelnes? 

— Jeigu jau jūs toks jautrus, tuomet, kad jums būtų lengviau, 
nusirengsiu ir aš. Juk esu žadėjusi jums pozuoti. Kai abu būsim 
nuogi, nereiks ir gėdintis, ar ne? 

— Bet žiūrėti į nuogą vyriškį — tikriausiai menkas malonu- 
mas? 

— Jūs klystate — ramiai atsakė ji ir pradėjo sparčiai traukti 
nuo savęs drabužius. Palaidinukė... sijonas... liemenėlis... — Kokia 
šlykšti ta dėžė! Stačiai negaliu jos pakęsti daugiau nei vienos 
akimirkos! 

Visiškai nuoga, ji stovėjo priešais mane. Lūpose dar galima 
buvo įžvelgti šiokią tokią pašaipą. Bet akis užliejo tamsi ilgesio 
spalva. Viską nusirengusi, ji Man nė kiek neatrodė nuoga. Jai 
pernelyg tinka būti nuogai. Bet apie mane to, deja, nepasakysi. 
Turbūt ypač komiškai atrodo iš dėžės kyšančios plikos kojos. 

— Gal nors sutiktum trumpam užsimerkti? Arba nusisukti... 

— Prašom. . 

Šypsodamasi ji pasisuko į mane nugara ir petim atsirėmė į ko- 
ridoriaus sieną. Traukdamas nuo savo kojų ilgaaulius batus, aš 
pajutau visą kūną apimantį drebulį. Nusikėliau dėžę, tyliai prisiar- 
tinau ir uždėjau jai ant pečių rankas. Ji nesipriešino, o aš, vis 
mažindamas ir mažindamas mus skyrusį atstumą, atkakliai sau 
tvirtinau, kad privalau tą atstumą išsaugoti. 

— O jeigu sugrįš sensėjus? 

— Nesugrįš. Jis nė neketino grįžti... 

— Kaip kvepia tavo plaukai... 

— Koks stiprus tavo užpakaliukas... / 

— Prisipažįstu, aš buvau netikras. 

— Nekalbėkim apie tai... 

— Bet sąsiuvinis tikras. Tai vieno žmogaus-dėžės užrašai, 
atitekę Man po jo mirties. 

— Mane išpylė prakaitas... 


(Turbūt nereikia nė sakyti, kad viskas, kas aprašyta tuose 
priešmirtiniuose užrašuose, yra tikra tiesa, kad jie nuoširdus 
prisipažinimas. Einantis mirti, mums, kurie liekame gyventi, 
visada jaučia pavydą. Suprasti jo mes nė negalime. Neabejo- 
ju, kad atsiras ir asmenų, mirtinai įsižeidusių dėl suklastoto 
„tiesos“ vekselio, — jie užsispyrę bandys bent jau „melo vini- 
mis“ užkalti karsto dangtį. Bet nevertėtų į šiuos užrašus žiū- 
rėti vien tik kaip į testamentą.) 


(SAPNE NUSIIMA DĖŽĘ NET ŽMOGUS-DĖŽĖ. 

AR JIS SAPNUOJA SAVO GYVENIMĄ 

IKI UŽSIDEDANT DĖŽĘ, AR MATO, KAIP GYVENS 
ATEITYJE, KAI IŠLĮS Iš DĖŽĖS?..) 


Namas, prie kurio artinausi, stovėjo ant kalvos, galima sakyti, 
prie miesto vartų. Nuvažiavęs arklio traukiamomis vežėčiomis il- 
bą ilgą kelią, pagaliau pasiekiau to namo prieangį. Sprendžiant 
iš nuotolio, kurį turėjau įveikti, namas stovėjo ne prie išėjimo iš 
miesto, o greičiau prie įėjimo, 

Tiesą pasakius, vežėčias traukė ne arklys, — iš tikrųjų jokio 
arklio nebuvo, jo vieton įsikinkė gofruoto kartono dėžę užsidė- 
jęs Žmogus. O kalbant visai atvirai, tas žmogus buvo mano tė- 
vas, tuo metu sulaukęs jau daugiau kaip šešiasdešimties metų. 
Žinoma, tai jau seniai atgyvenęs prietaras, tačiau tėvas jokiu 
būdu nesutiko nusižengti senovinei miesto tradicijai, pagal kurią 
- sužadėtinis į jungtuves turi atvažiuoti arklio traukiamomis ve- 
žėčiomis, ir įsikinkė į vežėčias pats vietoj arklio. Be to, nenorė- 
damas daryti man gėdos, užsidėjo ant savęs gofruoto kartono 
dėžę. Matyt, jam rūpėjo, kad nuotaka neturėtų ką prikišti. 

Suprantama, jei būtume išgalėję pasisamdyti vežėčias su 
arkliu, tėvui tikriausiai nebūtų reikėję šitaip dėl manęs kamuo- 
tis, O ir aš pats jo nebūčiau prašęs. Tačiau atsisakyti vedybų tik 

dėl to, kad neturiu kuo užmokėti už arklį, buvo "pernelyg skau- 
dų Todėl beliko pasikliauti tėvo gerumu. 


ik bėda, kad šešiasdešimtmetis tėvas būti arkliu jau nelabai 
tiką. Jis vargais negalais tempė išmaltu keliu vežėčias ir neats- 
tojo| nė vienos dešimtosios tikro arklio jėgos. O man nulipti nuo 
Šių ir jas pastūmėti, be abejo, nederėjo, ir atrodė, kad tas 
kelias niekada nesibaigs. Tik laikas lėkė greičiau už strėlę. Blo- 
giausija, kad nuo begalinio kelio ir negailestingo kratymo aš ne- 
paprastai užsimaniau šlapintis ir, kai atvažiavome, vos galėjau 
tverti.. į 

Pagaliau vežėčios sustojo. Tėvas atsileido diržus, kuriais prie 
ratų rišamas arklys (nežinau, kaip jie vadinasi), žvilgtelėjo į ma- 
ne pro dėžės langelį ir nusikamavęs silpnai šyptelėjo. Aš jam 
atsakiau tokiu pat iškankintu šypsniu ir visas pastiręs išsiropščiau 
iš vežėčių. Jos, beje, buvo skirtcs vežioti kroviniams, o ne ke- 
leiviams. Tačiau juk niekur nepasakyta, kad draudžiama atva- 
žiuoti krovininėmis vežėčiomis, o kai susituoksime, tai bus jau 
nesvarbu. Sulaikęs kvapą, pakeliui segiodamasis kelnes, nustri- 
penau į kelio pakraštį, ir, pagaliau atleidęs pilvo apačios rau- 
menis, pajutau tokį palengvėjimą, tarsi būčiau pakilęs į dangų 
ir nuskriejęs virš tolumoje baltuojančių kalnų. 

— Šopenai, ką-gi tu darai! — išgirdau sutrikusį man už nuga- 
ros stovinčio tėvo balsą. Tarp nuotakos namų ir kelio auga ka- 
žin kokie tankūs krūmokšniai, ir aš buvau tikras, kad jie mane 
gerai dengia nuo pašalinių akių. Tačiau atsitiko taip, kad nuo- 
takai prailgo laukti. Matyt, iš tolo išgirdusi, kaip trinksi vežėčių 
ratai, ji išbėgo prie kelio pasitikti. Likimas iš manęs pasišaipė — 
drovėdamasi ji pasislėpė už tų pačių krūmų, kurie man atrodė 
patikima priedanga. Mūsų žvilgsniai susitiko. Nebuvo ko abejo- 
ti, ar ji matė, kas kyšo iš mano kelnių. Balta suknelė plastelėjo 
tarp šakų, sutapsėjo lengvos kojos, lyg sudavus per riešutą plak- 
tuku trinktelėjo durys. Viskas pražuvo! Tą pat akimirką, kai 
taip sunkiai svyrinėjau tarp nevilties ir tikėjimo ištiestu lynu ir 
buvau jau bepasiekiąs kitą krantą, per lyną čiaukštelėjo kirvis! 
Bet juk aš negalėjau su tuo sutikti! | 

— Tėve, padaryk ką nors, juk tu jos globėjas! 

Gerklėje tvenkėsi ašaros. Dar tebesišlapindamas, pradėjau 
raudoti. Stipri srovė išmušė dirvoje duobutę, kurią užliejo links 
mas, greitai plintantis šviesiai geltonas klanelis. 

— Ne, Šopenai, reiks atsisakyti, — liūdnai įtikinėjo mane tėvas. 
Pro langelį iškišta jo ranka barbėno per dėžės šoną. — Būk geras, 

nesispyrlok. Šiuolaikinė jauna mergina jokiu būdu netekės 
ckshibicionisto. 

— Argi aš ekshibicionistas! 

— Bet ji tikriausiai taip mano, ir čia jau nieko nepadarysi. 
Juk ji viską matė. 

— Vis tiek netrukus turėjom susituokti! 

— Elkis kaip vyras, bent įau iš pagarbos tėvui, kuris dėl ta- 
vęs net ėmėsi pavaduoti arklį! Labai prašau! Dar laimė, jog (dau- 
giau niekas to nematė! Ateityje, kai tavo, Šopenai, gyvenimas 
pavirs šimtais tomų knygų, šio skandalingo įvykio niekas nė ne- 
prisimins. Visiškai nedera, kad biografija bylotų, jog vienąkart 
neatsargiai pasišlapinęs, sugriovei savo laimę. Žinoma, tu nekal- 
tas, kalta neigiama visuomenės nuomonė apie ekshibicionistus, 
taip pat apsileidusi miesto valdžia, kuri nepasirūpino įrengti 
pakankamai išviečių. Eime iš čia, mūsų jau niekas nesieja su šiuo 
miesteliu. Keliaukim į didelį miestą, kur yra pakankamai viešų 
tualetų. Kai užtenka išviečių, galima be jokio pavojaus atlikti ir 
mažą, ir didelį reikalą... 

Aš žinojau, kad ir didelis miestas neišgydys mano širdies 
žaizdos. Taip tai taip, bet kodėl tėvas vadina mane Šopenu? Su- 
prantu, kad ir jam skauda širdį, ir nutariau pernelyg atkakliai jo 
nekamantinėti. Sutikau, kad pasilikti šiame mieste neverta. Bu- 
vau sukrėstas, kai suvokiau, koks čia nesaugus ir kaip lengvai 
pažeidžiamas besišlapinantis žmogus. 

Vežėčias mes metėme. Tačiau tėvas griežtai atsisakė nusiimti 
dėžę. Jis atkakliai tvirtino, kad jo pečius užgulusi pusė kaltės ir, 
kaip mano tėvas, jis jaučiąs pareigą ir toliau būti mano arkliu. 
Todėl aš apžergiau jo dėžę ir raitas iškeliavau iš miesto, kuriame 
gyvenau daug metų. 

Atvykę į didmiestį, viename name išsinuomojome mažą kam- 
barėlį su.-pianinu ir pradėjome laukti, kol mums nusišypsos lai- 
mė. Nejučia man ėmė atrodyti, kad keliavome ratu ir dabar įsi- 
kėlėme į jos namus, tik iš kitos pusės. Širdies skausmą įstengiau 
nuslopinti tik darbu, tad tėvas iš kažkur atnešė man vatmano ir 
kotelį. Pasidėjęs popierių ant pianino, ėmiau kruopščiai piešti jos 
portretą iš atminties. Savaime suprantama, augant meistriškumui, 
piešiau ją vis nuogesnę. 

— Šopenai, o tu, ko gero, esi talentingas! Taip, aš tuo neabe- 
joju! Bet mano piniginėje šiuo metu, deja, beveik tuščia. Todėl 
ar negalėtum pataupyti popierių, piešdamas kuo mažesnius pie- 
šiniusė.. 

Tėvas buvo teisus. Bet popieriaus lapų dydis man neatrodė es- 

minis dalykas. Ko gero, mažu piešiniu net lengviau išreikšti, ką 
nori. Ir aš vėl piešiau, po truputį vis mažindamas lakštų dydį. 
Tačiau kuo mažesni darėsi mano piešiniai, tuo greičiau juos už- 
baigdavau, todėl popieriaus vis dėlto reikėjo vis daugiau ir 
daugiau, o netrukus aš jį karpiau jau visai smulkiais kvadratė- 
liais. Galų gale aš pritvirtindavau segtukais prie lentos nykščio 
nago didumo lapelius ir, žiūrėdamas pro padidinamąjį stiklą, 
kruopščiai vedžiodavau plonytes, plika akim beveik neįžiūrimas 
linijas. Tik visa siela pasinėręs į darbą, jausdavausi esąs kartu 
su ja. 

Vieną dieną gerokai nustebau. Visad tyli mūsų kamarelė ne- 
tikėtai prisipildė žmonių klegesio. Kodėl aš šito nepastebėjau iki 
šiolė Nuo durų iki mano pianino rikiavosi eilė, ir ji, rodos, tęsė- 
si net koridoriuje. Štai Žmogus, kuris stovėjo priešaky, įkišo pi-: 
nigus į šalia pianino buvusią dėžę (jos viduje, žinoma, sėdėjo 
mano tėvas) ir, atsargiai paėmęs, išsinešė ką tik pabaigtą piešinį. 
Nors gal ne taip labai aš ir nustebau. Man net atrodė, kad visa 
tai vyksta jau senokai. Beje, pastaruoju metu kur kas pagerėjo 
ir Mūsų maistas, o vietoj senojo darbo stalą atstojančio pianino 
atsirado didžiulis naujutėlis fortepijonas. Stipriai pasikeitė ir tė- 
vo dėžė — dabar ji buvo pagaminta iš tikros raudonos odos, 
susegama sagtimis. Pasirodo, aš nė nepastebėjau, kaip išpopulia- 
rėjau. Piešinius graibstė tiesiog man iš rankų; kad ir kiek pie- 
šiau, neatrodė, kad pirkėjų eilė kada nors išsektų. 

Tačiau man tai buvo ne tiek svarbu. Turbūt tėvas už mano už- 
dirbtus pinigus dabar būtų įstengęs nupirkti tikrą arklį, bet ir 
tai manęs jau nė kiek nedžiugino. Tiesą pasakius, tėvas nė kar- 
to taip ir neišlindo iš dėžės, ir aš pradėjau net abejoti, ar tikrai 
joje sėdi mano tėvas. Nusiminęs mąsčiau, kad piešiu vis tokią 
pat moterį, kokią mačiau senais laikais, o tikroji per tuos me- 
tus neišvengiamai turėjo susenti, ir niekas nesugrąžins man pra- 
eities. Kiekvieną kartą, vos tik apie tai pagalvodavau, atgydavo 
nė kiek nesusilpnėjęs širdies skausmas, ir iš Mano amžinai už- 
verktų akių vėl imdavo byrėti ašaros. O iš dėžės tuoj pat pasi- 
rodydavo tėvo ranka ir naujutėle šilko nosinaite nušluostydavo 
man ašaras. Juk piešiniai buvo tokie maži, kad ir viena ant jų 
užlašėjusi ašara galėjo juos nepataisomai sugadinti. 

Štai kodėl dabar nėra nė vieno žmogaus, kuris nežinotų mano 
vardo. Vargu ar visame pasaulyje rastum bent vieną enciklope- 
diją, kurioje nebūtų parašyta apie pirmojo pašto ženklo išradė- 
ją ir leidėją Šopeną. Tačiau pašto ryšiams tobulėjant ir pereinant. 
į valstybės žinią, pamažu buvo pradėta manyti, kad aš esu pašto 

aibklų bklbinlelojas. Vat Iurbut svarbiausia priežastis, dėl kurios 
Kt viebiaiė pašto skytiuje nepamMatysi mano portreto. Tik laiš- 
kij dle4eų lai tr dabar kai kur dažomos raudona paskutinės tėvo 
ledo spalva, 


(IKI VAIDINIMO PRADŽIOS BELIKO PENKIOS 
MINUTĖS) 


„Tarp manęs ir tavęs pučia karštas vėjas. Tarp mūsų siaučia 
galinga audra, ji svilina odą. Nors negaliu prisiminti, kada ji 
prasidėjo. Dėl to beprotiško karščio ir švilpiančio ausyse vėjo, 
rodos, praradau laiko pojūtį. 

Tik suprantu, jog kada nors vėjo kryptis vis vien pasikeis. 
Vienąkart ims pūsti vėsus vakarų vėjas. Ir kai šita siautulinga 
liepsna pasitrauks iš mūsų kūnų, mes nepajėgsime jos atgaivinti 
net atmintyje, tarsi iš namų išėjusio vaiduoklio. Taip, karštis 
pernelyg stiprus. Vien dėl to kyla nuojauta, kad greitai viskas 
pasibaigs... 

Kodėl? Jei reikėtų, aš gal ir pajėgčiau paaiškinti. Bet dabar 
svarbiausia, ar tu nori manęs klausytis... Žinau, būna vieno ak- 
toriaus teatras, bet nenorėčiau tau nusibosti. Kaip? Dar kalbėtič.. 
Ar..." 

„Taip, tik ne per ilgai...“ 

„Ne per ilgai — tai turbūt kokios penkios minutės?" 

„Ko gero. Penkios minutės bus kaip tik“. 

„Žinoma, tai meilė. Bet, rodos, visai ne tokia, kaip paprastai 
įsivaizduojama — toks pamažėle augantis, iškylantis virš debesų, 
galutinai susiformuojantis ir po to sustingstantis bokštas. Aš sa- 
kyčiau, tai Meilė, atsiradusi iš suvokimo, kad ji be atsako... para- 
doksali meilė, prasidėjusi nuo pabaigos. Vienas poetas yra pa- 
sakęs maždaug taip: „Mylėti puiku, būti mylimam — bjauru“. 
Nuo ilgesio prasidėjusi meilė yra meilė be šešėlio. Nežinau, ar 
ji puiki, šiaip ar taip, mes neturime dėl ko apgailestauti...“ 

„Kodėl?“ 

„Kas kodėl?" 

„Kodėl būtina tęsti baigtą pokalbi?“ 

„Jis visai nebaigtas. Juk viskas prasidėjo nuo meilės be at- 
sako. Aš jaučiu, kaip stiprėja karštas vėjas“. 

„Karšta, nes vasara“, 

„Matyt, tu negali suprasti. Žinoma, visa tai — išgalvota is- 

torija. Istorija, kurią šiuo metu pasakoju. Ir tu, jeigu manęs klau- 
saisi, privalai tapti viena šio pasakojimo veikėjų. Štai dabar aš pri- 
sipažinau, kad tave myliu. Galbūt mums bus ir nelabai malonu,: 
gal pasijusim kvailiai, bet pradėtą vaidmenį reikia vaidinti iki 
galo". 

„O kodėl?“ 

„Todėl, kad svarbu ne pabaiga: Svarbiausia, kad išsaugotu- 
me šiuo Metu Mūsų kūnus deginantį vėją. Viską užbaigti nesun- 
ku. Bet esmė — tas karštas vėjas. Snaudžiantys žodžiai ir jaus- 
mai, tarytum per juos paleista aukštos įtampos srovė, plykstelėjo 
žydra ugnimi — štai ką padarė tarp mūsų siaučiantis karštis. Tai 
tas retas atvejis, kai žmogus gali išvysti savo sielą". 

„Neblogai sumanyta! Šitaip viliojant moterį, nėra jokio pa- 
vojaus susižeisti pačiam. Tik ar nepraslysta čia per daug apgal- 
votas išskaičiavimas?“ 

„Ką gi, tavo žodžiuose bent pusė tiesos gal ir yra. Bet jeigu 
tu neįžvelgi kitos pusės, man turbūt laikas užsičiaupti". 

„O tu norėtum testi?“ 

„Žinoma“. 

„Dar turi dvi minutes". 

„Tu elgiesi neprotingai'". 

„Ar verta tuščiai švaistyti laiką?" 

„Taip, laiką reiktų branginti. Bet kas praėjo, to jau nesugrą- 
žinsiu. Juk mano atspindys tavo sieloje daug blankesnis už tavo 
paveikslą, kurį sukūriau aš. Tačiau kai bandau bėgti nuo šios 
kančios, laikas pradeda slinkti lėčiau. Kas išmoksta kantriai ir 
atkakliai vilioti, visada turi viltį išplėšti iš gyvenimo nors šiek 
tiek ramybės ir laimės. Todėl man tcks brangus šis karštas Vė- 
jas, atsiradęs nuo meilės be atsako. Tai nuostabus žodžių miškas, po- 
jūčių jūra... Vos tik liesteliu tavo odą, laikas sustoja, ir ateina 
amžinybė. Šiame karštame, kankinančiame vėjyje aš gyvensiu iki 
mirties, jis padovanos man persikūnijimo paslaptį“. 


(VAIDINIMAS BAIGĖSI, NESULAUKUS NĖ PRADŽIĄ 
SKELBIANČIO SKAMBUČIO) 

Dabar galiu pasakyti aiškiai ir nė kiek neabejodamas. Aš ne- 
klydau. Galbūt pralaimėjau, bet neklydau. Kad pralaimėjau — nė 


kiek nesigailiu. Šiaip ar taip, gyvenau nė dėl pabaigos. 
Trinkteli uždaromos durys. 

Ji mane paliko. Dabar aš jau nepykstu ir nesiskundžiu. Tame 
garso aš išgirdau ir gailestį, ir užuojautą. Mes nesibarėme ir 
nejautėme vienas kitam neapykantos. Ji, matyt, būtų norėjusi 
pradingti kaip nors kitaip, ne pro tas duris. Todėl taip nedrąsiai 
jos trinktelėjo. Palauksiu kokias dešimt minučių, paskui užkalsiu 
duris vinimis. Aš žinau, nėra jokios vilties, kad ji sugrįš. Bet 
palauksiu, kol ji nutols pakankamai toli, kad negirdėtų plaktuko 
smūgių. 

Užkalus paradinės duris, beliks kaiščiu uždaryti atsarginės laip- 
tinės duris. O kai faneros ar kartono lakštais užtaisysiu visus 
langus bei ventiliacijos angas, į namo vidų neprasiskverbs nė 
saulės šviesos spindulėlis. Juolab kad dabar apsiniaukęs vaka- 
ras. Namas bus visiškai atskirfas nuo pasaulio — niekas negalės 
nei įeiti, nei išeiti. Tuomet aš taip pat jį paliksiu. Išeiti iš namo 
galės tik žmogus-dėžė. Kaip ištrūksiu ir kur atsidursiu, ketinu ap- 
rašyti šio sąsiuvinio gale. 


Praėjo dešimt minučių... 

Aš. stoviu prie durų, kurias ketinu užkalti. Sudreba plaktuką 
laikanti ranka, suduodu sau per kairės rankos nykštį ir nusibroz- 
dinu panagę. Ištrykšta lašelis kraujo, bet skausmas greitai praeina. 


97 „0 9 | |-wooj. 


slogutis. Bet vargu ar jis būtų išnykęs nuo kalbų. Buvome jau 
pakilę į tą bendravimo pakopą, kai žodžiai nereikalingi. Viskas 
aišku, vos žvilgtelėjus vienas kitam į akis. Ne veltui sakoma, 
jog pernelyg didelė tobulybė yra tik vienas iš prasidėjusio iri- 
mo požymių. 

Jos veide mačiau šiokią tokią įtampą. O gal taip tik atrodė 
"dėl to, kad jo veik nedengė kosmetika? Bet pasikeitusi veido iš- 
raiška buvo tik dalis visų įvykusių joje permainų ir tik tiek ma- 
ne jaudino. Svarbiausia naujiena buvo, kad ji atėjo manęs pasi- 
tikti apsirengusi. Kuo apsirengusi — taip pat ne esminis dalykas. 
Jau beveik du mėnesiai ji gyveno nuoga. Name gyveno du nuo- 
gi žmonės. Be mūsų, daugiau nieko nebuvo. Nuėmėm lentelę su 
pavarde bei iškaba, užgesinom raudonąjį vartų žibintą, todėl 
niekas pas Mus neateidavo net per klaidą, — nereikėjo ir skelbi- 
mo, jog klinikos veikla laikinai nutraukta. 

Vieną kartą per dieną užsidėdavau dėžę ir eidavau į miestą. 
Kaip nematomasis klaidžiodavau po gatves ir grobdavau nuo 
prekystalių „maistą bei kitokias prekes. Jeigu kiekvienoje par- 

duotuvėje lankysies ne dažniau kaip kartą per mėnesį, gali būti 
tikras, kad niekas tavęs nepastebės ir nebars. Prabangos taip 
nesusikursi, bet gyventi įmanoma. Nė neabejojau, kad šitaip mes 
nugyvensim ne vienerius metus. 

Grįžęs atsarginiais laiptais užsilipdavau tiesiai į antrą aukštą, 
koridoriuje nusiimdavau dėžę bei guminius batus, o ji nuoga at- 
bėgdavo iš pirmo namo aukšto. Tai būdavo kiekvieną dieną mus 
labiausiai jaudindavusi akimirka. Nors skirdavomės neilgam, 
kaskart vėl jos užsigeisdavau. Drebėdami taip stipriai prisispausda- 
vom vienas prie kito, kad tarp mūsų nelikdavo nė menkiausio 
tarpelio. Tik žodžių vartodavau vis mažiau ir mažiau. Jos galva 
siekė mano nosį, ir aš murmėdavau: „Kaip kvepia tavo plaukai!“, 
o ji apkabindavo mane per liemenį, delnais tapšnodavo per sė- 
dynę ir sakydavo: „Koks stiprus tavo užpakaliukas!“ Manau, kad 
tiek žodžių mums visai pakako. Žodžiai reikalingi, kol kalbantie- 
ji vienas kitam tebėra svetimi, kol jie neperžengė minėtosios 
pustrečio metro ribos. Nemanau, kad mums bendrauti būtų bent 
kiek kliudžiusi nėtolima lavoninė. Mes visiškai jos neprisiminda- 
vom, 0 ko neprisimeni, to, galima sakyti, ir nėra. 

Po kelių minučių paleisdavom vienas kitą iš glėbio ir eidavom 
į koridoriaus gale įrengtą virtuvę. Bet ir nesiglėbesčiuodami, steng- 
davomės nuolat liesti vienas kitą. Pavyzdžiui, ji, atsistojusi prie 
kriauklės, skusdavo bulves arba pjaustydavo svogūnus, o aš tuo 
metu atsisėsdavau ant grindų ir švelniai glostydavau jai kojas. 
Virtuvės grindys kiek atsidavė pelėsiais. Pagrindinė virtuvė pir- 
majame aukšte, o ši buvo kadaise įrengta klinikoje gulintiems 
ligoniams, bet kadangi ja beveik niekas nesinaudodavo, kai kas 
ėmė gesti. Mes ją pasirinkome dėl vieno privalumo. Mat kitoje 
koridoriaus pusėje buvo tuščias kambarys, į kurį versdavome 
virtuvės atliekas. Daržovių nuovalas, žuvų galvas ir panašius da- 
lykus prieš išmesdami sukraudavom į polietileno krepšelius, ta- 
čiau žiurkės juos greit pragrauždavo ir vis vien viską ištampyda- 
vo po grindis. Atliekos tuoj pat imdavo gesti ir kiekvieną kartą, 
kai atidarydavome ir uždarydavome duris, į nosį tvokstelėdavo 
puvėsių kvapas. Bet net ir tai mus menkai tejaudino. Pirmiausia 
todėl, kad nuolat liesdamas kito žmogaus odą, pradedi visai kitaip 
suvokti kvapus. Antra, mes galbūt nesąmoningai jautėm, kad šie 
kvapai padeda užmiršti, jog šalia yra lavoninė. O kad maisto 
atliekų pripildytume visą kambarį, reikėjo laukti Mažiausiai dar 
pusmetį. 

Bet ar Mudu iš tikrųjų buvome tokie optimistai? Dabar manau, 
kad jau iš pat pradžių atsisakėm bet kokios vilties. Svarbiausia, 

kad aistra be perstojo liepsnotų. Matyt, mes ir tetroškome degti 
aistra vienas kitam. Tik būgštavome sutrukdyti liepsnai įsidegti; 
mums buvo visai nesvarbu, egzistuoja ar ne realus pasaulis. Pus- 
mečio laiko tarpas, per kurį kambarys būtų prisipildęs šiukšlių, 
mums atrodė tiesiog neįsivaizduojamai ilgas. Mes nuolat stengė- 
mės liesti vienas kitą. Kone visą laiką būdavome tame pačiame 
pustrečio metro skersmens rate. Iš taip arti žmogaus beveik ne- 
Matai, bet mes neliūdėjome. Pripraiome vienas kitą įsivaizduoti 
iš atskirų kūno dalių, ir tai buvo labai malonu, nes mūsų laisvės 
nevaržė suvokimas, kad esi nuolat stebimas. Žiūrėdama į mane, ji 
matė paskiras kūno dalis. Galėjo ką nors pasakyti man, pavyzdžiui, 
apie Mano sėdynės formą, kai kas jai patikdavo arba nepatik- 
davo, bet nė žodžiu neužsimindavo, ką Mananti apie visą Mano 
kūną. Manau, kad visuma jos ir nedcmino. O ir tokių žodžių ne- 
turėjom — jie jau buvo praradę prasmę. Laikas galutinai su- 
stojo. Mums vienodai atrodė ir trys dienos, ir trys savaitės. Bet 
kad ir kaip ilgai degtų ugnis, jeigu nebelieka kuro, ji užgęsta 
per akimirką. | 

Todėl, kai šiandien pamačiau, kad ji mane pasitinka ne nuo- 
ga, kaip paprastai, o apsirengusi ir tylomis, ne taip labai ir nu- 
stebau, tik nusiminiau, kad laimė jau baigėsi ir vėl prasidės an- 
kstesnis beprasmiškas gyvenimas. Mano nuogumas iškart ėmė. 
atrodyti toks pat gėdingas ir apgailėtinas kaip anksčiau. Tarsi 
vejamas sugrįžau į dėžę ir apmiręs ėmiau laukti, kol ji išeis — 
man neliko nieko kito. Ji suraukė antakius ir apsižvalgė aplinkui, 
sakytum manęs nė nepastebėdama. Atrodė, ji mėgina suprasti, iš 
kur sklinda blogas kvapas. Po to lėtai pasisuko ir grįžo į savo 
kambarį. Aš taip pat nusėlinau į buvusį gydytojo kabinetą. Jeigu 
reikia viską pradėti iš pradžių, galbūt pradėsim nuo šios vietos? 
Pradėti iš naujo galima daugybę kartų. Įtempęs klausą, laukiau, 
gal koridoriuje pasigirs jos žingsniai. Bet ten nieko nesigirdėjo. 
Galbūt ji laukia, kad aš pasiūlyčiau pradėti viską iš pradžių? Bet 
kad ir kiek kartų mes pradėtume, kiekvienąkart neišvengiamai 
atsidurtume toje pačioje vietoje ir tame pat laiko taške. 


Laikrodžio ciferblatas nusitrynė. 
Labiausiai nudilo 

Skaitmuo 68. 

Kiekvieną dieną du kartus 

Jį perbraukia neramus žvilgsnis. 
Priešingoje ciferblato pusėje 
Yra skaitmuo 2. 

Akys, užmerktos naktį, 
Perbėga jį neprisiliesdamos, 
Ir jis nudilo perpus mažiau. 


Jeigu yra žmogus, turintis laikrodį 

Su nusitrynusiu ciferblatu, 

Tai yra jis, pavėlavęs pradėti gyvenimą 
Vienu laikrodžio rodyklės apsisukimu. 


Todėl gyvenimas visada jį lenkia 

Vienu laikrodžio rodyklės apsisukimu. 

O tai, ką jis regi, 

Yra dar negimęs pasaulis. 

Vaiduoklių laikas. 

Laikrodžio rodyklės sustojo statmenai. 
Nesulaukus nė pradžią skelbiančio skambučio, 
Vaidinimas baigės. 


Dabar — jau paskutinis atviras pasakojimas. Garsas, kurį gir- 
dėjau, iš tikrųjų buvo tik jos kambario durų trinktelėjimas. 
Nes išorės durys netrinksi. Aš jas buvau užkalęs iš pat 
pradžių. Taip, nepagailėjau jėgų ir labai tvirtai užkaliau. 
Taigi, pro jas išeiti ji tikrai megalėjo. Atsarginės laiptinės 
durys užrakintos, tad ji patikimai uždaryta namo viduje ir 
turėtų jame tebebūti. Mus skiria tik ta nepakenčiama palaidinu- 
kė ir sijonas. Bet ir drabužiai netrukdys, vos tik visame name 
išjungsiu elektros srovę. Kai mano akys jos nematys, papras- 
čiausiai įsivaizduosiu, jog ji, kaip ir anksčiau, nuoga. Man per 
daug skaudu, kai ji žiūri į mane apsirengusi. O tamsoje mes 
būsim kaip apakę. Ji vėl bus man švelni. Ir nereikės sukti galvos, 
kurti kokčių planų, kaip ją apakinti. 

Ne, aš nepaliksiu dėžės, priešingai — aš įkišiu į dėžę visą pa- 
saulį! Kaip tik dabar priversiu pasaulį užsimerkti. Jis turės tapti 
toks, kokį sumaniau. Iš namo, žinoma, reikės išnešti visokius ki- 
šeninius žibintuvėlius, degtukus, žvakes, žiebtuvėlius,— viską, kas 
gimdo šešėlį. 

Kiek palaukęs, atjungiau elektros srovę. Ne per daug demonš- 
tratyviai, bet ir nesislėpdamas, įėjau į jos kambarį. Suprantama, 
be dėžės, nuogas. Tačiau tai, ką pamačiau, taip skyrėsi nuo mano 

įsivaizduoto tamsaus, mažo kambarėlio, kad iš netikėtumo apstul- 
bau. Skirtumas buvo toks didžiulis, kad 'aš nepajėgiau net 
išsigąsti, — tiesiog sutrikęs suakmenėjau. Buyusi kambario erdvė 
pavirto kažkokios prisišliejusios prie stoties prekybinės gatvelės 
galukiemiais. Kiek nuošaliau, kitoje kiemų pusėje, buvo matyti 
viename pastate įsikūrę nekilnojamo turto pardavimo kontora ir 
privati rankinio bagažo saugykla. Išilgai kiemų vedė siauras 
takas, kuriuo vargiai būtų prasilenkę du žmonės, ir net 
prastai vietovėje besiorientuojantis praeivis iš gamtovaizdžio 
it kelio krypties būtų supratęs, kad tai kur nors netoliese į sto- 
tį įsiremiantis aklikelis. Į tokią vietą gali užklysti tik tas, kas nori 
nemačiomis pasišlapinti. | 

Krūva guminių šlangų... krosnis, padaryta iš geležinės stati- 
nės... viena ant kitos sukrautos gofruoto kartono dėžės... Kelią man 
užtvėrė senas dviratis ir penki vienas šalia kito išrikiuoti puodai 
su nudžiūvusiais nykštukiniais medžiais. Ko ji čia ieškojo? Jeigu 
jai reikėjo susirasti kartono dėžę, tai kur ji paskui susiruošė iš 
čiai eiti. 

Stumdydamas į šalis visokį šlamštą, ėjau taku, kol. jo gale iš- 
vydau siaurus betoninius laiptus. Jie buvo nelabai statūs, iš viso 
kokie penki laipteliai. Nulipau jais žemyn ir atsidūriau didžiu- 
lėje betoninėje aikštelėje — tiesiog netikėjau savo akimis! Ge- 
riau pažiūrėjęs, supratau, kad čia buvo pradėtas statyti milžiniškas 
viadukas, bet, įpusėjus darbui, šio sumanymo, matyt, atsisakyta, 
ir viskas liko taip, kaip yra dabar. 

Nužengiau ant aikštelės ir kiek paėjau. Tuo metu stipriau pūs- 
telėjęs vėjas atnešė kažkur toli, prie geležinkelio, verdančio 
naktinio darbo, garsus. Dangus nusidažė rausva ir violetine spal- 
va — debesyse, Matyt, atsispindėjo neoninės miesto reklamos. 
Žengiau dar keletą žingsnių, ir po mano kojomis staiga at- 
sivėrė kokių septynių aštuonių metrų gylio tarpeklis, kurio dug- 
nu ėjo geležinkelio linija. Pasijutau, lyg būčiau atsidūręs nebaig- 
to statyti dangoraižio keltuve, įspraustame tarp paukščių išmatomis 
išmargintų betono sienų. 

Aš privalau ją surasti. Bet toliau nėra kur eiti. Matyt, aš dar 
neištrūkau iš tos pačios uždaros erdvės. Ir vis dėlto, kur ji pradin- 
go? Atsargiai žvilgtelėjau žemyn, bet ten buvo tamsu, ir aš nie- 
ko neįžiūrėjau. O jeigu žengčiau dar vieną žingsnį? Įdomu, kas 
atsitiktų? Bet greičiausiai ten tas pat, kas ir čia. Nes viskas vyks- 
ta vieno aklinai uždaryto namo viduje. 

Beje, kad neužmirščiau,— noriu tau dar kai ką patarti. Gami- 
nant dėžę, jos sienose reikia palikti kuo daugiau tuščios vietos 

įrašams. Nors ne, tuščios vietos kaip tik niekada netrūksta. Kad 
ir kiek rašytum, visos tuščios vietos vis tiek neužpildysi. Aš nuo- 
lat stebėdavausi, kad kai kurie įrašai yra tas pat, kas tuščia vieta. 
Šiaip ar taip, visada galima rasti, kur pasirašyti. Bet jeigu tu tuo 
netiki, man vis tiek. 

Dėžė, tas iš pirmo žvilgsnio toks įprastas kubas, žvilgtelėjus iš 
vidaus, pasirodo esanti daugybės susipynusių kreivų kelelių labi- 
rintas. Dėžė — dar vienas tavo kūną dengiąs odos sluoksnis, 
todėl, kad ir kiek joje blaškytumeis ir ieškotum naujų kelių, bet 
kuris iš jų ves.tik gilyn į labirintą. 

Aš žinau, kad ji slepiasi šio labirinto vingiuose. Ne, ji nenorė- 
jo pabėgti, ji tik pasiklydo ir negali manęs surasti. Dabar tuo nė 
kiek neabejoju. Aš neturiu dėl ko apmaudauti. Manau, kad jeigu 
yra tiek daug į priekį vedančių kelių, tiek pat turi būti ir tiesų. 


Aidi greitosios pagalbos sirena. 


